
AD GRATAM MEMORIAM PATRIS PIAMQVE 
QVI ME A MORO NOMINAVIT 



PROCEMIVM 


Plus quingenti iam acti sunt anni, cum Thomas SANCTVS MORVS, 
clarissimus et doctissimus vir et eques, libellum vere aureum, nec minus 
salutarem quam festivum, qui sententiis reconditis perfundit et exquisitis 
animos etiam nunc legentium nostros, in lucem edidit\ 

Quamquam viri feminaeque doctissimi, et ii, saeculis progredientibus, 
sane non pauci, verba libri huius fabulosi satirique Latina, commentariis 
vel verbis ipsis in linguas conversis vernaculas additis, edita divulgaverunt 
typis, opus vero hoc praebet eadem, non solum notis longitudinem 
vocalium indicantibus omnium exornata, sed etiam cum eorum 
interpunctione eis conventionibus accommodata, quae plus minusve in 
usu tempore litterarum renascentium fuerunt exeunte, quippe quae multo 
faciliorem quam nostra hac aetate usitatae cognitionem reddunt 
sententiarum, earumque structuram enubilant. 

Verborum autem orthographia rationibus huius aetatis congruit 
nostrae. Sermo et verborum usus ubi abhorrent a classica, quae dicitur, 
lingua et eius syntaxi, in extrema quaque pagina adnotati sunt parce. Quo 
eodem deinde loco nomina a Moro excogitata enodantur, tum auctores 
illustrantur, quibus usus est ipse, fontesque denudantur, ex quibus 
hausivit, nec non legendi subsidia proponuntur pauca, postremo res 
dignae scitu inveniuntur aliae. 

Spero denique fore, ut voluptatem capiant legentes, legendo quorum 
moveantur animi. 


Amstelodami, Thomas M. Nudipes 


' Primum (1516) apud Maitinum Alostinum Lovaniensem, iterum (1517) apud Aegidium 
Gormontium Parisiensem, tertium (1518) apud loannem Frobenium Basiliensem. 





DE OPTIMO STATV REIPVBLIC^ 
DEQUE NOVA INSVLA 

VTOPIA 


sermonis, quem Raphael Hythlodaeus, vir eximius, 
de optimo reipublicae statu habuit, 

LIBER PRIMVS, 

per illustrem virum 

THOMAM MORVM 

inclutae Britanniarum urbis Londini et civem, et vicecomitem* 


Praefatio 

1516 

Thomas Morus Petro Aegidio^ s. d. 

Pudet me propemodum, carissime Petre Aegidi, libellum hunc, de 
Utopiana^ republica, post annum ferme ad te mittere, quem te non dubito"^ 
intra sesquimensem exspectasse. Quippe cum scires mihi demptum in hoc 
opere inveniendi laborem, neque de dispositione quicquam fuisse 
cogitandum, cui tantum erant ea recitanda, quae tecum una pariter audivi 
narrantem Raphaelem. Quare nec erat, quod in eloquendo laboraretur, 
quando nec illius sermo potuit exquisitus esse, cum esset primum 
subitarius atque extemporalis, deinde hominis, ut scis, non perinde Latine 


' Vicecomes: under-sherijf. 

^ Petrus Aegidius: Pieter Gilles, scriba Antverpiae rebus publicis praepositus. 

^ Utopia (Utopiana, Utopiensis): nomen a Moro confictum Piullum Pjocum significans; gf 
oi et xonoQ. 

Quem te non dubito ... exspectasse = quem te non ignoro ... exspectasse; vel: de quo non 
dubito, quin eum ... exspectaveris. 

docti quam Graece, et mea oratio quanto accederet propius ad illius 
neglectam simplicitatem, tanto futura sit propior veritati, cui hac in re soli 
curam et debeo, et habeo. 

Fateor, ml Petre, mihi adeo multum laboris his rebus paratis 
detractum, ut paene nihil fuerit relictum. Alioquin huius rei vel 
excogitatio, vel oeconomia potuisset ab ingenio neque Infimo, neque 
prorsus indocto postulare, tum temporis nonnihil, tum studii. Quod sl 
exigeretur, ut diserte etiam res, non tantum vere scriberetur, id vero a me 
praestari nullo tempore, nullo studio potuisset. 

Nunc vero cum ablatis curis his, in quibus tantum fuit sudoris 
exhauriendum, restiterit tantum hoc, uti sic simpliciter scriberentur audita, 
nihil erat negotii. Sed huic tamen tam nihilo negotii peragendo cetera 
negotia mea minus fere, quam nihil temporis reliquerunt. Dum causas 
forenses assidue alias ago, alias audio, alias arbiter linio, alias iudex 
dirimo, dum hic officii causa visitur, ille negotii, dum foris totum ferme 
diem aliis impertior, reliquum meis, relinquo mihi, hoc est litteris, nihil. 

Nempe reverso' domum cum uxore lubulandum est, garriendum cum 
liberis, colloquendum cum ministris. Quae ego omnia inter negotia 
numero, quando fieri necesse est (necesse est autem, nisi velis esse domi 
tuae peregrinus), et danda omnino opera est, ut quos vitae tuae comites 
aut natura providit, aut fecit casus, aut ipse delegisti, his ut te quam 
iucundissimum compares, modo ut ne comitate corrumpas, aut^ 
indulgentia ex ministris dominos reddas. 

Inter haec, quae dixl, elabitur dies, mensis, annus. Quando ergo 
scribimus? Nec interim de somno quicquam sum locutus, ut nec de cibo 
quidem, qui multis non minus absumit temporis quam somnus ipse, qui 
vitae absumit ferme dimidium. At mihi hoc solum temporis acquiro, quod 
somno ciboque suffuror, quod quoniam parcum est, lente, quia tamen 
aliquid aliquando perfeci, atque ad te, ml Petre, transmisi Utopiam, ut 
legeres, et sl quid effugisset nos, uti tu admoneres. 

Quamquam enim non hac parte penitus diffido mihi (qui utinam sic 
ingenio atque doctrina aliquid essem, ut memoria non usquequaque 
destituor), non usque adeo tamen confido, ut credam nihil mihi potuisse 


' Reverso: scii. mihi. 
^ Aut = neve. 

excidere. Nam et loannes Clemens\ puer meus, quT adfuit, ut scis, una, ut 
quem a nullo patior sermone abesse, in quo aliquid esse fructus potest, 
quoniam ab hac herba, qua et Latinis litteris et Graecis coepit evirescere, 
egregiam aliquando frugem spero, in magnam me coniecit dubitationem. 
Siquidem cum, quantum ego recordor, Hythlodaeus^ narraverit 
Amauroticum^ illum pontem, quo fluvius Anydrus"* Insternitur, 
quingentos habere passus in longum, loannes meus ait detrahendos esse 
ducentos, latitudinem fluminis haud supra trecentos ibi continere. Ego te 
rogo, rem ut revoces in memoriam. Nam sl tu cum illo sentis, ego quoque 
assentiar, et me lapsum credam, sin ipse non recolis, scribam, ut feci, 
quod ipse recordari videor mihi, nam ut maxime curabo, ne quid sit in 
libro falsi, ita sl quid sit in ambiguo, potius mendacium dicam, quam 
mentiar, quod malim bonus esse quam prudens. 

Quamquam facile fuerit huic mederi morbo, sl ex Raphaele ipso aut 
praesens scisciteris, aut per litteras, quod necesse est, facias, vel ob alium 
scrupulum, qui nobis incidit, nescio^ meane culpa magis, an tua, an 
Raphaelis ipsius. Nam neque nobis in mentem venit quaerere, neque illi 
dicere, qua in parte novi illius orbis Utopia sita sit. Quod non fuisse 
praetermissum sic, vellem profecto mediocri pecunia mea redemptum: vel 
quod subpudet me nescire, quo in mari sit Insula, de qua tam multa 
recenseam, vel quod sunt apud nos unus et alter, sed unus maxime, vir 
pius et professione theologus, qui miro flagrat desiderio adeundae 
Utopiae, non inani et curiosa libidine collustrandi nova, sed uti religionem 
nostram, feliciter ibi coeptam, foveat, atque adaugeat. 

Quod quo faciat rite, decrevit ante curare, ut mittatur a pontifice, 
atque adeo ut creetur Utopiensibus episcopus, nihil eo scrupulo retardatus, 
quod hoc antistitium sit illi precibus impetrandum. Quippe sanctum ducit 
ambitum, quem non honoris aut quaestus ratio, sed pietatis respectus 
pepererit. Quamobrem te oro, ml Petre, uti aut praesens, sl potes 
commode, aut absens per epistolam, compelles Hythlodaeum, atque 


' John dement, qui primum Mori liberos, Oxonii deinde litteras docuit Graecas. 

^ Hythlodaeus: nomen commenticium Yabulatorem vel Halatronem significans; cf. vdhx;. 
^ Amaurotus (Amauroticus): nomen commenticium Urbem Caliginosam significans; gf 
ajimpoQ. 

* Anydrus: nomen commenticium Inaquosum significans; cf. avvdpoc;. 

^ Nescio: scii hoc fuerit. 

efficias, ne quicquam huic operi meo aut Insit falsi, aut veri desideretur. 
Atque haud scio, an praestet ipsum el librum ostendi. Nam neque alius 
aeque sufficit, sl quid est erratum corrigere, neque is ipse aliter hoc 
praestare potest, quam sl quae sunt a me scripta, perlegerit. Ad haec: flet, 
ut hoc pacto intellegas, accipiatne libenter, an gravatim ferat hoc operis a 
me conscribi. Nempe sl suos labores decrevit ipse mandare litteris, nolit 
fortasse me: neque ego certe velim, Utopiensium per me vulgata 
republica, florem illi gratiamque novitatis historiae suae praeripere. 

Quamquam, ut vere dicam, nec ipse mecum satis adhuc constitui, an 
sim omnino editurus. Etenim tam varia sunt palata mortalium, tam 
morosa quorundam ingenia, tam ingrati animi, tam absurda iudicia, ut 
cum his haud paulo felicius agi videatur, qui iucundi atque hilares genio 
indulgent suo, quam qui semet macerant curis, ut edant aliquid, quod aliis 
aut fastidientibus, aut ingratis, vel utilitati possit esse, vel voluptati. 

Plurimi litteras nesciunt; multi contemnunt. Barbarus ut durum reicit, 
quicquid non est plane barbarum; scioli aspernantur ut triviale, quicquid 
obsoletis verbis non scatet. Quibusdam solum placent vetera, plerisque 
tantum sua. Hic tam taetricus est, ut non admittat iocos; hic tam Insulsus, 
ut non ferat sales. Tam sinu' quidam sunt, ut nasum omnem, velut aquam 
ab rabido morsus cane, reformident. Adeo mobiles alii sunt, ut aliud 
sedentes probent, aliud stantes. HI sedent in tabernis, et inter pocula de 
scriptorum iudicant ingeniis, magnaque cum auctoritate condemnant, 
utcumque libitum est, suis quemque scriptis, veluti capillitio vellicantes, 
ipsi interim tuti, et quod dicl solet, s^o) PsA,onq^. Quippe tam leves et 
abrasi undique, ut ne pilum quidem habeant boni viri, quo possint 
apprehendi. Sunt praeterea quidam tam ingrati, ut cum impense 
delectentur opere: nihilo tamen magis ament auctorem. Non absimiles 
inhumanis hospitibus, qui cum opiparo convivio prolixe sint excepti, 
saturi demum discedunt domum, nullis habitis gratiis el, a quo sunt 
invitati. I nunc, et hominibus tam delicati palati, tam varii gustus, animi 
praeterea tam memoris et grati tuis impensis epulum Instrue. 

Sed tamen, ml Petre, tu illud age, quod dixl, cum Hythlodaeo. Postea 
tamen integrum erit hac de re consultare denuo. Quamquam, sl id ipsius 


' Sinu = in sinu suo. 
^ Extra teli iactum. 

voluntate flat (quandoquidem scribendi labore defunctus, nunc sero sapio, 
quod reliquum est de edendo), sequar amicorum consilium, atque in 
primis tuum. 

Vale, dulcissime Petre Aegidi, cum optima coniuge, ac me, ut soles, 
ama: quando ego te amo etiam plus, quam soleo. 

Fini s 


Homo peregrinans Raphael Hythlodaeus 

Cum non exigui momenti negotia quaedam invictissimus Angliae rex 
Henricus, eius nominis octavus, omnibus egregii principis artibus 
ornatissimus, cum serenissimo Castellae principe Carolo^ controversa 
nuper habuisset, ad ea tractanda componendaque, oratorem me legavit in 
Flandriam, comitem et collegam viri incomparabilis, CuthbertI Tunstalll^, 
quem sacris scriniis nuper ingenti omnium gratulatione praefecit^, de 
cuius sane laudibus nihil a me dicetur, non quod verear, ne parum 
sincerae fidei testis habenda sit amicitia, sed quod virtus eius ac doctrina 
maior est, quam ut a me praedicari possit, tum notior ubique atque 
illustrior, quam ut debeat, nisi videri velim solem lucerna, quod aiunt, 
ostendere"^. 

Occurrerunt nobis Brugls^ (sic enim convenerat) hl, quibus a principe 
negotium demandabatur, egregii viri omnes. In his praefectus Brugensis, 
vir magnificus, princeps et caput erat, ceterum os et pectus, Georgius 
Temsicius®, Cassiletanus^ praepositus, non arte solum, verum etiam 
natura Ineundus, ad haec iure consultissimus, tractandi vero negotii cum 


' Tunc temporis Carolus I, Castellae et Aragoniae princeps; anno autem 1519 Carolus V 
imperator Romanus Sacer creatus est. 

^ Cuthebertus Tonstallus (Cuthbert Tunstall) (1474-1559), episcopus Londinensis (1522- 
1530), postea Dunelmensis (Durham), Henrico VIII, Eduardo VI, Maria I, Elisabeth I 
regnantibus. 

^ Sacris scriniis praefectus: master of the rolk. 

Solem lucerna non ostenderent: quod dictum ad nescio quem auctorem refertur, temporibus 
litterarum renascendum in proverbium venit. 

^ Brugae (Bru^ejBruges): urbs in Belgii regione Handria sita. 

® George de Temsecke. 

’ Cassileta (Cassel)'. oppidum in Randria tunc, in Galliae nunc regione inter occasum solis 
spectante et septentriones situm. 

ingenio, tum assiduo rerum usu eximius artifex. Ubi semel atque iterum 
congressi, quibusdam de rebus non satis consentiremus, illi in aliquot 
dies, vale nobis dicto, Bruxellas profecti sunt, principis oraculum 
sciscitaturi. 

Ego me interim (sic enim res ferebat) Antverpiam confero. Ibi dum 
versor, saepe me inter alios, sed quo non alius gratior, invisit Petrus 
Aegidius, Antverpiae natus, magna fide et loco apud suos honesto, dignus 
honestissimo, quippe iuvenis haud scio doctiorne, an moratior'. Est enim 
optimus et litteratissimus, ad haec animo in omnes candido, in amicos 
vero tam propenso pectore, amore, fide, adfectu tam sincero, ut vix unum 
aut alterum usquam invenias, quem illi sentias omnibus amicitiae numeris 
esse conferendum. Rara illi modestia, nemini longius abest fucus, nulli 
simplicitas inest prudentior, porro sermone tam lepidus et tam innoxie 
facetus, ut patriae desiderium ac laris domestici^, uxoris et liberorum, 
quorum studio revisendorum nimis quam anxie tenebar (iam tum enim 
plus quattuor mensibus abfueram domo), magna ex parte mihi dulcissima 
consuetudine sua et mellitissima coniubulatione levaverit. 

Hunc, cum die quadam in templo divae Mariae, quod et opere 
pulcherrimum et populo celeberrimum est, rei divinae interfuissem, atque, 
peracto sacro, pararem inde in hospitium redire, forte colloquentem video 
cum hospite quodam vergentis ad senium aetatis, vultu adusto, promissa 
barba, paenula neglectim ab humero dependente, qui mihi ex vultu atque 
habitu nauclerus esse videbatur. 

At Petrus ubi me conspexit, adit ac salutat. Respondere conantem 
seducit paululum, et ‘Vides’, inquit, ‘hunc!’ (simul designabat eum, cum 
quo loquentem videram). ‘Eum’, inquit, ‘iam hinc ad te recta parabam 
ducere.’ ‘Venisset’, inquam, ‘pergratus mihi tua causa.’ ‘Immo’, inquit 
ille, ‘sl nosses hominem, sua. Nam nemo vivit hodie mortalium omnium, 
qui tantam tibi hominum terrarumque Incognitarum narrare possit 
historiam. Quarum rerum audiendarum scio avidissimum esse te.’ ‘Ergo’, 
inquam, ‘non pessime coniectavi. Nam primo aspectu protinus sensi 
hominem esse nauclerum.’ ‘Atqui’, inquit, ‘aberrasti longissime; 


' Moratior = melius moratus: scii. sit. 

^ Laris domestici = larium domesticorum. 

navigavit quidem non ut Palinurus^ sed ut Ulysses; immo velut nempe 
Plato. Raphael iste, sTc enim vocatur gentilicio nomine Hythlodaeus, et 
Latinae linguae non indoctus, et Graecae doctissimus (cuius ideo 
studiosior quam Romanae fuit, quoniam totum se addixerat philosophiae; 
qua in re nihil, quod alicuius momenti sit, praeter Senecae quaedam ac 
Ciceronis exstare Latine cognovit), relicto fratribus patrimonio, quod el 
domi fuerat (est enim Lusitanus) orhis terrarum contemplandi studio 
Amerigo Vespucio^ se adiunxit, atque in trihus posterioribus illarum 
quattuor navigationum, quae passim iam leguntur, perpetuus eius comes 
fuit, nisi quod in ultima cum eo non rediit. Curavit enim, atque adeo 
extorsit ab Amerigo, ut ipse in his XXIV^ esset, qui ad lines postremae 
navigationis in castello relinquebantur. Itaque relictus est, uti 
obtemperaretur animo eius peregrinationis magis quam sepulcri curioso. 
Quippe cui haec assidue sunt in ore: Caelo tegitur qui non habet urnam', et 
Undique ad superos tantumdem esse viai. Quae mens eius, nisi Deus el 
propitius adfuisset, nimio fuerat illi constatura. 

Ceterum, postquam, digresso Vespucio, multas regiones cum 
quinque castellanorum comitibus emensus est, mirabili tandem fortuna 
Taprobanen® delatus, inde pervenit in Caliquit’, ubi repertis commode 
Lusitanorum navibus in patriam denique praeter spem revehitur. ’ 


Peregrinationes Raphaelis 

Haec ubi narravit Petrus, actis el gratiis, quod tam officiosus in me 
fuisset, ut cuius viri colloquium mihi gratum speraret, eius uti sermone 
fruerer, tantam rationem habuisset, ad Raphaelem me converto, tum ubi 
nos mutuo salutassemus, atque illa communia dixissemus, quae dicl in 
primo hospitum congressu solent, inde domum meam digredimur, ibique. 


' Gubernator Aeneae a Troia in Italiam navigantis miser ille (in P. Vergili Aeneidos libro 5, 
V. 835 et seq.). 

^ Amerigus Vespucius (A^merigo Vespucci), ex quo Americae ductum est nomen. 

^ XXIV: sdl. viris. 

M. Annaei Lucani De bello civile v. 7.819. 

^ In M. Tulli Ciceronis Tusculanarum disputationum libro 1, c. 104. 

® Trapobanes: SriUmka (Cejlon). 

’ Koepikode (Calkuty. oppidum maritimum in provincia Indiana Kerala situm. 

in horto considentes in scamno caespitibus herbeis constrato, 
confabulamur. 

Narravit ergo nobis quo pacto, posteaquam Vespucius abierat, ipse 
sociique eius, qui in castello remanserant, conveniendo atque blandiendo 
coeperint se paulatim eius terrae gentibus Insinuare, iamque non innoxie 
modo apud eas, sed etiam familiariter versari, tum principi cuidam (cuius 
et patria mihi, et nomen excidit) grati carique esse. Eius llberalitate 
narrabat commeatum atque viaticum ipsi et quinque eius comitibus 
affatim fuisse suppeditatum, cum itineris (quod per aquam ratibus, per 
terram curru peragebant) fidelissimo duce, qui eos ad alios principes, 
quos diligenter commendati petebant, adduceret. Nam post multorum 
itinera dierum oppida atque urbes aiebat reperisse se ac non pessime 
Institutas magna populorum frequentia respublicas. 

Nempe sub aequatoris linea^ tum hinc atque inde ab utroque latere 
quantum fere spatii solis orbita complectitur, vastas obiacere^ solitudines 
perpetuo fervore torridas. Squalor undique et tristis rerum facies horrida 
atque inculta omnia feris habitata serpentibusque, aut denique hominibus, 
neque minus efferis quam sint beluae, neque minus noxiis. Ceterum ubi 
longius evectus sis, paulatim omnia mansuescere. Caelum minus 
asperum, solum virore blandum, mitiora animantium ingenia, tandem 
aperiri populos, urbes, oppida, in his assidua non inter se modo ac 
finitimos, sed procul etiam dissitas gentes, terra marique commercia. Inde 
sibi natam facultatem multas ultro citroque terras invisendi, quod nulla 
navis ad iter quodlibet Instruebatur, in quam non ille comitesque eius 
libentissime admittebantur. 

Naves, quas primis regionibus conspexerunt, carina plana fuisse 
narrabat. Vela consutis papjbls aut viminibus intendebantur, alibi 
coriacea. Post vero acuminatas carinas, cannabea vela reppererunt. Omnia 
denique nostris similia. Nautae maris ac caeli non imperiti. Sed miram se 
narrabat inisse gratiam, tradito magnetis^ usu"*, cuius antea penitus erant 
Ignari. Ideoque timide pelago consuevisse sese, neque alias temere quam 


' Aequatoris linea = circulus aequinoctialis. 

^ Obiacere: scii, aiebat. 

^ Magnes, -etis J. (najvr]<;) = lapis, qui ferrum trahit. 

Usu: sctl ad caeli regionem indicandam septentrionalem. 

aestate credere. Nunc vero eius fiducia lapidis contemnunt hiemem, securi 
magis quam tuti, ut periculum sit, ne quae res magno eis bono futura 
putabatur, eadem per imprudentiam magnorum causa malorum fiat. 

Quid quoque in loco se vidisse narravit, et longum fuerit explicare, 
neque huius est operis Institutum, et alio fortasse loco dicetur a nobis, 
praesertim quicquid ex usu fuerit non Ignorari, qualia sunt in primis ea, 
quae apud populos usquam civiliter conviventes animadvertit recte 
prudenterque provisa. His enim de rebus et nos avidissime rogabamus, et 
ille libentissime disserebat, omissa interim inquisitione monstrorum, 
quibus nihil est minus novum. Nam Scyllas et Celaenos rapaces, et 
Laestrygonas populivoros atque eiuscemodi i mma nia portenta nusquam 
fere non invenias, at sane ac sapienter Institutos cives haud reperias 
ubilibet. Ceterum ut multa apud novos illos populos adnotavit perperam 
consulta, sic haud pauca recensuit, unde possint exempla sumi 
corrigendis' harum urbium, nationum, gentium ac regnorum erroribus' 
idonea alio, ut dixl, loco a me commemoranda. 

Nunc ea tantum referre animus est, quae de moribus atque Institutis 
narrabat Utopiensium, praemisso tamen eo sermone, quo velut tractu 
quodam ad eius mentionem relpublicae deventum est. 

Nam cum Raphael prudentissime recensuisset alia hic, alia illic 
errata, utrobique certe plurima, tum quae apud nos, quaeve item sunt apud 
illos cauta sapientius, cum uniuscuiusque populi mores atque Instituta sic 
teneret, tamquam in quemcumque locum divertisset, totam ibi vitam 
vixisse videretur, admiratus hominem, ‘Miror’, Petrus, ‘profecto ml 
Raphael’, inquit, ‘cur te regi cuipiam non adiungas, quorum neminem 
esse satis scio, cui tu non sis futurus vehementer gratus, utpote quem hac 
doctrina, atque hac locorum hominumque peritia non oblectare solum, sed 
exemplis quoque Instruere atque adiuvare consilio sis idoneus, simul hoc 
pacto et tuis rebus egregie consulueris, et tuorum omnium commodis 
magno esse adiumento possis.’ 

‘Quod ad meos attinet’, inquit ille, ‘non valde commoveor, nempe in 
quos mediocriter opinor me officii mei partes implevisse. Nam quibus 
rebus alii non nisi senes et aegri cedunt, immo tum quoque aegre cedunt. 


' Corrigendis erroribus = ad corrigendos errores. 

cum amplius retinere non possunt, eas res ego non sanus modo ac 
vegetus, sed iuvenis quoque cognatis amlcTsque dispertivi, quos debere 
puto hac mea esse benignitate contentbs, neque id exigere atque 
exspectare praeterea, ut memet eorum causa regibus in servitium dedam’ 

‘Bona verba’, inquit Petrus, ‘mihi visum est, non ut servias regibus, 
sed ut Inservias. ‘Hoc est’, inquit ille, ‘una syllaba plus servias." ‘At 
ego sic censeo’, inquit Petrus, ‘quoquo tu nomine rem appelles, eam 
tamen ipsam esse viam, qua non aliis modo et privatim et publice possis 
conducere', sed tuam quoque ipsius condicionem reddere feliciorem.’ 

‘Felicioremne’, inquit Raphael, ‘ea via facerem, a qua abhorret 
animus? Atqui nunc sic vivo, ut volo, quod ego certe suspicor paucissimis 
purpuratorum contingere. Quin satis est eorum, qui potentum amicitias 
ambiunt, ne magnam putes iacturam fieri, sl me atque uno aut altero mei 
similibus sint caritur! ’ 

Tum ego: ‘Perspicuum est’, inquam, ‘te, ml Raphael, neque opum 
esse, neque potentiae cupidum, atque ego profecto huius tuae mentis 
hominem non minus veneror ac suspicio, quam eorum quemvis, qui 
maxime rerum sunt potentes. Ceterum videberis plane rem te atque istoc 
animo tuo tam generoso, tam vere philosopho dignam facturus, sl te ita 
compares, ut vel cum aliquo privatim incommodo ingenium tuum atque 
industriam publicis rebus accommodes, quod numquam tanto cum fructu 
queas, quanto sl a consiliis^ fueris magno alicui principi, eique (quod te 
facturum certe scio) recta atque honesta persuaseris. Nempe a principe 
bonorum malorumque o mn ium torrens in totum populum, velut a perenni 
quodam fonte promanat. In te vero tam absoluta doctrina est, ut vel citra 
magnum rerum usum, porro tanta rerum peritia, ut sine ulla doctrina 
egregium consiliarium cuivis regum sis praestaturus. ’ 

‘Bis erras’, inquit ille, ‘ml More, primum in me, deinde in re ipsa. 
Nam neque mihi ea est facultas, quam tu tribuis, et sl maxime esset, 
tamen cum otio meo negotium facesserem, publicam rem nihil 
promoveam. Primum enim principes ipsi plerique omnes militaribus 
studiis (quorum ego neque peritiam habeo, neque desidero) libentius 
occupantur quam bonis pacis artibus, maiusque multo studium est, quibus 


' Conducere h.L = prodesse. 

^ A consiliis «/a consilio esse = particeps consiliorum esse. 

modis per fas ac nefas nova sibi regna pariant, quam uti parta bene 
administrent. Praeterea quTcumque regibus a consilio sunt, eorum nemo 
est, quT non aut vere tantum sapit, ut non egeat, aut tantum sibi sapere 
videtur, ut non libeat alterius probare consilium, nisi quod absurdissimis 
quibusque dictis assentiuntur, et supparasitantur eorum, quos ut maxime 
apud principem gratiae student assentatione demereri^ sibi. Et certe sic est 
natura comparatum, ut sua cuique inventa blandiantur. Sic et corvo suus 
arridet pullus, et suus simiae catulus placet. 

Quod sl quis in illo coetu vel alienis invidentium, vel praeferentium 
sua, aliquid afferat, quod aut aliis temporibus factum legit, aut aliis fieri 
locis vidit, ibi qui audiunt, perinde agunt, ac, sl tota sapientiae suae 
periclitaretur opinio, et post illa pro stultis plane sint habendi, nisi aliquid 
sufficiant invenire, quod in aliorum inventis vertant vitio. Sl cetera 
destituant, tum huc confugiunt: “Haec nostris”, inquiunt, “placuere 
maioribus, quorum prudentiam utinam nos aequaremus”, itaque, hoc dicto 
veluti egregie perorata re, considunt. Tamquam magnum sit periculum, sl 
quis ulla in re deprehendatur maioribus suis sapientior. A quibus tamen, 
ut quidque optime consultum est, ita aequissimo animo valere sinimus. 

At, sl qua de re potuit consuli prudentius, eam protinus ansam cupide 
arreptam mordicus retinemus. Itaque in haec superba, absurda ac morosa 
iudicia, cum saepe alibi, tum semel in Anglia quoque incidi’ 

‘Obsecro’, inquam, ‘fuisti apud nos?’ ‘FuT, inquit, ‘atque aliquot 
menses ibi sum versatus, non multo post eam cladem, qua Anglorum 
occidentalium civile adversus regem bellum miseranda ipsorum strage 
compressum est. 


De cardinalis loannis MortonI convivione 

Interea multum debui reverendissimo patri loanni Mortono^ 
CantuariensI^ archiepiscopo et cardinali, ac tum quoque Angliae 
cancellario, viro, ml Petre (nam Moro cognita sum narraturus), non 
auctoritate magis quam prudentia ac virtute venerabili Etenim statura el 


' Demereri = conciliare. 

^ loannes Mortonus (John Morton) 1420-1500. 
^ Cantuaria: Canterbuty. 

mediocris erat, nec aetati, quamquam serae cedens. Vultus quem 
revereare, non horreas. In congressu non difficilis. Serius tamen et gravis. 
Libido erat asperius interdum compellando supplicantes experiri, sed sine 
noxa, quid ingenii, quam animi praesentiam quisque prae se ferret, qua 
velut cognata sibi virtute, modo abesset impudentia, delectabatur, et ut 
idoneam ad res gerendas amplectebatur; sermo politus et efficax, iuris 
magna peritia, ingenium incomparabile, memoria ad prodigium usque 
excellens. Haec enim natura egregia discendo atque exercendo provexit. 

Huius consiliis rex plurimum fidere, multum respublica nitl (cum 
ego aderam) videbatur. Quippe qui ab prima fere iuventa protinus a 
schola coniectus in aulam, maximis in negotiis per omnem versatus 
aetatem ac variis fortunae aestibus assidue iactatus, prudentiam rerum 
(quae sic recepta non facile elabitur) multis magnisque cum periculis 
didicerat. 

Forte fortuna cum die quodam in eius mensa essem, laicus quidam 
legum vestratium peritus aderat, is, nescio unde nactus occasionem, 
coepit accurate laudare rigidam illam iustitiam, quae tum illic exercebatur 
in fures, quos passim narrabat nonnumquam suspendi viginti in una cruce, 
atque eo vehementius dicebat se mirari, cum tam pauci elaberentur 
supplicio, quo malo fato fieret, uti tam multi tamen ubique grassarentur. 

Tum ego, ausus enim sum libere apud cardinalem loqui: “Nihil 
mireris”, inquam. “Nam haec punitio furum et supra iustum est, et non ex 
usu publico. Est enim ad vindicanda furta nimis atrox, nec tamen ad 
refrenanda sufficiens. Quippe neque furtum simplex tam ingens facinus 
est, ut capite debeat plecti, neque ulla poena est tanta, ut ab latrociniis 
cohibeat eos, qui nullam aliam artem quaerendi victus habent. Itaque hac 
in re non v5s modo, sed bona pars huius orbis imitari videtur malos 
praeceptores, qui discipulos verberant libentius, quam docent. 
Decernuntur enim furanti gravia atque horrenda supplicia, cum potius 
multo fuerit providendum, uti aliquis esset proventus vitae', ne cuiquam 
tam dira sit furandi primum, dehinc pereundi necessitas.” 

“Esf’, inquit ille, “satis hoc provisum; sunt artes mechanicae, est 
agricolatio, ex his tueri vitam liceat, nl sponte^ mali esse mallent.” “At 


' Vitae: i.e. ad vivendum. 
^ Sponte: scii. sua. 

non sTc evades”, inquam. “Nam primum omittamus eos, quT saepe vel ab 
externis bellis, vel civilibus mutili redeunt domum, ut nuper apud vos e 
Cornubiensi' proelio, et non ita pridem e Gallico, qui vel relpublicae 
impendunt membra, vel regi, quos neque pristinas artes exercere debilitas 
patitur, neque aetas novam discere. Hos, inquam, omittamus, quando 
bella per intermissas vices commeant. Ea contemplemur, quae nullo die 
non accidunt. 

Tantus est ergo nobilium numerus, qui non ipsi modo degant otiosi 
tamquam fuci laboribus aliorum, quos, puta, suorum praediorum colonos 
augendis reditibus^ ad vivum usque radunt. Nam eam solam frugalitatem 
novere homines alioquin ad mendicitatem usque prodigi; verum 
immensam quoque otiosorum stipatorum turbam circumferunt, qui nullam 
umquam quaerendi victus artem didicere. HI simul atque herus obierit, aut 
ipsi aegrotaverint, eiciuntur Ilico. Nam et otiosos libentius quam aegrotos 
alunt, et saepe morientis heres non protinus alendae sufficit paternae 
familiae. Interim illi esuriunt strenue, nisi strenue latrocinentur. Nam quid 
faciant? Siquidem ubi errando paululum vestes ac valetudinem attrivere, 
morbo iam squalidos, atque obsitos pannis, neque generosi^ dignantur 
accipere, neque audent rustici; non Ignari eum, qui, molliter educatus in 
otio ac deliciis, solitus sit, accinctus acinace ac caetra, totam viciniam 
vultu nebulonico despicere et contemnere omnes prae se, haudquaquam 
idoneum fore, qui cum ligone ac m a rra maligna mercede ac victu parco 
fideliter Inserviat pauperi.” 

Ad haec ille: “Atqui nobis”, inquit, “hoc hominum genus in primis 
fovendum est. In his enim, utpote hominibus animi magis excelsi ac 
generosioris quam sunt opifices aut agricolae, consistunt vires ac robur 
exercitus, sl quando sit confligendum bello.” 

“Profecto”, inquam ego, “eadem opera dicas licet"* belli gratia 
fovendos esse fures, quibus haud dubie numquam carebitis, dum habebitis 
hos. Quin neque latrones sunt Instrenui milites, neque milites Ignavissimi 


' Cornubia: Cornwall. 

^ Augendis reditibus = ad augendos reditus. 
^ Generosi: scii, domini. 

Licet = licere. 

latronum, adeo inter has artes belle convenit. At hoc vitium^ tamen 
frequens est vobis non proprium. Est enim omnium fere gentium 
commune. Nam Gallias^ Infestat alia praeterea pestis pestilentior: tota 
patria stipendiariis, in pace quoque (sl illa pax est) oppleta atque obsessa 
militibus, eadem persuasione inductis, qua v5s otiosos hic ministros 
alendos esse censuistis. Nempe quod morosophls^ visum est, in eo sitam 
esse publicam salutem, sl in promptu semper adsit validum, firmumque 
praesidium, maxime veteranorum. Neque enim confidunt inexercitatis 
quicquam, ut vel ideo quaerendum eis bellum sit, ne imperitos habeant 
milites, et homines iugulandi gratis, ne (ut habet facete Sallustius"^) manus 
aut animus incipiat per otium torpescere. 

At, quam sit perniciosum huiusmodi beluas alere, et Gallia suo malo 
didicit, et Romanorum, Carthaginiensium ac Syrorum, tum multarum 
gentium exempla declarant, quorum omnium non imperium modo, sed 
agros quoque atque adeo urbes ipsas parati ipsorum exercitus aliis atque 
aliis occasionibus everterunt. Quam vero non magnopere necessarium vel 
hinc elucescit, quod ne Galli quidem milites, armis ab unguiculis 
exercitatissimi, cum evocatis comparati vestris, admodum saepe 
gloriantur superiores sese discessisse, ut ne quid dicam amplius, ne 
praesentibus videar adblandlrl^ vobis. 

Sed nec vestri illi vel opifices urbici, vel rudes atque agrestes 
agricolae otiosos generosorum stipatores creduntur valde pertimescere, 
nisi aut hl, quibus ad vires atque audaciam corpus contigit ineptius, aut 
quorum animi vis inopia rei familiaris Infringitur, adeo periculum nullum 
est, ne, quorum valida et robusta corpora (neque enim nisi selectos 
dignantur generosi corrumpere) nunc vel elanguescunt otio, vel negotiis 
prope muliebribus emolliuntur. Idem, bonis artibus Instructi ad vitam et 
virilibus exercitati laboribus, effeminentur. Certe utcumque sese haec 


' Vitium: scii, fures fovere. 

^ Gallias = Galliam. 

^ Morosophus (/icopoaocpoc;) = sapiens stultus. 

Si causa peccandi in praesens minus suppetebat, nihilo minus insontes sicuti sontes 
circumvenire iugulare: scilicet ne per otium torpescerent manus aut animus in Catilinae 
Coniurationis v. 16.3. 

^ Adblandiri = valde blandiri. 

habet res, illud mihi nequaquam videtur publicae rei conducere' in 
eventum belli (quod numquam habetis, nisi cum vultis) Infinitam eius 
generis turbam alere, quod Infestat pacem, cuius tanto maior haberi ratio, 
quam belli debeat. Neque haec tamen sola est furandi necessitas. Est alia 
magis, quantum credo, peculiaris vobis.” 

“Quaenam est ea?” inquit, “oves”, cardinalis, inquam, “vestrae^, 
quae tam mites esse, tamque exiguo solent ali, nunc (uti fertur) tam 
edaces atque indomitae esse coeperunt, ut homines devorent ipsos, agros, 
domos, oppida vastent ac depopulentur. Nempe quibuscumque regni 
partibus nascitur lana tenuior atque ideo pretiosior, ibi nobiles et generosi 
atque adeo abbates aliquot, sancti viri, non his contenti reditibus 
fructibusque annuis, qui maioribus suis solebant ex praediis crescere, nec 
habentes satis, quod otiose ac laute viventes, nihil in publicum^ prosint, 
nisi etiam obsint, arvo nihil relinquunt, omnia claudunt pascuis, 
demoliuntur domos, diruunt oppida, templo dumtaxat stabulandis ovibus"' 
relicto, et tamquam parum soli perderent apud v5s ferarum saltus ac 
vivaria, illi boni viri habitationes omnes, et quicquid usquam est culti, 
vertunt in solitudinem. 

Ergo ut unus helluo inexplebilis ac dira pestis patriae, continuatis 
agris, aliquot milia iugerum uno circumdet saepto, eiciuntur coloni. 
Quidam suis etiam aut circumscripti fraude, aut vl oppressi exuuntur, aut 
fatigati iniuriis, adiguntur ad venditionem. Itaque quoquo pacto emigrant 
miseri, viri, mulieres, mariti, uxores, orbi, viduae, parentes cum parvis 
liberis et numerosa magis quam divite familia, ut multis opus habet 
manibus res rustica, emigrant, inquam, e notis atque assuetis laribus, nec 
inveniunt, quo se recipiant; supellectilem omnem haud magno 
vendibilem, etiam sl manere possit emptorem, cum extrudi necesse est, 
minimo venundant. Id cum brevi errando Insumpserint, quid restat aliud 
denique, quam uti furentur (et pendeant iuste scilicet), aut vagentur atque 
mendicent? Quamquam tum quoque velut errones coniciuntur in 
carcerem, quod otiosi obambulent, quorum operam nemo est, qui 


' Conducere h.l. = prodesse. 

^ l^ge: ‘Quaenam est ea?’, inquit cardinalis. ‘Oves’, inquam, ‘vestrae ... 
^ Publicum: scii, commodum. 

Stabulandis ovibus = ad stabulandas oves. 

conducat, cum illi cupidissime offerant. Nam rusticae rei, cuT assueverunt, 
nihil est, quod agatur, ubi nihil seritur. Siquidem unus opilio atque 
bubulcus sufficit el terrae depascendae pecoribus, in cuius cultum, ut 
sementi faciendae sufficeret, multae poscebantur manus. 

Atque hac ratione fit, ut multis in locis annona multo sit carior. Quin 
lanarum quoque adeo increvit pretium, ut a tenuioribus, qui pannos inde 
solent apud vos conficere, prorsus emi non possint, atque ea ratione plures 
ab opere ablegantur in otium. Nam post aucta pascua Infinitam ovium vim 
absumpsit tabes, velut eorum cupiditatem, ulciscente Deo, i mm issa in 
oves lue, quam in ipsorum capita contortam esse fuerat iustius. Quod sl 
maxime increscat ovium numerus, pretio nihil decrescit tamen. Quod 
earum, sl monopolium appellari non potest, quod non unus vendit, certe 
oligopolium est. Reciderunt enim fere in manus paucorum eorundemque 
divitum, quos nulla necessitas urget ante vendendi quam libet, nec ante 
libet, quam liceat, quanti libet. 

lam cetera quoque pecorum genera, ut aeque cara sint, eadem ratio 
est atque hoc etiam amplius, quod, dirutis villis atque imminuta re rustica, 
non sint, qui feturam curent. Neque enim divites illi, ut ovium sic etiam 
armentorum fetus educant; sed aliunde macra empta vlll, posteaquam suis 
pascuis pinguerint, magno revendunt. Ideoque, sicuti reor, nondum 
sentitur totum huius rei incommodum. Nempe adhuc his modo locis 
reddunt cara', ubi vendunt. Ceterum ubi aliquamdiu celerius extulerint 
illinc, quam nasci possint, tum demum ibi quoque, paulatim decrescente 
copia, ubi coemuntur, necesse est hic Insigni laboretur inopia. 

Ita qua re vel maxime felix haec vestra videbatur Insula, iam ipsam 
paucorum improba cupiditas vertit in perniciem. Nam haec annonae 
caritas in causa est, cur quisque, quam possit, plurimos e familia dimittat, 
quo, quaeso, nisi mendicatum, aut, quod generosis animis persuadeas 
facilius, latrocinatum? 

Quid, quod ad miseram hanc egestatem atque inopiam adiungitur 
importuna luxuries. Nam et ministris nobilium et opificibus et ipsis 
propemodum rusticis et omnibus denique ordinibus multum est Insolentis 
apparatus in vestibus, nimius in victu luxus, lam ganea, lustra, lupanar, et 


' Cara: scii, armenta. 

aliud lupanar tabernae, vinariae, cervisiariae, postremo tot improbi ludi, 
alea, charta, fritillus, pila, sphaera, discus: an non haec celeriter, exhausta 
pecunia, recta suos mystas' mittunt aliquo latrocinatum? 

Has perniciosas pestes eicite; statuite, ut villas atque oppida rustica 
aut hl restituant, qui diruere, aut ea cedant reposituris atque aedificare 
volentibus. Refrenate coemptiones istas divitum ac velut monopolii 
exercendi licentiam. Pauciores alantur otio, reddatur agricolatio, 
lanificium Instauretur, ut sit honestum negotium, quo se utiliter exerceat 
otiosa ista turba, vel quos hactenus inopia fures fecit, vel qui nunc errones 
aut otiosi sunt ministri, fures nimirum utrique futuri. Certe, nisi his malis 
medemini, frustra iactetis exercitam in vindicanda furta iustitiam, nempe 
speciosam magis quam aut iustam, aut utilem. Siquidem cum pessime 
sinitis educari et mores paulatim ab teneris annis corrumpi, puniendos 
videlicet tum demum, cum ea flagitia viri designent, quorum spem de se 
perpetuam a pueritia usquam praebuerant, quid aliud, quaeso, quam 
facitis fures, et Idem plectitis? 

lam, me haec loquente, iuris ille consultus interim se ad dicendum 
composuerat, ac statuerat secum modo illo solemni disputantium uti, qui 
diligentius repetunt quam respondent, adeo bonam partem laudis ponunt 
in memoria. 

“Belle”, inquit, “dixisti profecto, cum sis videlicet hospes, qui magis 
audire his de rebus aliquid potueris, quam exacte quicquam cognoscere: 
id, quod ego paucis efficiam perspicuum. Nam primum ordine recensebo, 
quae tu dixisti. Deinde ostendam, quibus in rebus imposuit tibi nostrarum 
rerum Ignoratio, postremo rationes tuas omnes diluam atque dissolvam. 
Igitur ut a primo, quod sum pollicitus, exordiar, quattuor mihi visus es ...” 

“Tace”, inquit cardinalis, “nam haud responsurus paucis videris, qui 
sic incipias. Quamobrem levabimus in praesenti te hac respondendi 
molestia, servaturi tamen integrum id munus tibi in proximum 
congressum vestrum, quem (nisi quid impediat, aut te, aut Raphaelem 
hunc) crastinus dies velim referat. Sed interim abs te, ml Raphael, 
perquam libenter audierim, quare tu furtum putes ultimo supplicio non 


' Mysta (^vazrig) = vir sacrorum seu mysteriorum peritus «/vir sacris initiatus ve/ 
sacerdos quilibet. 

puniendum, quamve aliam poenam ipse statuas, quae magis conducat in 
publicum'. Nam tolerandum ne tu quidem sentis. At sT nunc per mortem 
quoque tamen in furtum ruitur, proposita semel vitae securitate, quae vis, 
quis metus posset absterrere maleficos, qui mitigatione supplicii, velut 
praemio quodam ad maleficium se invitatos interpretarentur?” 

“Omnino mi hi videtur”, inquam, “pater benignissime, homini vitam 
eripi propter ereptam pecuniam prorsus iniquum esse. Siquidem cum 
humana vita ne omnibus quidem fortunae possessionibus paria fieri posse 
arbitror. Quod sl laesam iustitiam, sl leges violatas hac rependi poena 
dicant haud pecuniam, quidni merito summum illud ius summa vocetur 
iniuria? Nam neque legum probanda sunt tam Manliana^ imperia, ut, 
sicubi in levissimis parum obtemperetur, Ilico stringant gladium; neque 
tam Stoica scita, ut o mn ia peccata adeo existiment paria, uti nihil iudicent 
interesse, occidatne aliquis hominem, an nummum el surripiat, inter quae 
(sl quicquam aequitas valet) nihil o mn ino simile aut affine. Deus vetuit 
occidi quemquam, et nos tam facile occidimus ob ademptam pecuniolam! 
Quod sl quis interpretetur illo Del iussu interdictam necis potestatem, nisi 
quatenus humana lex declaret occidendum, quid obstat, quominus 
homines eodem modo constituant inter se, quatenus stuprum admittendum 
sit, adulterandum, peierandum! Siquidem cum Deus non alienae modo, 
verum etiam suae cuique mortis ius ademerit, sl hominum inter se 
consensus de mutua caede, certis placitis consentientium, adeo debet 
valere, ut illius praecepti vinculis eximat suos satellites, qui sine ullo 
exemplo Del, eos interemerint, quos humana sanctio iussit occidi; an non 
hoc pacto praeceptum illud Del tantum iuris est habiturum, quantum 
humana iura permiserint? Ac flet nimirum, ut ad eundem modum 
omnibus in rebus statuant homines, quatenus divina mandata conveniat 
observari. Denique lex Mosaica^, quamquam inclemens et aspera, nempe 
in servos et quidem obstinatos, lata, tamen pecunia furtum haud morte 
mulctavit. Ne putemus Deum in nova lege clementiae, qua pater imperat 
liliis, maiorem indulsisse nobis invicem saeviendi licentiam. 


' Conducat in publicum = prosit in publicum commodum. 
^ Vide apud T. Livium in Ab urbe condita libro 8, c. 7. 

^ In Veteris Testamenti Exodi v. 22. 

Haec sunt, cur non licere putem. Quam vero sit absurdum atque 
etiam perniciosum relpublicae furem atque homicidam ex aequo puniri, 
nemo est, opinor, qui nesciat. Nempe cum latro conspiciat non minus 
imminere discriminis dumtaxat furti damnato, quam sl praeterea 
convincatur homicidii, hac una cogitatione impellitur in caedem eius, 
quem alioqui fuerat tantum spoliaturus. Quippe, praeterquam quod 
deprehenso nihil sit plus periculi, est etiam in caede securitas maior, et 
maior caelandi spes, sublato facinoris indice. Itaque dum fures nimi s 
atrociter studemus perterrefacere, in bonorum incitamus perniciem. 

lam quod quaeri solet, quae punitio possit esset commodior: hoc meo 
iudicio haud paulo facilius est repertu, quam quae possit esse deterior. 

Cur enim dubitemus eam viam utilem esse^ castigandis sceleribus^, quam 
scimus olim tam diu placuisse Romanis administrandae relpublicae 
peritissimis? Nempe hl magnorum facinorum convictos in lapicidinas 
atque fodienda metalla damnabant perpetuis adservandos vinculis. 

Quamquam ego, quod ad hanc rem attinet, nullius Institutum gentis 
magis probo, quam id, quod interea, dum peregrinabar, in Perside 
observatum apud vulgo dictos Polylerltas^ adnotavi, populum neque 
exiguum, neque imprudenter Institutum, et, nisi quod tributum quotannis 
Persarum pendit regi, cetera liberum ac suis permissum legibus. Ceterum, 
quoniam longe ab m a ri montibus fere circumdati, et suae terrae nulla in re 
maligne contenti fructibus, neque adeunt alios saepe, neque adeuntur. 
Tamen ex vetusto more gentis, neque fines prorogare student, et quos 
babent, ab omni facile iniuria et montes tuentur, et pensio, quam rerum 
potienti persolvunt, immunes prorsus ab militia, haud perinde splendide 
atque commode, felicesque magis quam nobiles aut clari degunt. Quippe 
ne nomine quidem, opinor, praeterquam conterminis admodum, satis noti. 

Ergo apud hos furti, qui peraguntur"*, quod sustulere domino reddunt, 
non, quod alibi fieri solet, principi, utpote cui tantum iuris esse censent in 
rem furtivam quantum ipsi furi; sin res perierit, pretio ex bonis furum 
confecto ac persoluto, tum reliquo uxoribus eorum atque liberis integro, 


' Dubitemus ... esse = dubitemus, an ea via utilis sit. 

^ Castigandis sceleribus = ad castiganda scelera. 

^ Polyleritae: nomen commenticium Semper Stultiloquos cf. noXvg etlqpog. 

Peraguntur = damnantur. 

ipsi damnantur in opera, ac, nisi atrociter commissum furtum est, neque 
clauduntur ergastulo, neque gestant compedes, sed ITberl ac soluti in 
publicis occupantur operibus. Detrectantes ac languidius gerentes sese 
non tam vinculis coercent, quam excitant verberibus; strenuam navantes 
operam absunt a contumeliis, noctu tantum, nominatim censitl, cubiculis 
includuntur. Praeter assiduum laborem nihil incommodi est in vita. 
Aluntur enim haud duriter, qui publicae rei serviunt, e publico. Alibi 
aliter. Siquidem alicubi quod impenditur in eos ex eleemosyna colligitur, 
atque ea via, quamquam incerta, tamen, ut est ille populus misericors, 
nulla reperitur uberior. Alibi reditus quidam publici ad id destinantur. Est, 
ubi certum in eos usus tributum viritim conferunt. Quin aliquot in locis 
nullum publicum opus faciunt, sed ut privatus quisque eget mercenariis, 
ita illorum cuiuspiam in eum diem operam, stata mercede, conducit apud 
forum, paulo minoris quam quanti liberam fuerat conducturus; praeterea 
fas est servilem Ignaviam flagris corripere. Sic fit, uti numquam opere 
careant, et praeter victum aliquid quoque die ab singulis publico Inferatur 
aerario. 

Uno quodam colore vestiuntur et omnes et soli, capillo non abraso 
verum paulo supra auriculas attonso, e quarum altera paululum 
praescinditur. Cibum cuique ab amicis dari potumque ac sui coloris 
vestem licet; pecuniam datam esse danti pariter atque accipienti capitale*, 
neque minus periculosum etiam homini libero quacumque de causa 
nummum a damnato recepisse, et servos item^ (sic enim damnatos 
vocant) arma contingere. Suos quaeque regio propria distinguit nota, 
quam abiecisse capitale est, ut vel extra suos conspici fines, vel cum 
alterius regionis servo quicquam esse collocutum. At neque tutior fiigae 
meditatio quam ipsa est fiiga. Quin conscium talis fuisse consilii in servo 
nex est, in libero servitus. Contra indici praemia decreta sunt: libero 
pecunia, servo libertas. Utrique vero venia atque impunitas conscientiae, 
ne quando persequi malum consilium quam paenitere sit tutius. 

Huius rei haec lex atque hic ordo est, quem dixl. Qui quantum habeat 
humanitatis et commodi, facile patet. Quando sic Irascitur^, ut vitia 


' Capitale = rem capitalem. 

^ Item: scii, non minus periculosum est. 
^ Irascitur = graviter consulit. 

perimat servatis hominibus atque ita tractatis, ut bonos esse necesse sit. Et 
quantum ante damni dederunt, tantum reliqua vita resarciant. 

Porro ne ad pristinos relabantur mores, adeo nullus est metus, ut 
viatores quoque, quibus iter aliquo Institutum est, non aliis viae ducibus 
sese tutiores arbitrentur, quam servis illis ad quamque regionem subinde 
commutatis. Nempe ad perpetrandum latrocinium nihil habent usquam 
non importunum: manus inermes; pecunia tantum sceleris index; 
deprehenso parata vindicta; neque spes ulla prorsus fugiendo quoquam. 
Quo enim pacto falleret ac tegeret fugam homo nulla vestium parte 
populo similis, nisi abeat nudus! Quin sic quoque fugientem proderet 
auricula. 

At ne inito saltem consilio coniurent in rempublicam, id demum 
scilicet periculum est.' Quasi in tantam venire spem ulla possit vicinia 
non temptatis ac sollicitatis ante multarum regionum servitiis. Quae 
tantum absunt a facultate conspirandi, ut ne convenire quidem et colloqui 
aut salutare se mutuo liceat; ut credantur interim id consilium intrepide 
credituri suis, quod reticentibus periculosum, prodentibus maximo esse 
bono sciant. Cum contra nemo sit prorsus exspes^ oboediendo ac 
perferendo bonamque de se praebendo spem emendatioris in posterum 
vitae posse his modis fieri, ut libertatem aliquando recuperet, quippe nullo 
non anno restitutis aliquot commendatione patientiae.” 

Haec cum dixissem atque adiecissem^ nihil mihi videri causae, quare 
non hic modus haberi vel in Anglia possit multo maiore cum fructu quam 
illa iustitia, quam iuris ille peritus tantopere laudaverat. 

Sub haec ille, nempe iureconsultus: “Numquam”, inquit, “istud sic 
stabiliri queat in Anglia, ut non in summum discrimen adducat 
rempublicam”, et simul haec dicens, commovit caput, ac distorsit labrum, 
atque ita conticuit. Et omnes qui aderant, pedibus in eius Ibant sententiam. 

Tum cardinalis: “Non est”, inquit, “proclive divinare, commodene an 
secus res cessura sit, nullo prorsus facto periculo. Verum sl, pronuntiata 
mortis sententia, differri exsecutionem iubeat princeps, atque hunc 
experiatur morem, cohibitis asylorum privilegiis. Tum vero, sl res 


' Scii, aliquis diceret. 

^ (Nemo) exspes (est)... posse. 
^ Atque adiecissem = adieci. 

comprobetur eventu esse utilis, rectum fuerit eam stabiliri. AlioquI tunc 
quoque afficere supplicio eos, qui sunt ante damnati, neque minus e 
republica fuerit, neque magis iniustum, quam sl nunc idem fieret, nec 
ullum interea nasci ex ea re potest periculum. Quin mihi certe videntur 
errones quoque ad eundem posse modum non pessime tractari, in quos 
hactenus, tam multis editis legibus, nihil promovimus tamen.” 

Haec ubi dixit cardinalis, quae, me narrante, contempserant omnes, 
eadem nemo non certatim laudibus est prosecutus, maxime tamen illud de 
erronibus, quoniam hoc ab ipso adiectum est. Nescio, an quae sunt secuta, 
silere praestiterit. Erant enim ridicula, sed narrabo tamen. Nam non erant 
mala, et aliquid ad hanc rem pertinebant. 

Adstabat forte parasitus quidam, qui videri volebat imitari 
morionem, sed ita simulabat, ut propior vero esset, tam frigidis dictis 
captans risum, ut ipse saepius, quam dicta sua rideretur. Excidebant 
homini tamen interdum quaedam, adeo non absurda, ut fidem adagio 
facerent, crebro iactu iaci aliquando is Venerem^ Ergo, dicente quodam e 
convivis iam meo sermone bene provisum esse furibus, atque a cardinale 
etiam cautum de erronibus, restare nunc, uti his praeterea consuleretur 
publicitus, quos ad egestatem morbus aut senectus impulisset, atque ad 
labores unde vivl possit, reddidisset impotes. 

“Sine”, inquit, “me. Nam ego et hoc recte ut flat, videro. Etenim hoc 
genus hominum misere cupio aliquo e conspectu amoliri meo, ita me 
male vexarunt saepe, cum querulis illis opplorationibus^ flagitarent 
pecuniam, quas numquam tamen tam commode potuerunt occinere, ut 
nummum a me extorquerent. Quippe semper alterum evenit, ut aut non 
libeat dare, aut ne liceat quidem, quando nihil est, quod detur. Itaque nunc 
coeperunt sapere. Nam ne perdant operam, ubi me praeterire vident, 
praetermittunt taciti, ita nihil a me sperant amplius, non hercule magis 
quam sl essem sacerdos. Sed illos ego mendicos omnes, lata lege, 
distribui ac dispartiri iubeo in Benedictinorum coenobia, et fleri laicos, ut 
vocant monachos; mulieres moniales esse impero^.” 


' Ex Des. Erasini Adagio 113: Vetus adagium est: Si saepe iactaveris, aliquando Venerem iacies. 
^ Vox e verbo opplorandi a Moro parta. 

^ Impero = iubeo (mendum quidem parasitus). 


22 




THOIVLE MORI VTOPIA LIBER PRIMVS 


Subrisit cardinalis et approbat ioco, ceteri^ etiam serio. Ceterum 
theologus quidam frater hoc dicto in sacerdotes ac monachos adeo est 
exhilaratus, ut iam ipse quoque coeperit ludere, homo alioqui prope ad 
torvitatem gravis. “At ne sic quidem”, inquit, “extricaberis a mendicis, 
nisi nobis quoque prospexeris fratribus.” “AtquE’, inquit parasitus, “hoc 
iam curatum est. Nam cardinalis egregie prospexit vobis, cum statueret de 
coercendis atque opere exercendis erronibus. Nam vos estis errones 
maximi.” 

Hoc quoque dictum, cum coniectis in cardinalem oculis eum viderent 
non abnuere, coeperunt omnes non illibenter arripere, excepto fratre. Nam 
is (neque equidem miror) tali perfusus aceto, sic indignatus est, atque 
incanduit, ut nec a conviciis quidem potuerit temperare; hominem vocavit 
nebulonem, detractorem, susurronem, et filium perditionis, minas interim 
terribiles citans e scriptura sacra. Iam scurra serio scurrari coepit. Et erat 
plane in sua palaestra. 

“NolE’, inquit, “Irasci, bone frater, scriptum est: In patientia vestra 
possidebitis animas vestra^." Rursum frater (referam enim ipsius verba): 
“Non Irascor”, inquit, “furcifer, vel saltem non pecco. Nam psalmista 
dicit: Irascimini et nolite peccare^.'" Admonitus deinde frater a cardinale 
suaviter, ut suos affectus compesceret, “Non, domine”, inquit, “ego 
loquor nisi ex bono zelo sicut debeo, nam viri sancti habuerunt bonum 
zelum, unde dicitur: Zelus domiis tuae comedit m^, et canitur in ecclesiis: 
Irrisores Heli^e^, dum conscendit domum Dei, ^elus^ calvi sentiund, sicut 
fortasse sentiet iste derisor, scurra, ribaldus*.” 

“Facis”, inquit cardinalis, “bono fortassis affectu, sed mihi videris 
facturus, nescio, an sanctius, certe sapientius, sl te ita compares, ne cum 
homine stulto et ridiculo ridiculum tibi certamen Instituas.” “Non, 
domine”, inquit, “non facerem sapientius. Nam Salomon ipse 


' Ceteri: scii, approbant. 

^ In Testamento Novo apud Lucam v. 21.19. 

^ Psalma 4.5. 

Ps. 69.10 (in biblia vulgata 68.10). 

^ Helizeus: Elisa propheta, qui Eliae successit. 

® Zelus = zelum (mendum videlicetfratris ignorantis). 

’ Ex hymno Adami Victoris Sancti (A.dam de Saint-Victor), f 1146: De resurrectione Dei. 
* Rihaldus = vir procax et insolens. 

sapientissimus dicit: 'Responde stulto secundum stultitiam eius'", sicut ego nunc 
facio, et demonstro el foveam, in quam cadet, nisi bene praecaveat. Nam, 
sl multi irrisores Helizel, qui erat tantum unus calvus, senserunt zelus^ 
calvi, quanto magis sentiet unus derisor multorum fratrum, in quibus sunt 
multi calvi! Et etiam habemus bullam papalem, per quam omnes, qui 
derident nos, sunt excommunicatl.” 

Cardinalis, ubi vidit nullum fieri finem, nutu ablegato parasito, ac 
aliam in rem commodum verso sermone, paulo post surgit e mensa, atque 
audiendis clientum negotiis^ dedit se, nosque dimisit. 


De optimo statu relpublicae 

En, ml More, quam longo te sermone oneravi, quod tam diu facere 
plane puduisset me, nisi te et cupide flagitesses, et sic videreris audire, 
tamquam nolles quicquam eius confabulationis omitti, quae, quamquam 
aliquanto perstrictius, narranda tamen mihi fuit omnino propter eorum 
iudicium, qui quae, me dicente, spreverant, eadem rursus e vestigio, non 
improbante cardinale, etiam ipsi comprobarunt, usque adeo assentantes el, 
ut parasiti quoque eius inventis, quae dominus per iocum non 
aspernabatur, adblandirentur, et serio propemodum admitterent: ut hinc 
possis aestimare quanti me ac mea consilia aulici forent aestimaturi’ 

‘Profecto, ml RaphaeE, inquam, ‘magna me affecisti voluptate, ita 
sunt abs te dicta prudenter simul et lepide omnia, praeterea visus mi hi 
interim sum non solum in patria versari, verum etiam repuerascere 
quodammodo iucunda recordatione cardinalis illius, in cuius aula puer 
sum educatus. Cuius viri memoriae quod tu tam impense faves, non 
credas, ml Raphael, quanto mihi sis effectus hoc nomine carior, cum esses 
alioqui carissimus. Ceterum non possum adhuc ullo pacto meam 
demutare sententiam, quin te plane putem, sl animum inducas tuum, uti 
ne ab aulis principum abhorreas, in publicum posse te tuis consiliis 
plurimum boni conferre. Quare nihil magis incumbit tuo, hoc est boni 
viri, officio. Siquidem cum tuus censeat Plato respublicas ita demum 


' In Veteris Testamenti Proverbiorum v. 26.5. 

^ Zelus = zelum. 

^ Audiendis ... negotiis = ad audienda ... negotia. 

futuras esse felices, sT aut regnent philosophi, aut reges philosophentur: 
quam procul aberit felicitas, sl philosophi regibus nec dignentur saltem 
suum impertiri consilium! ’ 

‘Non sunt’, inquit ille, ‘tam ingrati, quin id libenter facerent (immo 
multi libris editis iam fecerunt), sl il, qui rerum potiuntur, essent parati 
bene consultis parere. Sed bene haud dubie praevidit Plato, nisi reges 
philosophentur ipsi, numquam futurum, ut perversis opinionibus a pueris 
imbuti, atque Infecti penitus philosophandum comprobent consilia; quod 
ipse quoque experiebatur apud Dionysium. An non me putas, sl apud 
aliquem regum decreta sana proponerem, et perniciosa malorum semina 
conarer illi evellere, protinus aut eiciendum aut habendum ludibrio? 

Age, finge me apud regem esse Gallorum atque in eius considere 
consilio, dum in secretissimo secessu, praesidente rege ipso, in corona 
prudentissimorum hominum, magnis agitur studiis, quibus artibus ac 
machinamentis Mediolanum retineat, ac fugitivam illam Neapolim ad se 
retrahat; postea vero evertat Venetos, ac totam Italiam subiciat sibi. 
Deinde Flandros, Brabantos', totam postremo Burgundiam suae faciat 
dictionis^. Atque alias praeterea gentes, quarum regnum iam olim animo 
invasit. Hic dum alius suadet feriendum cum Venetis foedus tantisper 
duraturum, dum ipsis fuerit commodum, cum illis communicandum 
consilium. Quin deponendam quoque apud eosdem aliquam praedae 
partem, quam, rebus ex sententia peractis, repetat, dum alius consulit 
conducendos Germanos, alius pecunia demulcendos, alius Helvetios. 
Adversus numen imperatoriae maiestatis, auro, velut anathemate, 
propitiandum. Dum alii videtur cum Aragonum rege componendas esse 
res et alieno Navarrae regno, velut pacis auctoramento cedendum; alius 
interim censet Castelliae principem aliqua spe affinitatis irretiendum 
atque aulicos nobiles aliquot in suam factionem certa pensione esse 
pertrahendos. Dum maximus omnium nodus occurrit, quid statuendum 
interim de Anglia sit. Ceterum de pace tractandum tamen et constringenda 
firmissimis vinculis semper Infirma societas: amici vocentur, suspiciantur 
ut inimici. Habendos igitur paratos, velut in statione, Scotos ad omnem 


' Brabantia: ducatus pristinus partim in Belgio, partim in Nederlandia situs. 
^ Dictionis = dicionis. 

intentos occasionem, sT quid se commoveant AnglT, protinus immittendos. 
Ad haec fovendum exulem nobilem aliquem occulte (namque id aperte ne 
flat, prohibent foedera), quT id regnum sibi deberi contendat, ut ea velut 
ansa contineat suspectum sibi principem.’ 

‘Hic’, inquam, ‘in tanto rerum molimine, tot egregiis viris ad bellum 
sua certatim consilia conferentibus, sl ego homuncio surgam, ac verti 
iubeam vela, omittendam Italiam censeam, et domi dicam esse manendum 
unum Galliae regnum fere maius esse, quam ut commode possit ab uno 
administrari, ne sibi putet rex de aliis adiciendis esse cogitandum. 

Tum sl illis proponerem decreta Achoriorum^ populi, Utopiensium 
Insulae ad Euronoton^ oppositi, qui cum olim bellum gessissent, ut regi 
suo aliud obtinerent regnum, quod affluitatis antiquae causa sibi 
contendebat hereditate deberi, consecuti tandem id, ubi viderunt nihilo 
sibi minus esse molestiae in retinendo, quam in quaerendo pertulerunt: 
verum assidua pullulare semina vel internae rebellionis, vel externae 
incursionis, in deditos ita semper aut pro illis, aut contra pugnandum, 
numquam dari facultatem dimittendi exercitus, compilari interim se, 
efferri foras pecuniam, alienae gloriolae suum impendi sanguinem; pacem 
nihilo tutiorem: domi corruptos bello mores, imbibitam latrocinandi 
libidinem, confirmatam caedibus audaciam, leges esse contemptui, quod 
rex in duorum curam regnorum distractus, minus in utrumvis animum 
posset intendere. Cum viderent alioqui tantis malis nullum flnem fore, 
inito tandem consilio, regi suo humanissime fecerunt optionem retinendi 
utrius regni vellet. Nam utriusque non fore potestatem: se plures esse, 
quam qui a dimidiato possint rege gubernari, cum nemo sit libenter 
admissurus mulionem sibi cum alio communem. Ita coactus est ille bonus 
princeps, novo regno cuipiam ex amicis relicto (qui brevi etiam post 
eiectus est) antiquo esse contentus. 

Praeterea sl ostenderem omnes hos conatus bellorum, quibus tot 
nationes eius causa tumultuarentur, cum thesauros eius exhausissent, ac 
destruxissent populum, aliqua tandem fortuna frustra cessuros tamen, 
proinde avitum regnum coleret, ornaret, quantum posset, et faceret quam 


' Achorii: nomen commenticium Homines Sine Terris significans; gf d etxcbprj- 
^ Euronotus (evpdvozog): ventus inter eurum notumque, i.e. inter solis ortum et meridiem, 
flans. 

florentissimum. Amet suos, et ametur a suis, cum his una vivat, 
imperetque suaviter, atque alia regna valere sinat, quando id, quod nunc el 
contigisset, satis amplum superque esset. Hanc orationem quibus auribus, 
ml More, putas excipiendam?’ ‘Profecto non valde pronis’, inquam. 

‘Pergamus ergo’, inquit, ‘sl consiliariis cum rege quopiam, 
tractantibus et comminiscentibus quibus technis el queant coacervare 
thesaurbs, dum unus intendendam consulit aestimationem monetae, cum 
ipsi sit eroganda pecunia. Deiciendam rursus Infra iustum, cum fuerit 
corroganda. Uti et multum aeris parvo dissolvat, et pro parvo multum 
recipiat; dum alius suadet, ut bellum simulet, atque, eo praetextu coacta 
pecunia, cum visum erit, faciat pacem, sanctis caerimoniis, quo 
plebeculae oculis flat praestigium, miseratus videlicet humanum 
sanguinem princeps pius; dum alius el suggerit in mentem, antiquas 
quasdam et tineis adesas leges longa desuetudine antiquatas, quas, quod 
nemo latas meminisset, omnes sint transgressi, earum ergo mulctas iubeat 
exigi, nullum uberiorem proventum esse, nullum magis honorificum, 
utpote qui iustitiae prae se personam ferat; dum ab alio admonetur, uti sub 
magnis mulctis multa prohibeat, maxime talia, quae ne flant, in rem sit 
populi. Post pecunia cum illis dispenset, quorum commodis obstat 
interdictum, sic et a populo gratiam iniri, et duplex adferri compendium, 
vel dum il mulctantur, quos quaestus cupiditas pellexit in casses, vel dum 
aliis vendit privilegia, tanto pluris, quanto scilicet fuerit melior princeps, 
utpote qui gravatim quicquam contra populi commodum privato cuiquam 
indulgeat, et ob id non nisi magno pretio. Dum alius el persuadet 
obstringendos sibi iudices, qui quavis in re pro regio iure disceptent, 
accersendos praeterea in palatium, atque invitandos, uti coram se de suis 
rebus disserant, ita nullam causam eius tam aperte iniquam fore, in qua 
non aliquis eorum vel contradicendi studio, vel pudore dicendi eadem, vel 
quo gratiam ineant, apud eum aliquam reperiant rimam, qua possit intendi 
calumnia. Sic dum, iudicibus diversa sentientibus, res per se clarissima 
disputatur, et veritas in quaestionem venit, ansam commodum regi dari*, 
pro suo commodo ius interpretandi. Ceteros aut pudore accessuros, aut 
metu, sic intrepide fertur postea pro tribunali sententia. Neque enim 


' Dari: scii, alius persuadet. 


27 




THOIVLE MORI VTOPIA LIBER PRIMVS 


deesse praetextus potest pronuntianti pro principe. Nempe cui satis est aut 
aequitatem a sua parte esse, aut verba legis, aut contortum scripti sensum, 
aut quae legibus denique omnibus praeponderat, apud religiosos iudices 
principis indisputabilem praerogativam. Dum omnes in Crassiano illo 
consentiunt atque conspirant nullam auri vim satis esse principi, cui sit alendus 
exercitus^. Praeterea nihil iniuste regem facere, ut maxime etiam velit 
posse. Quippe omnia omnium eius esse, ut homines etiam ipsos; tantum 
vero cuique esse proprium, quantum regis benignitas el non ademerit, 
quod ipsum ut quam minimum sit, principis multum referre, ut cuius 
tutamentum in eo situm sit, ne populus divitiis ac libertate lasciviat, quod 
hae res minus patienter ferant dura atque iniusta imperia, cum contra 
egestas atque inopia retundat animos, ac patientes reddat, adimatque 
pressis generosos rebellandi spiritus. 

Hic sl ego rursus adsurgens contendam haec consilia omnia regi et 
inhonesta esse, et perniciosa. Cuius non honor modo, sed securitas 
quoque in populi magis opibus sita sit quam suis. Quos sl ostendam 
regem sibi deligere sua causa, non regis, videlicet uti eius labore ac studio 
ipsi commode vivant tutique ab iniuriis. Eoque magis ad principem eam 
pertinere curam, ut populo bene sit suo, quam ut sibi: non aliter ac 
pastoris officium est oves potius quam semet pascere, quatenus opilio est. 

Nam quod populi egestatem censeant pacis praesidium esse, 
longissime aberrare eos ipsa res docet. Nempe ubi plus rixarum comperias 
quam inter mendicos? Quis intentius mutationi rerum studet, quam cui 
minime placet praesens vitae status? Aut cui denique audacior impetus ad 
conturbanda omnia spe alicunde lucrandi, quam cui iam nihil est, quod 
possit perdere? Quod sl rex aliquis adeo aut contemptus esset, aut invisus 
suis, ut aliter eos continere in officio non possit, nisi contumeliis, 
compilatione et sectione^ grassetur, eosque redigat ad mendicitatem, 
praestiterit illi profecto regno abdicare, quam his retinere artibus, quibus, 
quamquam imperii nomen retineat, certe amittit maiestatem. Neque enim 
regiae dignitatis est imperium in mendicos exercere, sed in opulentos 
potius atque felices. Quod ipsum sensit certe vir erecti ac sublimis animi 


' M. Crassus negabat locupletem esse, nisi qui reditu annuo legionem tueri posset apud Plinium 
Maiorem in Naturalis Historiae libro 33, c. 134. 

^ Sectio = publicatio. 

Fabricius', cum responderet malle se imperare divitibus, quam divitem 
esse. Et profecto unum aliquem voluptate ac deliciis fluere^, gementibus 
undique ac lamentantibus aliis, hoc non est regni, sed carceris esse 
custodem. Denique ut imperitissimus medicus est, qui morbum nescit nisi 
morbo curare, ita qui vitam civium non novit alia via corrigere quam 
ademptis vitae commodis, is se nescire fateatur imperare liberis. Quin aut 
inertiam potius mutet suam, aut superbiam. Nam his fere vitiis accidit, ut 
populus eum vel contemnat, vel habeat odio. Vivat innocuus de suo, 
sumptus ad reditus accommodet, refrenet maleficia, et recta Institutione 
suorum praeveniat potius, quam sinat increscere, quae deinde puniat, 
leges abrogatas consuetudine haud temere revocet, praesertim quae diu 
desitae numquam desideratae sunt. Neque umquam commissi nomine 
eiusmodi quicquam capiat, quale privatum quempiam iudex, velut 
iniquum ac vafrum, non pateretur accipere. 

FlIc sl proponerem illis Macarensium^ legem, qui et ipsi non longe 
admodum absunt ab Utopia, quorum rex, quo primum die auspicatur 
imperium, magnis adhibitis sacrificiis, iure iurando astringitur, numquam 
se uno tempore supra mille auri pondo in thesauris habiturum aut argenti, 
quantum eius auri pretium aequet. Hanc legem ferunt ab optimo quodam 
rege Institutam, cui maiori curae fuit patriae commodum, quam divitiae 
suae, velut obicem acervandae pecuniae tantae, quanta faceret inopiam 
eius in populo. Nempe eum thesaurum videbat suffecturum, sive regi 
adversus rebelles, sive regno adversus hostium incursiones esset 
confligendum. Ceterum minorem esse, quam ut animos faciat invadendi 
aliena. Quae potissima condendae legis causa fuit. Proxima quod sic 
prospectum putavit, ne desit pecunia, quae in cotidiana civium 
commutatione versetur, et cum regi necesse est erogare, quicquid thesauro 
supra legitimum accrevit modum, non quaesiturum censuit occasiones 
iniuriae. Talis rex et malis erit formidini, et a bonis amabitur. Haec ergo 


' Morum memoria fefellit: non Fabricius, sed M'. Curius Dentatus dixit Samnitibus se 
malle locupletibus imperare, quam ipsum fieri locupletem (apud Valerium Maximum Factorum 
et dictorum memorabilium in libro 4, c. 3.5). 

^ Fluere = diffluere. 

^ Macarenses: nomen commenticium Beatos significans; fi. /laKap. 

atque huiusmodi sT ingererem apud homines in contrariam partem 
vehementer inclinatos, quam surdis essem narraturus fabulam!’ 

‘Surdissimis’, inquam, ‘haud dubie. Neque hercule miror, neque 
mihi videntur (ut vere dicam) huiusmodi sermones ingerendi, aut talia 
danda consilia, quae certus sis numquam admissum Iri. Quid enim 
prodesse possit, aut quomodo in illorum pectus Influere sermo tam 
Insolens, quorum praeoccupavit animos, atque Insedit penitus diversa 
persuasio! Apud amiculos in familiari colloquio non Insuavis est haec 
philosophia scholastica. Ceterum in consiliis principum, ubi res magnae 
magna auctoritate aguntur, non est his rebus locus.’ 

‘Hoc est’, inquit ille, ‘quod dicebam non esse apud principes locum 
philosophiae.’ ‘Immo’, inquam, ‘est verum, non huic scholasticae, quae 
quidvis putet ubivis convenire^ sed est alia philosophia cIvRior, quae 
suam novit scaenam, eique sese accommodans, in ea fabula, quae in 
manibus est, suas partes concinne et cum decoro tutatur. Hac utendum est 
tibi. Alioquin dum agitur quaepiam Plauti comoedia, nugantibus inter se 
vernulis, sl tu in proscaenium prodeas habitu philosophico, et recenseas 
ex Octavia locum, in quo Seneca disputat cum Nerone. Nonne praestiterit 
egisse mutam personam, quam aliena recitando talem fecisse 
tragicomoediam? Corruperis enim, perverterisque praesentem fabulam, 
dum diversa permisces, etiam sl ea, quae tu affers, meliora fuerint. 
Quaecumque fabula in manu est, eam age, quam potes, optime. Neque 
ideo totam perturbes, quod tibi in mentem venit alterius, quae sit lepidior. 

Sic est in republica, sic in consultationibus principum. Sl radicitus 
evelli non possint opiniones pravae, nec receptis usu vitiis mederi queas 
ex animi tui sententia, non ideo tamen deserenda respublica est, et^ in 
tempestate navis destituenda est, quoniam ventos inhibere non possis. At 
neque Insuetus et Insolens sermo inculcandus, quem scias apud diversa^ 
persuasos pondus non habiturum, sed obliquo ductu conandum est atque 
adnitendum tibi, uti pro tua virili"* omnia tractes commode. Et quod in 
bonum nequis vertere, efficias saltem, ut sit quam minime malum. Nam ut 


' Convenire = valere. 

^ Et = neque. 

^ Diversa = de diversis {scii opinionibus). 
Virili: scii parte. 

o mn ia bene sint, fieri non potest, nisi omnes boni sint, quod ad aliquot 
abhinc annos adhuc non exspecto.’ 

‘Hac’, inquit, ‘arte nihil fieret aliud, quam ne\ dum aliorum fiirorT 
mederi studeo, ipse cum illis Insaniam. Nam sl vera loqui volo, talia 
loquar, necesse est. Ceterum falsa loqui, sitne philosophi nescio, certe non 
est meum. Quamquam ille meus sermo, ut fuerit fortasse ingratus illis 
atque molestus, ita non video, cur videri debeat usque ad ineptias 
Insolens. Quod sl aut ea dicerem, quae fingit Plato in sua republica, aut 
ea, quae faciunt Utopienses in sua, haec quamquam essent, ut certe sunt, 
meliora, tamen aliena videri possint, quod hic singulorum privatae sunt 
possessiones, illic o mn ia sunt communia. Mea vero oratio (nisi quod ad 
eos^, qui statuissent secum ruere diversa via praecipites, iucundus esse 
non potest, qui revocet^, ac praemonstret pericula) alioquin quid habuit, 
quod non ubivis dicl, vel conveniat, vel oporteat? Equidem sl omittenda 
sunt omnia tamquam Insolentia atque absurda, quaecumque perversi 
mores hominum fecerunt, ut videri possint aliena, dissimulemus oportet 
apud Christianos pleraque omnia, quae Christus docuit, ac dissimulari 
usque adeo vetuit, ut ea quoque, quae ipse in aures Insusurrasset suis, 
palam in tectis iusserit praedicari"*. Quorum maxima pars ab istis moribus 
longe est alienior, quam mea fiiit oratio. Nisi quod contionatores^, 
homines callidi, tuum illud consilium secuti puto, quando mores suos 
homines ad Christi normam gravatim paterentur aptari, doctrinam eius 
velut regulam plumbeam accommodaverunt ad mores, ut aliquo saltem 
pacto coniungerentur scilicet. Qua re nihil video, quid profecerint, nisi ut 
securius liceat esse malos, atque ipse profecto tantumdem proficiam in 
consiliis principum. 

Nam aut diversa sentiam, quod perinde fuerit, ac sl nihil sentiam, aut 
eadem, et ipsorum adiutor sim, ut inquit Micio Terentianus®, Insaniae. 
Nam obliquus ille ductus tuus non video, quid sibi velit, quo censes 


' Ne = ut. 

^ Ad eos = eis. 

^ Revocet: scii. eos. 

In Testamento Novo apud Lucam v. \2.3:Qmd in aurem locuti estis in cubiculis, praedicabitur 
in tectis. 

^ Contionator = praedicator. 

® In Adelphorum v. 146/7. 

adnltendum, sT non possint omnia reddi bona, tamen ut tractentur 
commode, flantque, quoad licet, quam minime mala. Quippe non est ibi 
dissimulandi locus, nec licet conivere. Approbanda sunt aperte pessima 
consilia, et decretis pestilentissimis subscribendum est. Speculatoris vice 
fuerit ac paene proditoris', etiam qui improbe consulta maligne laudaverit. 
Porro nihil occurrit, in quo prodesse quicquam possis, in eos delatus 
collegas, qui vel optimum virum facilius corruperint, quam ipsi 
corrigantur, quorum perversa consuetudine vel depravaberis, vel ipse 
integer atque innocens alienae malitiae stultitiaeque, praetexeris^, tantum 
abest, ut aliquid possit in melius obliquo illo ductu convertere. 

Quamobrem pulcherrima similitudine declarat Plato, cur merito 
sapientes abstineant a capessenda quippe republica. Cum populum 
videant in plateas effusum assiduis imbribus perfundi, nec persuadere 
queant illis, ut se subducant pluviae, tectaque subeant. Gnari nihil 
profuturos sese sl exeant, quam^ ut una compluantur, semet intra tecta 
continent habentes satis, quando alienae stultitiae non possunt mederi, sl 
ipsi saltem sint in tuto. 

Quamquam profecto, ml More (ut ea vere dicam, quae meus animus 
fert) mihi videtur, ubicumque privatae sunt possessiones, ubi omnes 
omnia pecuniis metiuntur, ibi vix umquam posse fieri, ut cum republica 
aut iuste agatur, aut prospere, nisi vel ibi sentias agi iuste, ubi optima 
quaeque perveniunt ad pessimos, vel ibi feliciter, ubi omnia dividuntur in 
paucissimos, nec illos habitos undecumque commode, ceteris vero plane 
miseris. 

Quamobrem cum apud animum meum reputo, prudentissima atque 
sanctissima Instituta Utopiensium, apud quos tam paucis legibus, tam 
commode res administrantur, ut et virtuti pretium sit, et tamen, aequatis 
rebus, omnia abundent omnibus, tum ubi his eorum moribus ex adverso 
comparo, tot nationes alias, semper ordinantes, nec ullam satis ordinatam 
umquam, earum omnium in quibus quod quisque nactus fuerit, suum 
vocat privatum, quorum tam multae in dies conditae leges non sufficiunt, 
vel ut consequatur quisquam, vel ut tueatur, vel ut satis internoscat ab 


' Speculatoris vice fuerit et paene proditoris = speculator habitus erit et paene proditor. 
^ Praetexeris: scii, alienam malitiam. 

^ Quam = nisi. 

alieno, illud quod suum invicem quisque privatum nominat, id quod facile 
indicant Infinita illa tam assidue nascentia, quam numquam finienda 
litigia. 

Haec, inquam, dum apud me considero, aequior Platoni fio, 
minusque demiror, dedignatum illis leges ferre ullas, qui recusabant eas, 
quibus ex aequo omnes omnia partirentur commoda. Siquidem facile 
praevidit homo prudentissimus, unam atque unicam illam esse viam ad 
salutem publicam, sl rerum indicatur aequalitas, quae nescio, an umquam 
possit observari, ubi sua sunt singulorum propria. Nam cum certis titulis, 
quisque quantum potest, ad se convertit, quantacumque fuerit rerum 
copia, eam omnem pauci inter se partiti, reliquis relinquunt inopiam, 
fereque accidit, ut alteri sint alterorum sorte dignissimi, cum illi sint 
rapaces, improbi atque inutiles, contra hl modesti viri, ac simplices, et 
cotidiana industria, in publicum quam in semet benigniores. 

Adeo mihi certe persuadeo, res aequabili ac iusta aliqua ratione 
distribui, aut feliciter agi eum rebus mortalium, nisi sublata prorsus 
proprietate, non posse. Sed manente illa, mansuram semper apud multo 
maximam, multoque optimam hominum partem, egestatis et aerumnarum 
anxiam atque inevitabilem sarcinam. Quam ut fateor levari aliquantulum 
posse, sic tolli plane contendo non posse. 

Nempe sl statuatur, ne quis supra certum agri modum possideat, et 
uti sit legitimus cuique census pecuniae, sl fuerit legibus quibusdam 
cautum, ut neque sit princeps nimium potens, neque populus nimis 
Insolens: tum magistratus ne ambiantur, neu dentur venum, aut sumptus 
in illis fieri sit necesse. Alioquin et occasio datur per fraudem ac rapinas 
sarciendae pecuniae, et fit necessitas eis muneribus praeficiendi divites, 
quae potius fuerant administranda prudentibus! 

Talibus, inquam, legibus, quemadmodum aegra assiduis solent 
fomentis fulciri corpora deploratae valetudinis, ita haec quoque mala 
leniri queant ac mitigari. Ut sanentur vero atque in bonum redeant 
habitum, nulla omnino spes est, dum sua cuique sunt propria. Quin dum 
unius partis curae studes, aliarum vulnus exasperaveris, ita mutuo nascitur 
ex alterius medela alterius morbus, quando nihil sic adici cuiquam potest, 
ut non idem adimatur alii. ’ 

‘At mihi,’ inquam, ‘contra videtur, ibi numquam commode vTvT 
posse, ubi omnia sint communia. Nam quo pacto suppetat copia rerum, 
unoquoque ab labore subducente se? Utpote quem neque suT quaestus 
urget ratio, et alienae industriae fiducia reddit segnem. At cum et 
stimulentur inopia, neque quod quisquam fuerit nactus, id pro suo tueri 
ulla possit lege, an non necesse est perpetua caede ac seditione laboretur? 
Sublata praesertim auctoritate ac reverentia magistratuum, cuT quis esse 
locus possit apud homines tales, quos inter nullum discrimen est, ne 
comminisci quidem queo. ’ 

‘Non miror,’ inquit, ‘sic videri tibi, quippe cui eius imago rei aut 
nulla succurrit, aut falsa. Verum sl in Utopia fuisses mecum, moresque 
eorum atque Instituta vidisses praesens, ut ego feci, qui plus annis 
quinque ibi vixl, neque umquam voluissem inde discedere, nisi ut novum 
illum orbem proderem, tum plane faterere populum recte Institutum 
nusquam alibi te vidisse quam illic.’ 

‘Atqui profecto’, inquit Petrus Aegidius, ‘aegre persuadeas mihi 
melius Institutum populum in novo illo, quam in hoc noto nobis orbe 
reperirl, ut in quo neque deteriora ingenia, et vetustiores opinor esse, 
quam in illo respublicas et in quibus plurima ad vitam commoda longus 
invenit usus, ut ne adiciam apud nos casu reperta quaedam, quibus 
excogitandis nullum potuisset ingenium sufficere.’ 

‘Quod ad vetustatem,’ inquit ille, ‘rerum attinet publicarum, tum 
pronuntiare posses rectius, sl historias illius orbis perlegisses; quibus sl 
fides haberi debet, prius apud eos erant urbes, quam homines apud nos. 
lam vero quicquid hactenus vel ingenium invenit, vel casus repperit, hoc 
utrobique potuit exstitisse. Ceterum ego certe puto, ut illis praestemus 
ingenio, studio tamen atque industria longe a tergo relinquimur. Nam (ut 
ipsorum habent annales) ante appulsum illuc nostrum de rebus nostris 
(quos illi vocant ultra-aequinoctidles) nihil umquam quicquam audierant, 
nisi quod olim annis ab hinc ducentis supra mille, navis quaedam apud 
Insulam Utopiam naufragio periit, quam tempestas eo detulerat. EiectI 
sunt in litus Romani quidam atque Aegyptii, qui postea numquam inde 
discessere. 

Hanc unam occasionem, vide quam commodam illis sua fecit' 
industria. Nihil artis erat intra Romanum imperium, unde possit aliquis 
esse usus, quod non illi aut ab expositis hospitibus didicerint, aut, acceptis 
quaerendi seminibus, adinvenerint. Tanto bono fuit illis aliquos hinc 
semel illuc esse delatos. At sl qua similis fortuna quempiam antehac illinc 
huc perpulerit, tam penitus hoc oblitteratum est, quam istud quoque 
forsan excidet posteris, me aliquando illic fuisse. Et ut illi uno statim 
congressu quicquid a nobis commode inventum est, fecerunt suum; sic 
diu futurum puto, priusquam nos accipiamus quicquam, quod apud illos 
melius quam nobis est Institutum. Quod unum maxime esse reor in causa, 
cur, cum neque ingenio, neque opibus Inferiores simus eis, ipsorum tamen 
res quam nostra prudentius administretur, et felicius efflorescat. ’ 

‘Ergo, ml Raphael’, inquam, ‘quaeso te atque obsecro, describe nobis 
Insulam. Nec velis esse brevis, sed explices ordine agros, fluvios, urbes, 
homines, mores. Instituta, leges ac denique omnia, quae nos putes velle 
cognoscere. Putabis autem velle, quicquid adhuc nescimus. ’ 

‘Nihil’, inquit, ‘faciam libentius. Nam haec in promptu habeo. Sed 
res otium poscit.’ ‘Eamus ergo’, inquam, ‘intro pransum, mox tempus 
nostro arbitratu sumemus.’ ‘Flat’, inquit. Ita ingressi prandemus. 

Pransi, in eundem reversi locum in eodem sedili consedimus, ac 
iussis ministris, ne quis interpellaret, ego ac Petrus Aegidius hortamur 
Raphaelem, ut praestet, quod erat pollicitus. Is ergo ubi nos vidit intentos 
atque avidos audiendi, cum paulisper tacitus et cogitabundus assedisset, 
hunc in modum exorsus est. 


Primi libri finis 


' Fecit = fecerit. 

DE OPTIMO STATV REIPVBLIC^ 

DEQUE NOVA INSVLA 

VTOPIA 

sermonis, quem Raphael Hythlodaeus, vir eximius, 
de optimo reipublicae statu habuit, 

LIBER SECVNDVS, 

per illustrem virum 

THOMAM MORVM 

inclutae Britanniarum urbis Londini et civem, et vicecomitem 


Raphaelis sermo pomerldianus^ 
de Utopiensium Insula 

‘Utopiensium Insula in media suT parte (nam hac latissima est) mi lia 
passuum ducenta porrigitur, magnumque per Insulae spatium non multo 
angustior, fines versus paulatim utrimque tenuatur. HI, velut circumducti 
circino quingentorum ambitu milium, Insulam totam in lunae speciem 
renascentis effigiant. Cuius cornua fretum interfluens milibus passuum 
plus minus undecim dirimit ac per ingens inane diffusum, circumiectu 
undique terrae prohibitis ventis, vasti in morem lacus stagnans^ magis 
quam saeviens, omnem prope eius terrae alvum pro portu facit, magnoque 
hominum usu naves quaqua versus transmittit. Fauces hinc vadis, inde 
saxis formidolosae. In medio ferme interstitio una rupes eminet, eoque 
innoxia, cui inaedificatam turrim praesidio tenent^, ceterae latentes et 


' Pomeridianus = postmeridianus. 
^ Stagnans: scii, inane (= spatium). 
^ Tenent: scii Utopienses. 

Insidiosae. Canales solis ipsis' noti atque ideo non temere accidit, uti 
exterus quisquam hunc in sinum, nisi Utopiano duce, penetret, ut in quem 
vix ipsis tutus ingressus est, nisi signis quibusdam e lltore viam 
regentibus. His in diversa translatis loca, hostium quamlibet numerosam 
classem facile in perniciem traherent. Ab altera parte non Infrequentes 
portus. At ubique descensus in terram ita natura munitus aut arte, ut 
ingentes copiae paucis inde queant propugnatoribus arceri. 

Ceterum uti fertur, utique ipsa loci facies prae se fert, ea tellus olim 
non ambiebatur mari. Sed Utopus, cuius utpote victoris nomen refert 
Insula, nam ante id temporis Abraxa^ dicebatur, quique rudem atque 
agrestem turbam ad id, quo nunc ceteros prope mortales antecellit, cultus 
humanitatis que perduxit, primo protinus appulsu victoria potitus, passuum 
milia quindecim, qua parte tellus continenti adhaesit, exscindendum 
curavit, ac mare circum terram duxit. Cumque ad id operis non incolas 
modo coegisset (ne contumeliae loco laborem ducerent), sed suos 
praeterea milites omnes adiungeret, in tantam hominum multitudinem, 
opere distributo, incredibili celeritate res perfecta finitimos (qui initio 
vanitatem incepti riserant) admiratione successus ac terrore perculerit. 

Insula civitates habet quattuor et quinquaginta spatiosas; omnes ac 
magnificas lingua, moribus. Institutis, legibus prorsus iisdem; Idem situs 
omnium; eadem ubique, quatenus per locum licet, rerum facies. Harum, 
quae proximae inter se sunt, milia quattuor ac viginti separant. Nulla 
rursus est tam deserta, e qua non ad aliam urbem pedibus queat unius 
itinere diei perveniri. 

Cives quaque ex urbe terni senes ac rerum periti tractatum de rebus 
Insulae communibus quotannis conveniunt Amaurotum. Nam ea urbs 
(quod tamquam in umbilico terrae sita maxime iacet omnium partium 
legatis opportuna) prima, princepsque habetur. 

Agri ita commode civitatibus assignati sunt, ut ab nulla parte minus 
soli quam duodecim passuum milia una quaevis habeat. Ab aliqua multo 
etiam amplius, videlicet qua parte longius urbes inter se disiunguntur. 


' Ipsis: scii. Utopiensibus. 

^ Nomen A-braxae ductum videtur a verbo, quod est afSpa^ag vel afipaaai^, quae mystica 
vox, caelorum principem significans, eis libris invenitur, quibus de disciplina Basilidis 
Alexandrini (ca. 85-145) agitur. 

Nulli urbi cupido promovendorum finium. Quippe quos habent^ agricolas 
magis eorum se, quam dominos putant. 

Habent ruri per omnes agros commode dispositas domos, rusticis 
Instrumentis Instructas. Hae habitantur civibus per vices eo 
commigrantibus. Nulla familia rustica in viris mulieribusque pauciores 
habet, quam quadraginta praeter duos ascripticios servos, quibus pater 
materque familias graves ac maturi praeficiuntur, et singulis tricenis 
familiis phylarchus unus. E quaque familia viginti quotannis in urbem 
remigrant hl, qui biennium ruri complevere. In horum locum totidem 
recentes ex urbe subrogantur, ut ab his, qui annum ibi fiiere atque ideo 
rusticarum peritiores rerum. Instituantur, alios anno sequente docturi, ne 
sl pariter omnes ibi novi agricolationisque rudes essent, aliquid in annona 
per imperitiam peccaretur. Is innovandorum agricolarum mos, etsi 
solemnis sit, ne quisquam invitus asperiorem vitam cogatur continuare 
diutius, multi tamen, quos rusticae rei studium natura delectat, plures sibi 
annos impetrant. 

Agricolae terram colunt, nutriunt animalia, ligna comparant, atque in 
urbem, qua commodum est, terra marive convehunt. Pullorum Infinitam 
educant multitudinem mirabili artificio. Neque enim incubant ova 
gallinae, sed magnum eorum numerum calore quodam aequabili foventes 
anim a nt educantque, hl simul atque e testa prodiere, homines vice matrum 
comitantur et agnoscunt. Equos alunt perquam paucos, nec nisi 
ferocientes, neque alium in usum quam exercendae rebus equestribus 
iuventuti. Nam omnem seu colendi, seu vehendi laborem boves obeunt, 
quos (ut fatentur) equis impetu cedere, sic patientia vincere, nec tot 
obnoxios morbis putant, ad haec minore impendio et operae et sumptus 
all, ac denique laboribus emeritbs, in cibum tandem usui esse. 

Semente in solum panem utuntur. Nam aut uvarum vinum bibunt, aut 
pomorum pirorumve, aut denique aquam nonnumquam meram: saepe 
etiam qua mei aut glycyrrlzam^ incoxerint, cuius haud exiguam habent 
copiam. 


' Habent = censent. 

^ Glycyrriza = radix dulcis. 

Cum exploratum habeant (habent enim certissimum), quantum 
annonae consumat urbs et circumiectus urbi conventus \ tamen multo 
amplius et sementis faciunt, et pecudum educant, quam quod in suos usus 
sufficiat, reliquuum impertituri finitimis. Quibuscumque rebus opus est, 
quae res ruri non habentur, eam suppellectilem omnem ab urbe petunt, et 
sine ulla rerum commutatione a magistratibus urbanis nullo negotio 
consequuntur. Nam illo singulo quoque mense plerique ad festum diem 
conveniunt. 

Cum frumentandi dies Instat, magistratibus urbanis agricolarum 
phylarchi denuntiant, quantum civium numerum ad se mitti conveniat: 
quae multitudo frumentatorum cum ad ipsum diem opportune adsit, uno 
prope sereno die tota frumentatione defunguntur. 


De urbibus, ac nominatim de Amauroto 

Urbium qui unam norit, omnes noverit, ita sunt inter se (quatenus 
loci natura non obstat) omnino similes. Depingam igitur unam quampiam 
(neque enim admodum refert quam), sed quam potius quam Amaurotum? 
Qua nec ulla dignior est, quippe cui senatus gratia reliquae^ deferunt^, nec 
ulla mihi notior, ut in qua annos quinque perpetuos vixerim. 

Situm est igitur Amaurotum in leni deiectu montis figura fere 
quadrata. Nam latitudo eius, paulo Infra collis incepta verticem, milibus 
passuum duobus ad flumen Anydrum pertinet, secundum ripam aliquanto 
longior. 

Oritur Anydrus milibus octoginta supra Am a urotum modico fonte, 
sed aliorum occursu fluminum atque in his duorum etiam mediocrium 
auctus, ante urbem ipsam quingentos in latum passus extenditur. Mox 
adhuc amplior, sexaginta milia prolapsus, excipitur oceano. Hoc toto 
spatio, quod urbem ac mare interiacet ac supra urbem quoque aliquot 
milia, sex horas perpetuas Influens aestus ac refluus alternat celeri 
flumine. Cum sese pelagus Infert triginta in longum milia, totum AnydrI 
alveum suis occupat undis, profligato retrorsum fluvio. Tum aliquanto 


' Conventus = pagus. 

^ Reliquae: sci/, urbes. 

^ Deferunt: sci/, dignitatis praemium. 

ultra liquorem eius salsugine corrumpit; dehinc paulatim dulcescens 
amnis sincerus urbem perlabitur, ac refugientem vicissim purus et 
incorruptus ad ipsas prope fauces Insequitur. 

Urbs adversae fluminis ripae non pllls ac sublicibus ligneis, sed ex 
opere lapideo egregie arcuato ponte commissa est ab ea parte, quae 
longissime distat a mari, quo naves totum id latus urbis possint inoffensae 
praetervehi. 

Habent alium praeterea fluvium, haud magnum quidem illum, sed 
perquam placidum ac iucundum. Nam ex eodem scaturiens monte, in quo 
civitas collocatur, mediam illam per devexa perfluens Anydro miscetur. 
Eius fluvii caput fontemque, quod paulo extra urbem nascitur, 
munimentis amplexi AmaurotanI iunxerunt oppido, ne, sl qua vis hostium 
ingruat, intercipi atque averti aqua neve corrumpi queat. Inde canalibus 
coctilibus diversim ad Inferiores urbis partes aqua derivatur; id sicubi 
locus fieri vetat, cisternis capacibus collecta pluvia tantumdem usus 
adfert. 

Murus altus ac latus oppidum cingit, turribus ac propugnaculis 
frequens; arida fossa sed alta lataque ac veprium saepibus impedita tribus 
ab lateribus circumdat moenia; quarto flumen ipsum pro fossa est. 

Plateae cum ad vecturam, tum adversus ventos descriptae commode; 
aedificia neutiquam sordida, quorum longa et totum per vicum perpetua 
series, adversa domorum fronte, conspicitur. Has vicorum frontes via 
distinguit pedes viginti lata. Posterioribus aedium partibus, quanta est vicl 
longitudo, hortus adiacet, latus et vicorum tergis undique circumsaeptus. 

Nulla domus est, quae non ut ostium in plateam, ita posticum in 
hortum habeat. Quin bifores quoque facili tractu manus apertiles ac dein 
sua sponte coeuntes quemvis intromittunt: ita nihil usquam privati est. 
Nam domos ipsas uno quoque decennio sorte commutant. 

Hos hortds magnifaciunt. In his vineas, fructus, herbas, flores habent. 
Tanto nitore cultuque, ut nihil fructuosius usquam viderim, nihil 
elegantius. Qua in re studium eorum non ipsa voluptas modo, sed vicorum 
quoque invicem de suo cuiusque horti cultu certamen accendit. Et certe 
non aliud quicquam temere urbe tota reperias sive ad usum civium, sive 
ad voluptatem commodius; eoque nullius rei quam huiusmodi hortorum 
maiorem habuisse curam videtur is, qui condidit. 

Nam totam hanc urbis figuram iam inde ab initio descriptam ab ipso 
Utopo ferunt. Sed ornatum ceterumque cultum, quibus unius aetatem 
hominis haud suffecturam vidit, posteris adiciendum reliquit. Itaque 
scriptum in annalibus habent (quos, ab capta usque Insula mille 
septingentorum ac sexaginta annorum complectentes historiam, diligenter 
et religiose perscriptos adservant) aedes initio humiles ac veluti casas et 
tuguria fuisse, e quolibet ligno temere factas, parietes luto obductos; 
culmina in aciem fastigiata' stramentis operuerant. At nunc o mn i s domus 
visenda forma tabulatorum trium; parietum facies aut silice, aut 
caementis, aut latere coctili constructae, in alvum introrsus congesto 
rudere. Tecta in planum subducta, quae intritis quibusdam Insternunt. 
Nullius impendii sed ea temperatura, quae nec Igni obnoxia sit, et 
tolerandis tempestatum iniuriis plumbum superet. Ventos a fenestris vitro 
(nam eius ibi creberrimus usus est) expellunt. Interim etiam lino tenui, 
quod perlucido oleo aut sucino^ perlinunt, gemino nimirum commodo. 
Siquidem ad eum modum fit, ut et plus lucis transmittat, et ventorum 
minus admittat. 


De magistratibus 

Triginta quaeque familiae magistratum sibi quotannis eligunt, quem 
sua prisca lingua Syphograntum vocant, recentiore phylarchum. 
Syphograntis decem cum suis familiis Traniborus olim, nunc 
protophylarchus^ dictus praeficitur. 

Demum SyphograntI omnes, qui sunt ducenti, iurati lecturos sese 
quem maxime censent utilem, suffragiis occultis renuntiant principem 
unum, videlicet ex his quattuor, quos eis populus nominavit. Nam a 
quaque urbis quarta parte selectus unus commendatur senatui. 

Principis magistratus perpetuus est in omnem illius vitam, nisi 
tyrannidis affectatae suspicio impediat. Traniboros quotannis eligunt. 
Ceterum haud temere commutant. Reliqui magistratus omnes annui. 


' Fastigiata = fastigata. 

^ Sucinum = resina, quae ex quibusdam arboribus fluit. 
^ Protophylarchus = phylarchus maior; gf Trpmwg. 

Traniborl tertio quoque die, interdum sT res postulat saepius, in 
consilium cum principe veniunt. De republica consultant. Controversias 
privatorum (sl quae sunt), quae perquam paucae sunt, mature dirimunt. 

Syphograntos semper in senatum duos adsciscunt atque omni die 
diversos. Cautumque', ut ne quid ratum sit, quod ad rempublicam 
pertineat, de quo non tribus in senatu diebus ante agitatum quam 
decretum sit. Extra senatum aut comitia publica de rebus communibus 
inire consilia capitale habetur. Haec eo ferunt Instituta, ne proclive esset 
coniuratione principis ac Tranibororum, oppresso per tyrannidem populo, 
statum relpublicae mutare. Atque ideo quicquid magni momenti iudicatur, 
ad Syphograntorum comitia defertur, qui cum suis familiis, communicata 
re, post inter se consultant, ac suum consilium renuntiant senatui. 
Interdum ad totius Insulae consilium res defertur. 

Quin id quoque moris habet senatus, ut nihil, quo die primum 
proponitur, eodem disputetur, sed in sequentem senatum differatur, ne 
quis, ubi quod in buccam primum venerit, temere effutierit: ea potius 
excogitet postea, quibus decreta tueatur sua, quam quae ex relpublicae 
usu sint. Malitque salutis publicae quam opinionis de se iacturam facere, 
perverso quodam ac praepostero pudore, ne initio parum prospexisse 
videatur. Cui prospiciendum initio fuit, ut consulto potius quam cito 
loqueretur. 


De artificiis 

Ars una est omnibus viris mulieribusque promiscua agricultura, cuius 
nemo est expers. Hac a pueritia erudiuntur omnes, partim in schola 
traditis praeceptis, partim in agros viciniores urbi quasi per ludum educti, 
non intuentes modo, sed per exercitandi corporis occasionem tractantes^ 
etiam. 

Praeter agriculturam (quae est omnibus, ut dixl, communis) quilibet 
unam quampiam, tamquam suam docetur, ea est fere aut lanificium, aut 
operandi llnl studium, aut caementariorum, aut fabri, seu ferrarii, seu 
materiarii artificium. Neque enim aliud est opificium ullum, quod 

' Cautumque: scii. est. 

^ Tractare = opus facere. 

numerum aliquem dictu dignum occupet illic. Nam vestes, quarum, nisi 
quod habitu sexus discernitur et caelibatus a coniugio, una per totam 
Insulam forma est, eademque per omne aevum perpetua, nec ad oculum 
indecora et ad corporis motum habilis, tum ad frigoris aestusque rationem 
apposita. Eas, inquam, quaeque sibi familia conficit. 

Sed ex aliis illis artibus unusquisque aliquam discit, nec viri modo, 
sed mulieres etiam. Ceterum hae, velut imbecilliores, leviora tractant. 
Lanam fere llnumque operantur. Viris artes reliquae magis laboriosae 
mandantur, maxima ex parte quisque in patriis artibus educatur. Nam eo 
plerique natura feruntur. Quod sl quem animus alio trahat, in eius opificii, 
cuius capitur studio, familiam quampiam adoptione traducitur, cura non a 
patre modo eius, sed magistratibus etiam praestita, ut gravi atque honesto 
patrifamilias mancipetur'. Quin sl quis, unam perdoctus artem, aliam 
praeterea cupiverit, eodem modo permittitur. Utramque nactus, utram 
velit exercet, nisi alterutra civitas magis egeat. 

Syphograntorum praecipuum ac prope unicum negotium est curare 
ac prospicere, ne quisquam desideat otiosus. Sed uti suae quisque arti 
sedulo incumbat, nec ab summo mane tamen ad multam usque noctem 
perpetuo labore, velut iumenta, fatigatus. 

Nam ea plusquam servilis aerumna est, quae tamen ubique fere 
opificum vita est, exceptis Utopiensibus, qui cum in horas viginti quattuor 
aequales diem, connumerata nocte, dividant, sex dumtaxat operi deputant, 
tres ante meridiem, a quibus^ prandium ineunt, atque, a prandio duas 
pomeridianas horas cum interquieverint, tres deinde rursus labori datas 
cena claudunt. Cum primam horam ab meridie numerent, sub octavam 
cubitum eunt. Horas octo somnus vindicat. 

Quicquid inter operis horas ac somni cibique medium esset^, id suo 
cuiusque arbitrio permittitur, non quo per luxum aut segnitiem abutatur, 
sed quod ab opificio suo liberum ex animi sententia in aliud quippiam 
studii bene collocet. Has intercapedines plerique impendunt litteris. 
Solemne est enim publicas cotidie lectiones haberi antelucanis horis, 
quibus ut intersint, il dumtaxat adiguntur, qui ad litteras nominatim selecti 


' Mancipere = tradere. 

^ A quibus = post quas. 
^ Esset = est. 

sunt. Ceterum ex omni ordine mares simul ac feminae, multitudo maxima, 
ad audiendas lectiones, alii alias, prout cuiusque fert natura, confluit. Hoc 
ipsum tempus tamen, sT quis arti suae malit Insumere (quod multis usu 
venit, quorum animus in nullius contemplatione disciplinae consurgit), 
haud prohibetur; quin laudatur quoque ut utilis relpublicae. 

Super' cenam tum unam horam ludendo producunt aestate in hortis, 
hieme in aulis illis communibus, in quibus comedunt. Ibi aut musicen 
exercent, aut se sermone recreant. Aleam atque id genus ineptos ac 
perniciosos ludos ne cognoscunt quidem; ceterum duos habent in usu 
ludos latrunculorum ludo non dissimiles: alterum numerorum pugnam, in 
qua numerus numerum praedatur; alterum in quo collata acie cum 
virtutibus vitia confligunt. Quo in ludo perquam scite ostenditur et 
vitiorum inter se discidium et adversus virtutes concordia. Item quae vitia, 
quibus se virtutibus opponant, quibus viribus aperte oppugnent, quibus 
machinamentis ab obliquo adoriantur, quo praesidio virtutes vitiorum 
vires Infringant, quibus artibus eorum conatus eludant, quibus denique 
modis alterutra pars victoriae compos flat. 

Sed hoc loco, ne quid erretis, quiddam pressius intuendum est. 
Etenim quod sex dumtaxat horas in opere sunt, fieri fortasse potest, ut 
inopiam aliquam putes necessariarum rerum sequi. Quod tam longe abest, 
ut accidat, ut id temporis ad omnium rerum copiam, quae quidem ad vitae 
vel necessitatem requirantur, vel commoditatem non sufficiat modo, sed 
supersit etiam id, quod vos quoque intellegetis, sl vobiscum reputetis 
apud alias gentes, quam magna populi pars iners degit^. Primum mulieres 
fere omnes totius summae dimidium, aut sicubi mulieres negotiosae sunt, 
ibi, ut plurimum, earum vice viri stertunt. Ad haec^ sacerdotum ac 
religiosorum, quos vocant, quanta quamque otiosa turba! Adice divites 
omnes maxime praediorum dominos, quos vulgo generosos appellant ac 
nobiles. His adnumera ipsorum famulitium, totam videlicet illam 
caetratorum"' nebulonum colluviem. Robustos denique ac valentes 
mendicos adiunge, morbum quempiam praetexentes inertiae; multo certe 


' Super = inter. 

^ Degit = degat. 

^ Ad haec = praeterea. 
Caetratus = qui cum telo est. 

pauciores esse quamputaras, invenies eos, quorum labore constant haec 
omnia, quibus mortales utuntur. Expende nunc tecum ex his ipsis, quam 
pauci in necessariis opificiis versantur^ Siquidem ubi omnia pecuniis 
metimur, multas artes necesse est exerceri inanes prorsus ac superfluas, 
luxus tantum ac libidinis ministras. Nam haec ipsa multitudo, quae nunc 
operatur, sl partiretur in tam paucas artes, quam paucas commodus 
naturae usus postulat: in tanta rerum abundantia, quantam nunc esse 
necesse sit, pretia nimirum viliora forent, quam ut artifices inde vitam 
tueri suam possent. At sl isti omnes, quos nunc inertes artes distringunt, 
ac tota Insuper otio ac desidia languescens turba (quorum unus quivis 
earum rerum, quae aliorum laboribus suppeditantur, quantum duo 
earundem operatores consumit) in opera universi atque eadem utilia 
collocarentur, facile animadvertis quantulum temporis ad suppeditanda 
omnia, quae vel necessitatis ratio, vel commoditatis efflagitet (adde 
voluptatis etiam, quae quidem vera sit ac naturalis), abunde satis superque 
foret. 

Atque id ipsum in Utopia res ipsa perspicuum facit. Nam illic in tota 
urbe cum adiacente vicinia vix homines quingenti ex o mn i virorum ac 
mulierum numero, quorum aetas ac robur operi sufficit, vacatio 
permittitur. In iis syphogranti (quamquam leges eos labore solverunt) ipsi 
tamen sese non eximunt; quo facilius exemplo suo reliquos ad labores 
invitent. Eadem immunitate gaudent hl, quos commendatione sacerdotum 
persuasus populus occultis syphograntorum suffragiis ad perdiscendas 
disciplinas perpetuam vacationem indulget. Quorum sl quis conceptam de 
se spem fefellerit, ad opifices retruditur; contraque non rarenter^ usu 
venit, ut mechanicus quispiam subsicivas illas horas tam gnaviter 
impendat litteris, tantum diligentia proficiat, ut opificio suo exemptus in 
litteratorum classem provehatur. 

Ex hoc litteratorum ordine legati, sacerdotes, TraniborI ac ipse 
denique deligitur princeps, quem illi prisca ipsorum lingua Barzanem, 
recentiore Ademum^ appellant. 


' Versantur = versentur. 

^ Rarenter = raro. 

^ Ademus: nomen commenticium Virum Sine Populo significans; gf d et dij^og. 

Reliqua fere multitudo omnis cum neque otiosa sit, nec inutilibus 
opificiis occupata, proclivis aestimatio est, quam paucae horae quantum 
boni operis pariant. 

Ad ea, quae commemoravi, hoc praeterea facilitatis accedit, quod in 
necessariis plerisque artibus minore opera, quam aliae gentes, opus 
habent. Nam primum aedificiorum aut structura, aut refectio ideo tam 
multorum assiduam ubique requirit operam, quod quae pater aedificavit, 
heres parum frugi paulatim dilabi sinit, ita quod mi nimo tueri potuit: 
successor eius de integro impendio magno cogitur Instaurare. Quin 
frequenter etiam quae domus alii ingenti sumptu stetit, hanc alius delicato 
animo contemnit; eaque neglecta atque ideo brevi collapsa, aliam alibi 
impensis non minoribus exstruit. 

At apud Utopienses, compositis rebus omnibus et constituta 
republica, rarissime accidit, uti nova collocandis aedibus^ area deligatur; 
et non modo remedium celeriter praesentibus vitiis adhibetur, sed etiam 
imminentibus occurritur. Ita fit, ut minimo labore diutissime perdurent 
aedificia, et id genus opifices vix habeant interdum, quod agant, nisi quod 
materiam dolare domi et lapides interim quadrare atque aptare iubentur, 
quo (sl quod opus incidat) maturius possit exsurgere. 

lam in vestibus vide, quam paucis operis egeant: primum, dum in 
opere sunt, corio neglectim aut pellibus amiciuntur, quae in septennium 
durent. Cum procedunt in publicum, superinduunt chlamydem vestem, 
quae rudiores illas vestes contegat; eius per totam Insulam unus color est 
atque is nativus. Itaque lanei panni non modo multo minus quam usquam 
alibi sufficit, verum is ipse quoque multo minoris impendii est; at llnl 
minor est labor, eoque usus crebrior; sed in lineo solus candor, in laneo 
sola mundicies conspicitur; nullum tenuioris flll pretium est. 

Itaque fit, ut, cum alibi nusquam uni homini quattuor aut quinque 
togae laneae diversis coloribus ac totidem sericiae^ tunicae sufficiant, 
delicatioribus paulo ne decem quidem, ibi una quisque contentus est^ 
plerumque in biennium. Quippe nec causa est ulla, cur plures affectet. 


' Collocandis aedibus = ad aedes collocandas. 
^ Sericiae = sericae (mendum typographicum?). 

^ Est = sit. 

quas consecutus neque adversus frigus esset munitior, neque vestitu 
videretur vel pilo cultior. 

Quamobrem, cum et omnes utilibus sese artibus exerceant, et 
ipsarum etiam opera pauciora sufficiant, fit nimirum, ut, abundante rerum 
omnium copia, interdum in reficiendas (sl quae detritae sunt) vias 
publicas immensam multitudinem educant, persaepe etiam, cum nec talis 
cuiuspiam operis usus occurrat, pauciores horas operandi publice 
denuntient. Neque enim supervacaneo labore cives invitos exercent 
magistratus; quandoquidem eius relpublicae Institutio hunc unum scopum 
in primis respicit, ut, quoad per publicas necessitates licet, quam 
plurimum temporis ab servitio corporis ad animi libertatem cultumque 
civibus universis asseratur. In eo enim sitam vitae felicitatem* putant. 


De commerciis mutuis 

Sed iam quo pacto sese mutuo cives utantur, quae populi inter se 
commercia, quaeque sit distribuendarum rerum forma, videtur 
explicandum. 

Cum igitur ex familiis constet civitas, familias, ut plurimum, 
cognationes efficiunt. Nam feminae (ubi maturuerint collocatae maritis) 
in ipsorum domicilia concedunt. At masculi fllil ac deinceps nepotes in 
familia permanent, et parentum antiquissimo parent, nisi prae senecta 
mente parum valuerit. Tunc enim aetate proximus el sufficitur. 

Verum ne civitas aut fieri Infrequentior, aut ultra modum possit 
increscere, cavetur, ne ulla familia, quarum milia sex quaeque civitas, 
excepto conventu^, complectitur, pauciores quam decem, pluresve quam 
sexdecim puberes habeat. Impuberum enim nullus praefiniri numerus 
potest. Hic modus facile servatur, transcriptis iis in rariores familias, qui 
in plenioribus excrescunt. At sl quando in totum plus iusto abundaverit, 
aliarum urbium suarum Infrequentiam sarciunt. Quod sl forte per totam 
Insulam plus aequo moles intumuerit, tum, ex qualibet urbe descriptis 
civibus, in continente proximo, ubicumque indigenis agri multum 


' Felicitatem = beatudinem. 

^ Excepto conventu = exceptis eis, qui extra urbem habitant. 

superest, et cultu vacat, coloniam suis ipsorum legibus propagant, ascitis 
una terrae indigenis, sl convivere secum velint. Cum volentibus coniuncti 
in idem vitae Institutum eosdemque mores facile coalescunt, idque 
utriusque populi' bono. Efficiunt enim suis Institutis, ut ea terra utrisque 
abunda sit, quae alteris ante parca ac maligna videbatur. Renuentes 
ipsorum legibus vivere propellunt his finibus, quos sibi ipsi describunt. 
Adversus repugnantes bello confligunt. Nam eam iustissimam belli 
causam ducunt, cum populus quispiam eius soli, quo ipse non utitur, sed 
velut inane ac vacuum possidet, aliis tamen, qui ex naturae praescripto 
inde nutriri debeant, usum ac possessionem interdicat. SI quando ullas ex 
suis urbibus aliquis casus eo usque imminuerit, ut ex aliis Insulae 
partibus, servato suo cuiusque urbis modo, resarciri non possint (quod bis 
dumtaxat ab omni aevo, pestis grassante saevitia, fertur contigisse), 
remigrantibus e colonia civibus replentur. Perire enim colonias potius 
patiuntur, quam ullam ex Insulanis urbibus imminui. 

Sed ad convictum civium revertor. Antiquissimus (ut dixl) praeest 
familiae. Ministri sunt uxores maritis et liberi parentibus atque in summa 
minores natu maioribus. Civitas omnis in quattuor aequales partes 
dividitur. In medio cuiusque partis forum est omnium rerum. Eo in certas 
domos opera cuiusque familiae convehuntur, atque in horrea singulae 
seorsum species distributae sunt. Ab iis quilibet paterfamilias, quibus ipse 
suIque opus habent^, petit, ac sine pecunia, sine omni prorsus hostimento 
quicquid petierit, aufert. Quare enim negetur quicquam? Cum et omnium 
rerum abunde satis sit, nec timor ullus subsit, ne quisquam plusquam sit 
opus, flagitare velit. Nam cur supervacua petiturus putetur is, qui certum 
habeat, nihil sibi umquam defuturum? Nempe avidum ac rapacem aut 
timor carendi facit in o mn i animantum^ genere, aut in homine sola reddit 
superbia, quae gloriae sibi ducit superflua rerum ostentatione ceteros 
antecellere, quod vitii genus in Utopiensium Institutis nullum omnino 
locum habet. 

Adiuncta sunt foris (quae commemoravi) fora cibaria, in quae non 
olera modo arborumque fructus et panes comportantur, sed pisces. 


' Utriusque populi = utrique populo. 

^ Quibus ipse suique opus habent = quibus ipsi suisque opus est. 
^ Animantum = animantium. 

praeterea quadrupedumque et avium quicquid esculentum est, extra 
urbem locis appositis, ubi fluento tabum ac sordes eluantur. Hinc 
deportant pecudes occisas depurgatasque manibus famulorum (nam neque 
suos cives patiuntur assuescere laniatu animalium, cuius usu clementiam 
humanissimum naturae nostrae affectum paulatim deperire putant), neque 
sordidum quicquam atque immundum, cuius putredine corruptus aer 
morbum posset invehere, perferri in urbem sinunt. 

Habet praeterea quilibet vicus aulas quasdam capaces, aequali ab 
sese invicem intervallo distantes, nomine quamque suo cognitas\ Has 
colunt SyphograntI, quarum unicuique triginta familiae, videlicet ab 
utroque latere quindecim, sunt adscriptae cibum ibi sumpturae. 
Obsonatores cuiusque aulae certa hora conveniunt in forum ac, relato 
suorum numero, cibum petunt. 

Sed prima ratio aegrotorum habetur, qui in publicis hospitiis 
curantur. Nam quattuor habent in ambitu civitatis hospitia paulo extra 
muros tam capacia, ut totidem oppidulis aequari possint, tum ut neque^ 
aegrotorum numerus quamlibet magnus anguste collocaretur, et per hoc 
incommode, tum quo il, qui tali morbo tenerentur, cuius contagio solet ab 
alio ad alium serpere, longius ab aliorum coetu semoveri possint. Haec 
hospitia ita sunt Instructa atque omnibus rebus, quae ad salutem 
conferant, referta, tum tam tenera ac sedula cura adhibetur, tam assidua 
medicorum peritissimorum praesentia, ut, cum illuc nemo mittatur 
invitus, nemo tamen fere in tota urbe sit, qui, adversa valetudine laborans, 
non ibi decumbere quam domi suae praeferat. 

Cum aegrotorum obsonator cibos ex medicorum praescripto 
receperit, deinceps optima quaeque inter aulas aequabiliter pro suo 
cuiusque numero distribuuntur, nisi quod principis, pontificis, et 
Tranibororum respectus habetur ac legatorum etiam et exterorum omnium 
(sl qui sunt, qui pauci ac raro sunt), sed iis quoque cum adsunt, domicilia 
certa atque Instructa parantur. 

Ad has aulas prandii cenaeque statis horis tota syphograntia 
convenit, aeneae tubae clangore commonefacta, nisi qui aut in hospitiis. 


' Cognitas = cognitam. 
^ Ut neque = et ne. 


49 





THOIVLE MORI VTOPIA LIBER ALTER 


aut domi decumbunt. Quamquam nemo prohibetur, postquam aulis est 
satis factum, foro domum cibum petere. Sciunt enim neminem id temere 
facere, nam et sT domi prandere nulli vetitum sit, nemo tamen hoc libenter 
facit, cum neque honestum habeatur, et stultum sit deterioris parandi 
prandii sumere laborem, cum lautum atque opiparum praesto apud aulam 
tam propinquam sit. 

In hac aula ministeria omnia, in quibus paulo plus sordis aut laboris 
est, obeunt servi. Ceterum coquendi parandique cibi officium et totius 
denique Instruendi convivii solae mulieres exercent, cuiusque videlicet 
familiae per vices. 

Tribus pluribusve mensis pro numero convivarum discumbitur. Viri 
ad parietem, feminae exterius collocantur, ut sl quid his subiti oboriatur 
mali, quod uterum gerentibus interdum solet accidere, imperturbatis 
ordinibus, exsurgant, atque inde ad nutrices abeant. Sedent illae quidem 
seorsum cum lactentibus in cenaculo quodam ad id destinato numquam 
sine foco atque aqua munda nec absque cunis interim, ut et reclinare liceat 
Infantulos, et ad Ignem, cum velint, exemptos fasciis libertate ac ludo 
reficere. Suae quaeque suboli nutrix est, nisi aut mors, aut morbus 
impediat. Id cum accidit, uxores Syphograntorum propere nutricem 
quaerunt, nec id difficile est, nam quae id praestare possunt, nulli officio 
sese offerunt libentius, quoniam et omnes eam misericordiam laude 
prosequuntur, et qui educatur, nutricem parentis agnoscit loco. 

In antro nutricum considunt pueri omnes, qui primum lustrum non 
explevere. Ceteri impuberes (quo in numero ducunt, quicumque sexus 
alterius utrius intra nubiles annos sunt) aut ministrant discumbentibus, aut 
qui per aetatem nondum valent, adstant tamen, atque id summo cum 
silentio. Utrique quod a sedentibus porrigitur, eo vescuntur, nec aliud 
discretum prandendi tempus habent. 

In medio primae mensae, qui summus locus est, et cui (nam ea 
mensa suprema in parte cenaculi transversa est) totus conventus 
conspicitur, Syphograntus cum uxore considet^ His adiunguntur duo ex 
natu maximis. Sedent enim per omnes mensas quaterni. At sl templum in 
ea Syphograntia situm est, sacerdos eiusque uxor ita cum Syphogranto 


' Considet = considit vel consedit. 

sedent, ut praesideant. Ab utraque parte collocantur iuniores, post senes 
rursus, atque hoc pacto per totam domum; et aequales inter se iunguntur, 
et dissimilibus tamen immiscentur, quod ideo ferunt Institutum, ut senum 
gravitas ac reverentia (cum nihil ita in mensa fieri dicive potest, ut eos ab 
omni parte vicinos effugiat) iuniores ab improba verborum gestuumque 
licentia cohibeat. 

Ciborum fercula non a primo loco deinceps apponuntur, sed 
senioribus primum omnibus (quorum Insignes loci sunt) optimus quisque 
cibus Infertur. Deinde reliquis aequaliter ministratur. At senes lautitias * 
suas (quarum non tanta erat copia, ut posset totam per domum affatim 
distribui) pro suo arbitratu circumsedentibus impertiuntur. Sic et 
maioribus natu suus servatur honos, et commodi tantumdem tamen ad 
omnes pervenit. 

Omne prandium cenamque ab aliqua lectione auspicantur, quae ad 
mores faciat, sed brevi tamen, ne fastidio sit. Ab hac seniores honestos 
sermones sed neque tristes nec Infacetos ingerunt. At nec longis logls^ 
totum occupant prandium, quin audiunt libenter iuvenes quoque atque 
adeo de industria provocant, quo et indolis cuiusque et ingenii per 
convivii libertatem prodentis sese, capiant experimentum. 

Prandia breviuscula sunt, cenae largiores, quod labor illa, has 
somnus et nocturna quies excipit, quam illi ad salubrem concoctionem 
magis efficacem putant. Nulla cena sine musica transigitur. Nec ullis caret 
secunda mensa bellariis. Odores incendunt, et unguenta spargunt. 

Nihilque non faciunt, quod exhilarare convivas possit. Sunt enim hanc in 
partem aliquanto procliviores, ut nullum voluptatis genus (ex quo nihil 
sequatur incommodi) censeant interdictum. 

Hoc pacto igitur in urbe convivunt; at ruri, qui longius ab sese dissiti 
sunt, omnes domi quisque suae comedunt. Nulli enim familiae quicquam 
ad victum deest, quippe a quibus id totum venit, quo vescantur urbici. 


' Lautitia = cibus delicatus. 
^ Logis = orationibus. 

De peregrinatione Utopiensium 

At sT quos aut amicorum alia in urbe commorantium, aut ipsius etiam 
videndi loci desiderium coeperit, a Syphograntis ac Traniboris suis 
veniam facile impetrant, nisi sl quis usus impediat. Mittitur ergo simul 
numerus' aliquis cum epistola principis, quae et datam peregrinandi 
copiam testatur, et reditus diem praescribit. Vehiculum datur cum servo 
publico, qui agat boves et curet. Ceterum nisi mulieres in coetu habeant, 
vehiculum velut onus et impedimentum, remittitur. Toto itinere cum nihil 
secum efferant, nihil defit tamen, ubique enim domi sunt. SI quo in loco 
diutius uno die commorentur, suam ibi quisque artem exercet, atque ab 
artis eiusdem opificibus humanissime tractantur. SI semet auctore 
quisquam extra suos fines vagetur, deprehensus sine principis diplomate, 
contumeliose habitus pro fugitivo reducitur castigatus acriter. Idem ausus 
denuo servitute plectitur. 

Quod sl quem libido incessat per suae civitatis agros palandi, venia 
patris et consentiente coniuge, non prohibetur. Sed in quodcumque rus 
pervenerit, nullus ante cibus datur, quam ante meridianum operis pensum, 
aut quantum ante cenam ibi laborari solet, absolverit. Hac lege quovis 
intra suae urbis fines Ire licet. Erit enim non minus utilis urbi, quam sl in 
urbe esset. 

lam videtis quam nulla sit usquam otiandi licentia, nullus inertiae 
praetextus, nulla taberna vinaria, nulla cervisiaria, nusquam lupanar, nulla 
corruptelae occasio, nullae latebrae, conciliabulum nullum, sed omnium 
praesentes oculi necessitatem aut consueti laboris, aut otii non inhonesti 
faciunt. 


De aequatione ubertatis 

Quem^ populi morem necesse est omnium rerum copiam sequi. 
Atque ea cum aequabiliter ad omnes perveniat, fit nimirum, ut inops esse 
nemo aut mendicus possit. 


' Numerus: scii, peregrinatorum. 
^ Quem = talem. 


52 




THOIVLC MORI VTOPIA LIBER ALTER 


In senatu Amaurotico (quem, uti dlxT, terni quotannis o mn i ex urbe 
frequentant) ubi primum constiterit, quae res quoque loco abundet, 
rursum cuius alicubi malignior proventus fuerit, alterius inopiam, alterius 
protinus ubertas explet, atque id gratuito faciunt, nihil vicissim ab his 
recipientes, quibus donant. Sed quae de suis rebus uniculpiam urbi 
dederint nihil ab ea repetentes, ab alia, cui nihil impenderunt, quibus 
egent, accipiunt. Ita tota Insula velut una familia est. 

At postquam satis provisum ipsis est (quod non antea factum 
censent, quam in biennium propter anni sequentis eventum* prospexerint), 
tum ex his, quae supersunt, magnam vim frumenti, mellis, lanae, llnl, 
ligni, cocci, et conchyliorum, vellerum, cerae, sebi, corii, ad haec 
animalium quoque in alias regiones exportant. Quarum rerum o mn ium 
septimam partem inopibus eius regionis dono dant, reliquam pretio 
mediocri venditant, quo ex commercio, non eas modo merces, quibus 
domi egent, (nam id fere nihil est praeter ferrum), sed argenti atque auri 
praeterea magnam vim in patriam reportant. Cuius rei diutina 
consuetudine supra quam credi possit, ubique iam earum rerum copia 
abundant. Itaque nunc parum pensi habent, praesentene pecunia, an in 
diem vendant, multoque maximam partem habeant in nominibus, in 
quibus tamen faciendis non privatorum umquam, sed, confectis ex more 
Instrumentis^, publicam urbis fidem sequuntur^. Civitas ubi solutionis dies 
advenerit, a privatis debitoribus exigit creditum, atque in aerarium redigit: 
eiusque pecuniae, quoad ab Utopiensibus repetatur, usura fruitur. Illi 
maximam partem numquam repetunt. Nam quae res apud se nullum habet 
usum, eam ab his auferre, quibus usui est, haud aequum censent. Ceterum 
sl res ita poscat, ut eius aliquam partem alii populo mutuam daturi sint"*, 
tum demum poscunt, aut cum bellum gerendum est: quam in rem unam 
totum illum thesaurum, quem habent domi, servant, uti aut extremis in 
periculis, aut in subitis praesidio sit, potissimum quo milites externos 
(quos libentius quam suos cives obiciunt discrimini) immodico stipendio 
conducant, gnari multitudine pecuniae hostes ipsos plerumque mercabiles, 


' Eventum: scii, incertum. 
^ Instrumentis = tabulis. 

^ Sequuntur = postulant. 
Daturi sint = dent. 

et vel proditione, vel Infestis etiam signis inter se committi. Hanc ob 
causam inaestimabilem thesaurum servant, at non ut thesaurum tamen, 
sed ita habent, quomodo me narrare profecto deterret pudor, metuentem 
ne fidem oratio non sit habitura, quod eo iustius vereor, quo magis mihi 
sum conscius, nisi vidissem praesens, quam aegre potuissem ipse perduci, 
ut alteri idem recensenti crederem. Necesse est enim fere quam quidque 
est ab eorum, qui audiunt, moribus alienum, tam idem procul illis abesse a 
fide. Quamquam prudens rerum aestimator minus fortasse mirabitur, cum 
reliqua eorum Instituta tam longe ab nostris differant, sl argenti quoque 
atque auri usus ad ipsorum potius quam ad nostri moris rationem 
accommodetur. 

Nempe cum pecunia non utantur ipsi, sed in eum servent eventum, 
qui ut potest usu venire, ita fieri potest, ut numquam incidat. Interim 
aurum argentumque (unde ea fit) sic apud se habent, ut ab nullo pluris 
aestimetur, quam rerum ipsarum natura meretur, qua quis non videt, quam 
longe I nfr a ferrum sunt'? Ut sine quo non hercule magis quam absque Igni 
atque aqua vivere mortales queant, cum interim auro argentoque nullum 
usum, quo non facile careamus, natura tribuerit, nisi hominum stultitia 
pretium raritati fecisset. Quin contra, velut parens indulgentissima optima 
quaeque in propatulo posuerit, ut aerem, aquam ac tellurem ipsam, 
longissime vero vana ac nihil profutura semoverit. 

Ergo haec metalla sl apud eos in turrim aliquam abstruderentur, 
princeps ac senatus in suspicionem venire posset (ut est vulgi stulta 
solertia) ne, deluso per technam populo, ipsi aliquo inde commodo 
fruerentur. Porro sl phialas inde aliaque id genus opera fabre excusa 
conficerent, sl quando incidisset occasio, ut conflanda sint rursus atque in 
militum eroganda stipendium, vident nimirum fore, ut aegre patiantur 
avelli, quae semel in deliciis habere coepissent. 

His rebus uti occurrant, excogitavere quandam rationem, ut reliquis 
ipsorum Institutis consentaneam, ita ab nostris (apud quos aurum tanti fit, 
ac tam diligenter conditur) longissime abhorrentem, eoque nisi peritis non 
credibilem. Nam, cum in fictilibus e terra vitroque, elegantissimis quidem 
illis sed vilibus tamen, edant bibantque, ex auro atque argento non in 


' Sunt = sint. 

communibus aulis modo, sed in privatis etiam domibus matellas passim 
ac sordidissima quaeque vasa conficiunt. Ad haec catenas et crassas 
compedes, quibus coercent servos, iisdem ex metallis operantur*. 
Postremo quoscumque aliquod crimen Infames facit, ab horum auribus 
anuli dependent aurei, digitbs aurum cingit, aurea torques ambit collum, 
et caput denique auro vincitur. Ita omnibus curant modis, uti apud se 
aurum argentumque in Ignominia sint, atque hoc pacto fit, ut haec 
metalla, quae ceterae gentes non minus fere dolenter ac viscera sua 
distrahi patiuntur, apud Utopienses, sl semel omnia res postularet efferri, 
nemo sibi iacturam unius fecisse assis videretur. 

Margaritas praeterea legunt in lltoribus, quin in rupibus quibusdam 
adamantes ac pyropos quoque; neque tamen quaerunt, sed oblatos casu 
perpoliunt. His ornant Infantulos, qui, ut primis pueritiae annis talibus 
ornamentis gloriantur ac superbiunt, sic, ubi plusculum accrevit aetatis, 
cum animadvertunt eiusmodi nugis non nisi pueros uti, nullo parentum 
monitu, sed suomet ipsorum pudore deponunt. Non aliter ac nostri pueri, 
cum grandescunt, nuces, bullas et pupas abiciunt. 

Itaque haec tam diversa ab reliquis gentibus Instituta, quam diversas 
itidem animorum affectiones pariant, numquam aeque mihi atque in 
Anemoliorum^ legatis inclaruit^. Venerunt hl Amaurotum (dum"* ego 
aderam) et, quoniam magnis de rebus tractatum veniebant, adventum 
eorum temi illi cives ex qualibet urbe praevenerant. Sed o mn es 
finitimarum gentium legati, qui eo ante appulerant, quibus Utopiensium 
perspecti mores erant, apud quos sumptuoso vestitui nihil honoris haberi 
intellegebant, sericum contemptui esse, aurum etiam Infame sciebant, 
cultu, quam poterant, modestissimo venire consueverant. At Anemolil, 
quod longius aberant, ac minus cum illis co mm ercii habuerant, cum 
accepissent eodem omnes eoque rudi corporis cultu esse, persuasi^ non 
habere eos, quo® non utebantur, ipsi etiam, superbi magis quam sapientes, 
decreverunt apparatus elegantia deos quosdam repraesentare, et 


' Operantur = conficiunt. 

^ Anemolii: nomen commenticium significans; gf avsjjmXioQ. 

^ Inclaruit = apparuit. 

Dum = cum. 

^ Persuasi = rati. 

® Quo: sdl. id, quo ... 

miserorum oculos Utopiensium ornatus suT splendore praestringere. 

Itaque ingressi sunt legati tres cum comitibus centum, omnes vestitu 
versicolori, plerique serico, legati ipsi (nam domi nobiles erant) amictu 
aureo, magnis torquibus et inauribus aureis, ad haec anulis aureis in 
manibus, monilibus Insuper appensis in pilleo, quae margaritis ac gemmis 
affulgebant, omnibus postremo rebus ornati, quae apud Utopienses aut 
servorum supplicia, aut Infamium dedecora, aut puerorum nugamenta 
fiiere. Itaque operae pretium erat videre, quo pacto cristas erexerint, ubi 
suum ornatum cum Utopiensium vestitu (nam in plateis sese populus 
effuderat) contulere. Contraque non minus erat voluptatis considerare, 
quam longe sua eos spes exspectatioque fefellerat\ quamquam^ longe ab 
ea existimatione aberant^, quam se consecuturos putaverant. Nempe 
Utopiensium oculis omnium, exceptis perquam paucis, qui alias gentes 
aliqua idonea de causa inviserant, totus ille splendor apparatus pudendus 
videbatur: et Infimum quemque pro dominis reverenter salutantes, legatos 
ipsos ex aurearum usu catenarum pro servis habitos sine ullo prorsus 
honore praetermiserunt. Quin pueros quoque vidisses, qui gemmas ac 
margaritas abiecerant, ubi in legatorum pilleis affixas conspexerunt, 
compellare matrem ac latus fodere: “En mater, quam magnus nebulo 
margaritis adhuc et gemmulis utitur, ac sl esset puerulus!” At parens serio 
etiam illa: “Tace”, inquit, ‘ffill, est, opinor, quispiam e morionibus 
legatorum.” Alii catenas illas aureas reprehendere, utpote nullius usus, 
quippe tam graciles, ut eas facile servus Infringere, tam laxas rursus, uti, 
cum fuerit libitum, possit excutere, et solutus ac liber quovis aufugere. 

Verum legati postquam ibi unum atque alterum diem versati tantam 
auri vim in tanta vilitate conspexerunt, nec in minore contumelia quam 
apud se honore habitam vidissent, ad haec in unius fugitivi servi catenas 
compedesque plus auri atque argenti congestum quam totus ipsorum 
trium apparatus constiterat, subsidentibus pennis, omnem illum cultum, 
quo sese tam arroganter extulerant, pudefacti seposuerunt. Maxime vero 
postquam familiarius cum Utopiensibus collocuti mores eorum atque 


' Fefellerat = fefellisset. 

^ Quamquam = quamque. 
^ Aberant = abessent. 


56 




THOIVLC MORI VTOPIA LIBER ALTER 


opiniones didicere: mirantur illl^ siquidem quemquam esse mortalium, 
quem exiguae gemmulae, aut lapilli dubius oblectet fulgor, cui quidem 
stellam aliquam atque ipsum denique solem liceat intueri, aut quemquam 
tam Insanum esse, ut nobilior ipse sibi ob tenuioris lanae filum videatur, 
siquidem hanc ipsam (quantumvis tenui illo sit) ovis olim gestavit, nec 
aliud tamen interim quam ovis fiiit. Mirantur item aurum suapte natura 
tam inutile nunc ubique gentium aestimari tanti, ut homo ipse, per quem 
atque adeo in cuius usum id pretii obtinuit, minoris multo quam aurum 
ipsum aestimetur, usque adeo ut plumbeus quispiam et cui non plus 
ingenii sit quam stipiti, nec minus etiam improbus quam stultus, multos 
tamen et sapientes et bonos viros in servitute habeat, ob id dumtaxat, 
quod el magnus contigit aureorum nomismatum cumulus, quem sl qua 
fortuna aut aliqua legum stropha (quae nihil minus ac fortuna ipsa summis 
Im a permiscet) ab hero illo ad abiectissimum totius familiae suae 
nebulonem transtulerit, fit nimirum paulo post, ut in famuli sui 
famulitium concedat velut appendix additamentumque nomismatum. 
Ceterum multo magis eorum mirantur ac detestantur Insaniam, qui 
divitibus illis, quibus neque debent quicquam, neque sunt obnoxii, nullo 
alio respectu quam quod divites sunt, honores tantum non divinos 
impendunt, idque, cum eos tam sordidos atque avaros cognoscunt, ut 
habeant certo certius ex tanto nummorum cumulo, viventibus illis, ne 
unum quidem nummulum umquam ad se venturum. 


De educatione et artibus 

Has atque huiusmodi opiniones partim ex educatione conceperunt, in 
ea educti republica, cuius Instituta longissime ab his stultitiae generibus 
absunt, partim ex doctrina et litteris. Nam, etsi haud multi cuiusque urbis 
sunt, qui ceteris exonerati laboribus soli disciplinae deputantur (il 
videlicet, in quibus a pueritia egregiam indolem, eximium ingenium atque 
animum ad bonas artes propensum deprehendere), tamen omnes pueri 
litteris imbuuntur, et populi bona pars, viri feminaeque, per totam vitam 
horas illas, quas ab operibus liberas diximus, in litteris collocant. 


' nii: scii. Utopienses. 

Disciplinas ipsorum lingua perdiscunt. Est enim neque verborum 
inops, nec Insuavis auditu, nec Illa fidelior animi interpres est. Eadem fere 
(nisi quod ubique corruptior, alibi aliter) magnam eius orbis plagam 
pervagatur. 

Ex omnibus his philosophis, quorum nomina sunt in hoc noto nobis 
orbe celebria, ante nostrum adventum ne fama quidem cuiusquam eo 
pervenerat, et tamen in musica, dialecticaque, ac numerandi et metiendi 
scientia, eadem fere, quae nostri, illi veteres invenere. Ceterum ut 
antiquos omnibus prope rebus exaequant, ita nuperorum inventis 
dialecticorum longe sunt impares. Nam ne ullam quidem regulam 
invenerunt earum, quas de restrictionibus, amplificationibus, ac 
suppositionibus acutissime excogitatis in Parvis Eogicalibus ^ passim hic 
ediscunt pueri. Porro secundas intentiones^, tam longe abest, ut 
investigare suffecerint, ut nec hominem ipsum in commiinf’, quem vocant, 
quamquam (ut scitis) plane colosseum et quovis gigante maiorem, tum a 
nobis praeterea digito demonstratum, nemo tamen eorum videre potuerit. 

At sunt in astrorum cursu et caelestium orbium motu peritissimi. 
Quin Instrumenta quoque diversis figuris solerter excogitarunt, quibus 
solis ac lunae et ceterorum item astrorum, quae in ipsorum horizonte 
visuntur, motiones ac situs exactissime comprehensos habent. Ceterum 
amicitias atque errantium discidia siderum ac totam denique illam ex 
astris divinandi imposturam ne somniant quidem. Imbres, ventos ac 
ceteras tempestatum vicissitudines, signis quibusdam longo perspectis, 
usu praesentiunt. Sed de causis earum rerum omnium et de fluxu maris 
eiusque salsitate et in summa de caeli mundique origine ac natura partim 
eadem, quae veteres philosophi nostri disserunt, partim ut illi inter se 
dissident, ita hl quoque, dum novas rerum rationes afferunt, ab omnibus 
illis dissentiunt, nec inter se tamen usquequaque conveniunt. 

In ea philosophiae parte, qua de moribus agitur, eadem illis 
disputantur quae nobis: de bonis animi quaerunt et corporis et externis; 
tum utrum boni nomen omnibus his, an solis animi dotibus conveniat. De 

' Parva localia inscribitur liber, quem loannes Duns Scotus {ca. 1266-1308) litteris 
mandavit. 

^ Primae intentiones sunt res ipsae; secundae dicuntur rationes rerum, cuiusmodi sunt 
universale, particulare, antecedens, consequens et huiusmodi. 

^ In communi = in universum. 

virtute disserunt ac voluptate, sed omnium prima est ac princeps 
controversia, quanam in re una pluribusve sitam hominis felicitatem 
putent. At hac in re propensiores aequo videntur in factionem voluptatis 
assertricem', ut qua^ vel totam, vel potissimam felicitatis humanae partem 
definiant. Et quo magis mireris ab religione quoque (quae gravis et severa 
est fereque tristis et rigida) petunt tamen sententiae tam delicatae 
patrocinium^. Neque enim de felicitate disceptant umquam, quin principia 
quaedam ex religione deprompta cum philosophia, quae rationibus utitur, 
coniungant, sine quibus ad verae felicitatis investigationem mancam atque 
imbecillam per se rationem putant. 

Ea principia sunt huiusmodi: animam esse immortalem ac Del 
beneficentia ad felicitatem natam, virtutibus ac bene factis nostris praemia 
post hanc vitam, flagitils destinata supplicia. Haec tametsi religionis sint, 
ratione tamen censent ad ea credenda et concedenda perduci, quibus e 
medio sublatis, sine ulla cunctatione pronuntiant neminem esse tam 
stupidum, qui non sentiat petendam sibi per fas ac nefas voluptatem. Hoc 
tantum caveret, ne minor voluptas obstet maiori, aut eam persequatur, 
quam invicem retaliet dolor. Nam virtutem asperam ac difficilem sequi, 
ac non abigere modo suavitatem vitae, sed dolorem etiam sponte perpeti, 
cuius nullum exspectes fructum (quis enim potest esse fructus, sl post 
mortem nihil assequeris, cum hanc vitam totam Insuaviter, hoc est misere, 
traduxeris?) id vero dementissimum ferunt. 

Nunc vero non in omni voluptate felicitatem, sed in bona atque 
honesta sitam putant. Ad eam enim velut ad summum bonum naturam 
nostram ab ipsa virtute pertrahi"^, cui sola adversa factio felicitatem tribuit. 
Nempe virtutem definiunt secundum naturam vivere, ad id siquidem a 
Deo Institutos esse nos. Eum vero naturae ductum sequl^, quisquis in 
appetendis fiigiendlsque rebus obtemperat rationi. Rationem porro 
mortales primum omnium in amorem ac venerationem divinae maiestatis 
incendere, cui debemus et quod sumus, et quod compotes esse felicitatis 


' Factionem voluntatis assertricem = factionem, quae voluntatem defendit. 
^ Qua: scii, voluntate. 

^ Patrocinium = defensionem. 

Pertrahi: scii hi nos putant. 

^ Eum ... sequi: scii, definiunt; naturae ductum sequi = naturae obsequi. 

possumus: secundum id commonet atque excitat nos, ut vitam, quam licet, 
minime anxiam ac maxime laetam ducamus ipsi, ceterlsque omnibus ad 
idem obtinendum adiutores nos pro naturae societate praebeamus. Neque 
enim quisquam umquam fiiit tam tristis ac rigidus assecla virtutis et osor 
voluptatis, qui ita labores, vigilias et squalores indicat tibi, ut non Idem 
aliorum inopiam atque incommoda levare te pro tua virili iubeat, et id 
laudandum humanitatis nomine censeat hominem homini saluti ac solacio 
esse, sl humanum est maxime (qua virtute nulla est homini magis propria) 
aliorum mitigare molestiam, et, sublata tristitia, vitae iucunditati, hoc est 
voluptati, reddere. Quidni natura quemque Instiget^ ut sibimet idem 
praestet! Nam aut mala est vita iucunda, id est voluptaria; quod sl est^, 
non solum neminem ad eam debes adiutare, sed omnibus utpote noxiam 
ac mortiferam, quantum potes adimere; aut, sl conciliare aliis eam ut 
bonam, non licet modo, sed etiam debes: cur non tibi in primis ipsi? Cui 
non minus propitium esse te quam aliis decet! Neque enim cum te natura 
moneat, uti in alios bonus sis, eadem te rursus iubet in temet saevum 
atque inclementem esse. 

Vitam ergo iucundam inquiunt, id est voluptatem tamquam 
operationum omnium finem, ipsa nobis natura praescribit, ex cuius 
praescripto vivere virtutem definiunt. At cum natura mortales invitet ad 
hilarioris vitae mutuum subsidium (quod certe merito facit; neque enim 
tam supra generis humani sortem quisquam est, ut solus naturae curae sit, 
quae universos ex aequo fovet, quos eiusdem formae communione 
complectitur), eadem te nimirum iubet etiam atque etiam observare, ne sic 
tuos commodis obsecundes, ut aliorum procures incommoda. 

Servanda igitur censent non inita solum inter privatos pacta, sed 
publicas etiam leges, quas aut bonus princeps iuste promulgavit, aut 
populus, nec oppressus tyrannide, nec dolo circumscriptus, de partiendis 
vitae commodis, hoc est materia voluptatis, communi consensu sanxit, fis 
inoffensis legibus, tuum curare commodum prudentia est; publicum^ 
praeterea pietatis; sed alienam voluptatem praereptum Ire"^, dum 


' Quidni... instiget = idcirco ... instigat. 
^ Scii. mala. 

^ Publicum: scii commodum. 
Praereptum ire = praeripere. 

consequare tuam, ea vero iniuria est; contra tibi aliquid ipsi demere, quod 
addas aliis, id demum est humanitatis ac benignitatis officium, quod 
ipsum numquam tantum aufert commodi, quantum refert. Nam et 
beneficiorum vicissitudine pensatur et ipsa benefacti conscientia; ac 
recordatio caritatis eorum et benevolentiae, quibus benefeceris, plus 
voluptatis affert animo, quam fuisset illa corporis, qua abstinuisti. 
Postremo (quod facile persuadet animo libenter assentienti religio) brevis 
et exiguae voluptatis vicem ingenti ac numquam interituro gaudio 
rependit Deus. 

Itaque hoc pacto censent, et excussa sedulo et perpensa re omnes 
actiones nostras atque in his virtutes etiam ipsas, voluptatem tandem velut 
ilnem felicitatemque respicere. 

Voluptatem appellant omnem corporis animive motum statumque, in 
quo versari natura duce delectet. Appetitionem naturae, non temere 
addunt. Nam ut quicquid natura iucundum est, ad quod neque per 
iniuriam tenditur, nec iucundius aliud amittitur, nec labor succedit, non 
sensus modo, sed recta quoque ratio persequitur, ita quae praeter naturam 
dulcia sibi mortales vanissima conspiratione confingunt (tamquam in ipsis 
esset perinde res ac vocabula commutare), ea omnia statuunt adeo nihil ad 
felicitatem facere, ut plurimum officiant etiam vel eo, quod quibus semel 
Insederunt, ne veris ac genuinis oblectamentis usquam vacet locus: totum 
prorsus animum falsa voluptatis opinione praeoccupant. Sunt enim 
perquam multa, quae cum suapte natura nihil contineant suavitatis, immo 
bona pars amaritudinis etiam plurimum, perversa tum^ improbarum 
cupiditatum illecebra, non pro summis tantum voluptatibus habeantur, 
verum etiam inter praecipuas vitae causas numerentur. 

In hoc adulterinae voluptatis genere e5s collocant, quos ante 
memoravi, qui quo meliorem togam habent, eo sibi meliores ipsi videntur. 
Qua una in re bis errant. Neque enim minus falsi sunt, quod meliorem 
putant togam suam quam quod se. Cur enim, sl vestis usum spectes, 
tenuioris llll lana praestet crassiori? At illi tamen tamquam natura, non 
errore, praecellerent, attollunt cristas, et sibimet quoque pretii credunt 
inde non nihil accedere. Eoque honorem, quem vilius vestiti sperare non 


' Tum = tamen (mendum videlicet typographicum). 

essent ausi, elegantiorl togae velut suo iure exigunt, et praetermissi 
neglegentius indignantur. 

At hoe ipsum quoque, vanis et nihil profuturis honoribus affici, an 
non eiusdem Inscitiae est? Nam quid naturalis et verae voluptatis affert 
nudatus alterius vertex aut curvati poplites? Hoccine tuorum poplitum 
dolori medebitur? Aut tui capitis phrenesim levabit? In hac fucatae 
voluptatis imagine mirum quam suaviter Insaniunt il, qui nobilitatis 
opinione sibi blandiuntur ac plaudunt, quod eiusmodi maioribus nasci 
contigerit, quorum longa series dives (neque enim nunc aliud est 
nobilitas) habita sit, praesertim in praediis, nec pilo quidem minus sibi 
nobiles videntur, etiam sl maiores nihil inde reliquerint, aut relictum ipsi 
ob ligurierint. 

His adnumerant eos, qui gemmis ac lapillis (ut dixl) capiuntur, ac dii 
quodammodo sibi videntur facti, sl quando eximium aliquem 
consequantur, eius praesertim generis, quod sua tempestate maximo apud 
suos aestimetur; neque enim apud omnes, neque omni tempore eadem 
genera sunt in pretio. Sed nec nisi exemptum auro ac nudum comparant, 
immo ne sic quidem, nisi adiurato venditore, et praestanti cautionem 
veram gemmam ac lapidem verum esse: tam solliciti sunt, ne oculis 
eorum veri loco adulterinus imponat. At spectaturo tibi cur minus 
praebeat oblectamenti facticius, quem tuus oculus non discernit a vero? 
Uterque ex aequo valere debet tibi non minus hercle quam caeco! 

Quid il, qui superfluas opes adservant, ut nullo acervi usu sed sola 
contemplatione delectentur, num veram percipiunt, an falsa potius 
voluptate luduntur? Aut hl, qui diverso vitio aurum, quo numquam sint 
usuri fortasse nec visuri amplius, abscondunt, et solliciti ne perdant, 
perdunt. Quid enim aliud est, usibus demptum tuis et omnium fortasse 
mortalium, telluri reddere? Et tu tamen, abstruso thesauro, velut animi 
iam securus laetitia gestis. Quem sl quis furto sustulerit, cuius tu Ignarus 
furti, decem post annis obieris, toto illo decennio, quo subtractae pecuniae 
superfuisti, quid tua retulit surreptum an salvum fuisse? Utroque certe 
modo tantumdem usus ad te pervenit. Ad has tam ineptas laetitias, 
aleatores (quorum Insaniam auditu, non usu cognovere) venatores 
praeterea atque aucupes adiungunt. “Nam quid habet”, inquiunt, 
“voluptatis talos in alveum proicere, quod toties fecisti, ut, sl quid 

voluptatis inesset, oriri tamen potuisset ex frequenti usu satietas? Aut 
quae suavitas esse potest ac non fastidium potius in audiendo latratu atque 
ululatu canum? Aut qui maior voluptatis sensus est, cum leporem canis 
Insequitur, quam cum canis canem! Nempe idem utrobique agitur, 
accurritur enim, sl te cursus oblectet. At sl te caedis spes, laniatus 
exspectatio sub oculis peragendi retinet, misericordiam potius movere 
debet spectare lepusculum a cane, imbecillum a validiore, fugacem ac 
timidum a feroce, innoxium denique a crudeli discerptum.” 

Itaque Utopienses totum hoc venandi exercitium, ut rem liberis 
indignam, in lanios (quam artem per servos obire eos^ supra diximus) 
reiecerunt. Infimam enim eius partem esse venationem statuunt, reliquas 
eius partes et utiliores et honestiores, ut quae et multo magis conferant, et 
animalia necessitatis dumtaxat gratia perimant, cum venator ab mi s eri 
animalcull caede ac laniatu nihil nisi voluptatem petat; quam^ spectandae 
necis libidinem in ipsis etiam bestiis aut ab animi crudelis affectu censent 
exoriri, aut in crudelitatem denique assiduo tam efferae voluptatis usu 
defluere. 

Haec igitur et quicquid est eiusmodi (sunt enim innumera) 
quamquam pro voluptatibus mortalium vulgus habeat, illi tamen cum 
natura nihil Insit suave, plane statuunt cum vera voluptate nihil habere 
commercii. Nam quod vulgo sensum iucunditate perfundunt^ (quod 
voluptatis opus videtur) nihil de sententia decedunt"*. Non enim ipsius rei 
natura, sed ipsorum perversa consuetudo in causa est. Cuius vitio fit, ut 
am a ra pro dulcibus amplectantur. Non aliter ac mulieres gravidae picem 
et sebum, corrupto gustu, meile mellitius arbitrantur. Nec cuiusquam 
tamen aut morbo, aut consuetudine depravatum iudicium mutare naturam, 
ut non aliarum rerum, ita nec voluptatis potest. 

Voluptatum quas veras fatentur, species diversas faciunt. Siquidem 
alias animo, corpori alias tribuunt. Animo dant intellectum eamque 
dulcedinem, quam veri contemplatio pepererit. Ad haec suavis additur 
bene actae vitae memoria et spes non dubia futuri boni. 


' Eos: scii. Utopienses. 

^ Quam = qualem. 

^ Perfundunt: scii, eiusmodi voluptates. 
Decedunt: scii Utopienses. 

Corporis voluptatem in duas partiuntur formas, quarum prima sit ea, 
quae sensum perspicua suavitate perfundit, quod alias^ earum 
Instauratione partium fit, quas Insitus nobis calor exhauserit. Nam hae 
cibo potuque redduntur; alias dum egeruntur illa, quorum copia corpus 
exuberat. Haec suggeritur, dum excrementis intestina purgamus, aut opera 
liberis^ datur, aut ullius prurigo partis frictu scalptuve lenitur. Interdum 
vero voluptas oritur, nec redditura quicquam, quod membra nostra 
desiderent, nec ademptura, quo laborent; ceterum quae sensus nostros 
tamen vl quadam occulta sed illustri motu titillet afficiatque, et in se 
convertat, qualis ex musica nascitur. 

Alteram corporeae voluptatis formam, eam volunt esse, quae in 
quieto atque aequabili corporis statu consistat, id est nimirum sua 
cuiusque nullo interpellata malo sanitas. Haec siquidem, sl nihil eam 
doloris oppugnet, per se ipsa delectat, etiam sl nulla extrinsecus adhibita 
voluptate moveatur. Quamquam enim sese minus effert, minusque offert 
sensui, quam tumida illa edendi bibendique libido, nihilo tamen secius 
multi eam statuunt voluptatum maximam: omnes fere Utopienses 
magnam et velut fundamentum omnium ac basim fatentur, ut quae vel 
sola placidam et optabilem vitae condicionem reddat, et, qua sublata, 
nullus usquam reliquus sit cuiquam voluptati locus. Nam dolore prorsus 
vacare, nisi adsit sanitas, stuporem certe, non voluptatem vocant, 
lamdudum explosum est apud eos decretum illorum, qui stabilem et 
tranquillam sanitatem (nam haec quoque quaestio gnaviter apud eos 
agitata est) ideo non habendam pro voluptate censebant, quod praesentem 
non posse dicerent, nisi motu quopiam extrario sentiri. Verum contra 
nunc in hoc prope universi conspirant sanitatem vel in primis voluptati 
esse. “Etenim cum in morbo”, inquiunt, “dolor sit, qui voluptati 
implacabilis hostis est, non aliter ac sanitati morbus, quidni vicissim Insit 
sanitatis tranquillitati voluptas?” Nihil enim ad hanc rem referre putant, 
seu^ morbus dolor esse, seu morbo dolor inesse dicatur: tantumdem enim 
utroque modo effici. Quippe sl sanitas aut voluptas ipsa sit, aut necessario 
voluptatem pariat, velut calor igni gignitur, nimirum utrobique efficitur. 


' Alias = aliquando. 

^ Liberis: scii, procreandis. 

^ Seu ... esse, seu ... = utrum ... sit, an ... 

ut quibus immota sanitas adest, his voluptas abesse non possit. “Praeterea 
dum vescimur”, inquiunt, “quid aliud quam sanitas, quae labefactari 
coeperat, adversus esurientem (cibo commilitone) depugnat, in qua, dum 
paulatim invalescit, ille ipse, profectus ad solitum vigorem, suggerit illam, 
qua sic reficimur, voluptatem. Sanitas ergo quae in conflictu laetatur, 
eadem non gaudebit adepta victoriam? Sed pristinum robur, quod solum 
toto conflictu petiverat, tandem feliciter assecuta protinus obstupescet, 
nec bona sua cognoscet atque amplexabitur?” Nam quod non sentiri 
sanitas dicta est, id vero perquam procul a vero putant. “Quis enim 
vigilans”, inquiunt, “sanum esse se non sentit, nisi qui non est? Quemne 
tantus aut stupor, aut lethargus adstringit, ut sanitatem non iucundam sibi 
fateatur ac delectabilem? At delectatio quid aliud quam alio nomine 
voluptas est?” 

Amplectuntur ergo in primis animi voluptates (eas enim primas 
omnium principesque ducunt), quarum potissimam partem censent ab 
exercitio virtutum bonaeque vitae conscientia proficisci. Earum 
voluptatum, quas corpus suggerit, palmam sanitati deferunt. Nam edendi 
bibendique suavitatem, et quicquid eandem oblectamenti rationem habet, 
appetenda quidem, sed non nisi sanitatis gratia statuunt. Neque enim per 
se iucunda esse talia, sed quatenus adversae valetudini clanculum 
surrepenti resistunt. Ideoque sapienti, sicuti magis deprecandos morbos 
quam optandam medicinam, et dolores profligandos potius quam 
adsciscenda solacia, ita hoc quoque voluptatis genere non egere quam 
deleniri praestiterit; quo voluptatis genere, sl quisquam se beatum putet, is 
necesse est fateatur se tum demum fore felicissimum, sl ea vita contigerit, 
quae in perpetua fame, siti, pruritu, esu, potatione, scalptu frictuque 
traducatur: quae quam non foeda solum, sed misera etiam sit, quis non 
videt? Infimae profecto omnium hae voluptates sunt, ut minime sincerae, 
neque enimumquam subeunt, nisi contrariis coniunctae doloribus: nempe 
cum edendi voluptate copulatur esuries, idque non satis aequa lege. Nam 
ut vehementior, ita longior quoque dolor est. Quippe et ante voluptatem 
nascitur, et nisi voluptate una commoriente, non exstinguitur. 

HuiusmodI ergo voluptates, nisi quatenus expetit necessitas, haud 
magni habendas putant. Gaudent tamen etiam his, gratique agnoscunt 
naturae parentis indulgentiam, quae foetus suos ad id, quod necessitatis 

causa tam assidue faciundum erat, etiam blandissima suavitate pelliceat. 
Quanto enim in taedio vivendum erat\ sT ut ceterae aegritudines, quae nos 
Infestant rarius, ita il quoque cotidiani famis ac sitis morbi venenis ac 
pharmacis amaris essent abigendi? 

At formam, vires, agilitatem, haec ut propria iucundaque naturae 
dona libenter fovent. Quin eas quoque voluptates, quae per aures, oculos 
ac nares admittuntur, quas natura proprias ac peculiares esse homini 
voluit (neque enim aliud animantium genus aut mundi formam 
pulchritudinemque suspicit, aut odorum; nisi ad cibi discrimen ulla 
commovetur^ gratia; neque consonas inter se discordesque sonorum 
distantias internoscit), et has, inquam, ut iucunda quaedam vitae 
condimenta persequuntur. In o mn ibus autem hunc habent modum, ne 
maiorem minor impediat, neu dolorem aliquando voluptas pariat, quod 
necessario sequi censent, sl inhonesta sit. At certe^ formae decus 
contemnere, vires deterere, agilitatem in pigritiam vertere, corpus 
exhaurire ieiuniis, sanitati iniuriam facere, et cetera naturae blandimenta 
respuere: nisi quis haec sua commoda neglegat, dum aliorum publicamve 
ardentius procurat, cuius laboris vice maiorem a Deo voluptatem 
exspectet; alioquin ob inanem virtutis umbram nullius"* bono semet 
affligere, vel^ quo adversa ferre minus moleste possit, numquam fortasse 
ventura. Hoc vero putant esse dementissimum, animique et in se crudelis, 
et erga naturam ingratissimi: cul^ tamquam debere quicquam dedignetur, 
o mn ibus eius beneficiis renuntiat. 

Haec est eorum de virtute ac voluptate sententia; qua nisi sanctius 
aliquid Inspiret homini caelitus i mm issa religio, nullam investigari 
credunt humana ratione veriorem; qua in re rectene an secus sentiant, 
excutere nos, neque tempus patitur, neque necesse est. Quippe qui 
narranda eorum Instituta, non etiam tuenda suscepimus. Ceterum hoc mihi 
certe persuadeo, utut sese habeant haec decreta: nusquam neque 
praestantiorem populum, neque feliciorem esse rempublicam. 


' Erat = esset. 

^ Commovetur: scii, animantium genus. 
^ Certe: scii inhonesta voluptas est... 

Nullius = nulli. 

^ Vel = nisi. 

® Cui: scii naturae. 


66 




THOIVLC MORI VTOPIA LIBER ALTER 


Corpore sunt agili vegetoque; virium amplius, quam statura 
promittat, nec ea tamen improcera; et cum neque solo sint usquequaque 
fertili nec admodum salubri caelo, adversus aerem ita sese temperantia 
victus muniunt; terrae sic medentur industria, ut nusquam gentium sit 
frugis pecorisque proventus uberior, aut hominum vivaciora corpora 
paucioribusque morbis obnoxia. Itaque non ea modo, quae vulgo faciunt 
agricolae, diligenter ibi administrata conspicias: ut terram natura 
maligniorem arte atque opera iuvent; sed populi manibus alibi radicitus 
evulsam silvam, alibi consitam videas; qua in re habita est non ubertatis 
sed vecturae ratio: ut essent ligna aut mari, aut fluviis, aut urbibus ipsis 
viciniora; mi nore enim cum labore terrestri itinere fruges quam ligna 
longius afferuntur. 

Gens facilis ac faceta, sollers, otio gaudens, corporis laborum (cum 
est usus) satis patiens, ceterum alias haudquaquam sane appetens; animi 
studiis Infatigata. 

Qui cum a nobis accepissent de litteris et disciplina Graecorum (nam 
in Latinis praeter historias ac poetas nihil erat, quod videbantur 
magnopere probaturi) mirum, quanto studio contenderunt, ut eas liceret 
ipsis nostra interpretatione perdiscere. Coepimus ergo legere, magis adeo 
primum ne recusare laborem videremur, quam quod fructum eius aliquem 
speraremus. At ubi paulum processimus, ipsorum diligentia fecit, ut 
nostram haud frustra impendendam animo statim praeciperemus. 
Siquidem litterarum formas tam facile imitari, verba tam expedite 
pronuntiare, tam celeriter mandare memoriae, et tanta cum fide reddere 
coeperunt, ut nobis miraculi esset loco, nisi quod pleraque pars eorum, 
qui non sua solum sponte accensi, verum senatus quoque decreto iussi, 
ista sibi discenda sumpserunt: e numero scholasticorum, selectissimis 
ingeniis, et matura aetate fuerunt. Itaque minus quam triennio nihil erat in 
lingua', quod requirerent, bonos^ auctores, nisi obstet libri menda, 
inoffense perlegerent^. 

Eas litteras, ut equidem conicio, ob id quoque facilius arripuerunt, 
quod nonnihil illis essent cognatae. Suspicor enim eam gentem a Graecis 


' Lingua: scii. Graeca. 

^ Bonos auctores ... perlegerent = ut bonos auctores ... perlegerent. 

originem duxisse, propterea quod sermo illorum cetera fere Persicus, 
nonnulla Graeci sermonis vestigia servet in urbium ac magistratuum 
vocabulis. Habent ex me (nam librorum sarcinam mediocrem loco 
mercium quarto' navigaturus in navem conieci, quod mecum plane 
decreveram numquam potius redire quam cito) Platonis opera pleraque, 
Aristotelis plura, Theophrastum item de plantis, sed pluribus, quod doleo, 
in locis mutilum. In librum enim, dum navigabamus^, neglegentius 
habitum cercopithecus inciderat; qui lasciviens ac ludibundus paginas 
aliquot hinc atque inde evulsas laceravit. Ex iis, qui scripsere 
grammaticam, Lascarem habent tantum, Theodorum enim non advexi 
mecum nec dictionarium^ aliquem praeter Hesychium ac Dioscoridem; 
PlutarchI libellos habent carissimos, et LucianI quoque facetiis ac lepore 
capiuntur. Ex poetis habent Aristophanem, Homerum atque Euripidem; 
tum Sophoclem minusculis Aldl”* formulis^. Ex historicis Thucydidem 
atque Herodotum, necnon quin Herodianum. In re medica quoque sodalis 
meus Tricius Apinatus® advexerat secum parva quaedam Hippocratis 
opuscula ac Microtechnen Galeni, quos libros magno in pretio habent; 
siquidem etsi omnium fere gentium re medica mi nime egent, nusquam 
tamen in maiore honore est vel eo ipso, quod eius cognitionem numerant 
inter pulcherrimas atque utilissimas partes philosophiae; cuius ope 
philosophiae, dum naturae secreta scrutantur, videntur sibi non solum 
admirabilem inde voluptatem percipere, sed apud auctorem quoque eius 
atque opificem summam inire gratiam: quem ceterorum more artificum 
arbitrantur mundi huius visendam machinam homini (quem solum tantae 
rei capacem fecit) exposuisse spectandam, eoque cariorem habere 
curiosum ac sollicitum Inspectorem operisque sui admiratorem quam 
eum, qui velut animal expers mentis tantum ac tam mirabile spectaculum 
stupidus immotusque neglexerit. 


' Vide p. 1. 

^ Navigabamus = navigamus. 

^ Dictionarium = glossarium. 

Aldus Manutius (Aldo Manu^o) ca. 1499-1515: typographus Venetianus ille illustris et 
doctus. 

^ Formulis = typis. 

® Nomen commenticium ex vocabulis, quae sunt tricae et apinae, compositum. 

Utopiensium itaque exercitata litteris ingenia mire valent ad 
inventiones artium, quae faciant aliquid ad commodae vitae compendia. 
Sed duas tamen debent nobis chalcographorum^ et faciendae chartae, nec 
solis tamen nobis sed sibi quoque bonam eius partem. Nam cum 
ostenderemus eis libris chartaceis impressas ab Aldo litteras, et de chartae 
faciendae materia ac litteras imprimendi facultate loqueremur, aliquid 
magis quam explicaremus (neque enim quisquam erat nostrum qui 
alterutram calleret), ipsi statim acutissime coniecerunt rem; et cum ante 
pellibus^, corticibus ac papyro tantum scriberent, iam chartam Ilico facere 
et litteras imprimere temptarunt; quae cum primo non satis procederent, 
eadem saepius experiendo brevi sunt utrumque consecuti; tantumque 
effecerunt, ut, sl essent Graecorum exemplaria librorum, codices^ deesse 
non possent. At nunc nihil habent amplius, quam a me commemoratum 
est; id vero, quod habent impressis iam libris, in multa exemplariorum 
milia propagavere. 

Quisquis eo spectandi gratia venerit, quem Insignis aliqua dos ingenii 
aut, longa peregrinatione usum, multarum cognitio terrarum commendet 
(quo nomine gratus fuit noster appulsus), pronis animis excipitur. Quippe 
libenter audiunt, quid ubique terrarum geratur. Ceterum mercandi gratia 
non admodum frequenter appellitur. Quid enim ferrent, nisi aut ferrum, 
aut quod quisque referre mallet, aurum argentumve? Tum quae ex ipsis 
exportanda sint, ea consultius putant ab se efferri quam ab aliis illinc peti: 
quo et exteras undique gentes exploratiores habeant, neque maritimarum 
rerum usum ac peritiam oblitum eant"*. 


De servis 

Pro servis neque bello captos habent nisi ab ipsis gesto, neque 
servorum filios; neque denique quemquam, quem apud alias gentes 
servientem possent comparare, sed aut sl cuius apud se flagitium in 
servitium vertitur, aut quos apud exteras urbes (quod genus multo 


' Chalcographus: is, qui in aere (xalKm) scalpit = typographus. 
^ Pellibus = in pellibus. 

^ Codices = libri. 

Oblitum eant = oblituri sint. 

frequentius est) admissum facinus destinavit supplicio. Eorum enim 
multos, interdum aestimatos vTlT, saepius etiam gratis impetratos auferunt. 

Haec servorum genera non in opere solum perpetuo, verum etiam in 
vinculis habent; sed suos durius, quos eo deploratiores ac deteriora 
meritos exempla censent, quod tam praeclara educatione ad virtutem 
egregie Instructi, contineri tamen ab scelere non potuerint. 

Aliud servorum genus est: cum alterius populi mediastinus quispiam 
laboriosus ac pauper elegerit apud eos sua sponte servire, hos honeste 
tractant ac nisi quod laboris, utpote consuetis, imponitur plusculum, non 
multo minus clementer ac cives habent; volentem discedere (quod non 
saepe fit) neque retinent invitum, neque inanem dimittunt. 

Aegrotantes, ut dixl, magno cum adfectu curant, nihilque prorsus 
omittunt, quo sanitati eos vel medicinae, vel victus observatione 
restituant. Quin Insanabili morbo laborantes assidendo, colloquendo, 
adhibendo demum, quae possunt, levamenta solantur. Ceterum sl non 
immedicabilis modo morbus sit, verum etiam perpetuo vexet atque 
discruciet: tum sacerdotes ac magistratus hortantur hominem, 
quandoquidem omnibus vitae muniis impar aliis molestus ac sibi gravis 
morti iam suae supervivat, ne secum statuat pestem diutius ac luem alere, 
neve cum tormentum el vita sit mori dubitet, quin bona spe fretus acerba 
illa vita velut carcere atque aculeo vel ipse semet eximat, vel ab aliis eripi 
se sua voluntate patiatur. Hoc illum, cum non commoda sed supplicium 
abrupturus morte sit, prudenter facturum: quoniam vero sacerdotum in ea 
re consiliis (id est: interpretum Del) sit obsecuturus, etiam pie sancteque 
facturum. Haec quibus persuaserint, aut inedia sponte vitam finiunt, aut 
sopiti sine mortis sensu solvuntur. Invitum vero neminem tollunt, nec 
officii erga eum quicquam imminuunt. Persuasds hoc pacto defungi 
honorificum'. AlioquI qui mortem sibi consciverit, causa non probata 
sacerdotibus et senatui, hunc neque terra neque Igne dignantur, sed in 
paludem aliquam turpiter Insepultus abicitur. 

Femina non ante annum duodevicesimum nubit. Mas non nisi 
expletis quattuor etiam amplius. Ante coniugium mas aut femina sl 
convincatur furtivae libidinis, graviter in eum eamve animadvertitur; 


' Honorificum: scii, esse putant. 

coniugioque illis in totum interdicitur, nisi venia principis noxam 
remiserit, sed et pater et mater familias, cuius in domo admissum 
flagitium est, tamquam suas partes parum diligenter tutati magnae 
obiacent Infamiae; id facinus ideo tam severe vindicant, quod futurum 
prospiciunt, ut rari in coniugalem amorem coalescerent, in quo aetatem 
omnem cum uno videant exigendam, et perferendas Insuper, quas ea res 
affert molestias, nisi a vago concubitu diligenter arceantur. 

Porro in deligendis coniugibus ineptissimum ritum (uti nobis visum 
est) adprimeque ridiculum illi serio ac severe observant. Mulierem enim, 
seu virgo seu vidua sit, gravis et honesta matrona proco nudam exhibet, 
ac probus aliquis vir vicissim nudum puellae procum sistit. 

Hunc morem cum velut ineptum ridentes improbaremus, illi contra 
ceterarum o mn ium gentium Insignem demirari stultitiam, qui cum in 
equuleo comparando, ubi de paucis agitur nummis, tam cauti sint, ut 
quamvis fere nudum, nisi detracta sella, tamen, omnibusque revulsis 
ephippiis, recusent emere, ne sub illis operculis ulcus aliquod delitesceret; 
in deligenda coniuge, qua ex re aut voluptas, aut nausea sit totam per 
vitam comitatura, tam neglegenter agant, ut reliquo corpore vestibus 
obvoluto, totam mulierem vix ab unius palmae spatio (nihil enim praeter 
vultum visitur) aestiment, adiungantque sibi non absque magno (sl quid 
offendat postea) male cohaerendi periculo. Nam neque omnes tam 
sapientes sunt, ut solos mores respiciant; et in ipsorum quoque 
saepientum coniugiis ad animi virtutes nonnihil additamenti corporis 
etiam dotes' adiciunt; certe tam foeda deformitas latere sub illis potest 
involucris, ut alienare prorsus animum ab uxore queat, cum corpore iam 
seiungi non liceat; qualis deformitas sl quo casu contingat post contractas 
nuptias, suam quisque sortem necesse est ferat; ante vero ne quis capiatur 
Insidiis, legibus caveri debet. 

Idque tanto maiore studio fuit curandum, quod et soli illarum orbis 
plagarum singulis sunt contenti coniugibus, et matrimonium ibi haud 
saepe aliter quam morte solvitur, nisi adulterium in causa fuerit aut 
morum non ferenda molestia. Nempe alterutri sic offenso facta^ ab senatu 


' Dotes: scii, tamquam dotes. 
^ Facta: scii est. 

coniugis mutandi venia, alter Infamem simul ac caelibem perpetuo vitam 
ducit. Alioquin invitam coniugem, cuius nulla sit noxa, repudiare, quod 
corporis obtigerit calamitas: id vero nullo pacto ferunt; nam et crudele 
iudicant tum quemquam deseri, cum maxime eget solacio, et senectuti', 
cum et morbos afferat et morbus ipsa sit, incertam atque Infirmam fidem 
fore. 

Ceterum accidit interdum, ut, cum non satis inter se coniugum 
conveniant mores, repertis utrique aliis, quibuscum sperent se suavius 
esse victuros, amborum sponte separati, nova matrimonia contrahant, 
haud absque senatus auctoritate tamen, quT, nisi causa per se atque uxores 
suas diligenter cognita, divortia non admittit. Immo ne sTc quidem facile, 
quod rem minime utilem sciunt firmandae coniugum caritati^ facilem 
novarum nuptiarum spem esse propositam. 

Temeratores coniugil gravissima servitute plectuntur, et sT neuter erat 
caelebs, iniuriam passi, (velint modo) repudiatis adulteris, coniugio inter 
se ipsi iunguntur; alioquin quibus videbitur^. At sl laesorum alteruter erga 
tam male merentem coniugem in amore persistat tamen uti coniugil lege, 
non prohibetur, sl velit, in opera damnatum sequi; acciditque interdum, ut 
alterius paenitentia, alterius officiosa sedulitas miserationem co mm ovens 
principi^ libertatem rursus impetret. Ceterum ad scelus iam relapso nex 
Infligitur. 

Ceteris facinoribus nullam certam poenam lex ulla praestituit: sed ut 
quodque atrox aut contra visum est, ita supplicium senatus decernit. 
Uxores m a riti castigant et parentes liberos, nisi quid tam ingens 
admiserint^, ut id publice puniri morum intersit. Sed fere gravissima 
quaeque scelera servitutis incommodo puniuntur, id siquidem et sceleratis 
non minus triste; et relpublicae magis commodum arbitrantur, quam sl 
mactare noxios et protinus amoliri festinent. Nam et labore quam nece 
magis prosunt, et exemplo diutius alios ab simili flagitio deterrent. Quod 
sl sic habiti rebellent atque recalcitrent, tum demum velut indomitae 
beluae, quos coercere carcer et catena non potest, trucidantur. At 

' Senectuti: scii, coniugis. 

^ Firmandae coniugum caritati = ad coniugum caritatem firmandam. 

^ Quibus videbitur = cum quibus eis videbitur. 

Principi = a principe. 

^ Admiserint: scii, qui castigandi sunt. 

patientibus non adimitur omnis omnino spes: quippe longis domiti malis 
sl eam paenitentiam prae se ferant, quae peccatum testetur magis eis 
displicere quam poenam, principis interdum praerogativa, interdum 
suffragiis populi aut mitigatur servitus, aut remittitur. 

Sollicitasse ad stuprum nihilo minus quam stuprasse periculi est. In 
omni siquidem flagitio certum destinatumque conatum aequant facto. 
Neque enim id, quod defuit, el putant prodesse debere, per quem non 
stetit, quominus nihil defuerit. 

Moriones in deliciis habentur, quos ut affecisse contumelia magno in 
probro est: ita voluptatem ab stultitia capere non vetant. Siquidem id 
morionibus ipsis maximo esse bono censent, cuius\ qui tam severus ac 
tristis est, ut nullum neque factum neque dictum rideat, el tutandum^ non 
credunt, veriti ne non satis indulgenter curetur ab eo, cui non modo nulli 
usui, sed ne oblectamento quidem (qua sola dote valet) futurus esset^. 

Irridere deformem aut mutilum turpe ac deforme non el, qui ridetur, 
habetur, sed irrisori, qui cuiquam, quod in eius potestate non erat, ut 
fugeret, id vitii loco stulte exprobret. 

Ut enim formam naturalem non tueri segnis atque inertis ducunt, sic 
adiumentum ab fucis quaerere Infamis apud illos Insolentia est. Usu enim 
ipso sentiunt, quam non ullum formae decus uxores aeque ac morum 
probitas et reverentia commendet maritis. Nam ut forma nonnulli sola 
capiuntur, ita nemo nisi virtute atque obsequio retinetur. 

Non poenis tantum deterrent a flagitiis, sed propositis quoque 
honoribus ad virtutes invitant, ideoque statuas viris Insignibus et de 
republica praeclare meritis in foro collocant, in"* rerum bene gestarum 
memoriam, simul ut ipsorum posteris maiorum suorum gloria calcar et 
incitamentum ad virtutem sit. Qui magistratum ullum ambierit, exspes 
omnium redditur. 

Convivunt amabiliter, quippe nec magistratus ullus Insolens aut 
terribilis est: patres appellantur, et exhibent. Iisdem defertur, ut debet; ab 
volentibus honor, non ab invitis exigitur. Ne principem quidem ipsum 


' Cuius: scii, morionis. 

^ Tutandum: scii, eum, qui severus et tristis est. 
^ Esset = sit. 

In = ad. 

vestis aut diadema, sed gestatus frumenti manipulus discernit, ut 
pontificis Insigne est praelatus cereus. 

Leges habent perquam paucas. Sufficiunt enim sic Institutis 
paucissimae. Quin hoc in primis apud alios improbant populos, quod 
legum interpretumque volumina non Infinita sufficiunt. Ipsi vero censent 
iniquissimum ullos homines his obligari legibus, quae aut numerosiores 
sint, quam ut perlegi queant; aut obscuriores, quam ut a quovis possint 
intellegi. 

Porro causidicos, qui causas tractent callide, ac leges vafre disputent, 
prorsus omnes excludunt. Censent enim ex usu esse, ut suam quisque 
causam agat, eademque referat iudici, quae narraturus patrono fuerat. Sic 
et minus ambagum fore et facilius elici veritatem, dum\ eo dicente, quem 
nullus patronus fucum docuit, iudex sollerter expendit singula, et contra 
versutorum calumnias simplicioribus ingeniis opitulatur. Haec apud alias 
gentes in tanto perplexissimarum acervo legum difficile est observari. 

Ceterum apud eos unusquisque est legis peritus. Nam et sunt (ut dixl) 
paucissimae, et interpretationum praeterea, ut quaeque est maxime 
crassa^, ita maxime aequam censent. Nempe cum omnes leges (inquiunt) 
ea tantum causa promulgentur, ut ab iis quisque sui commonefiat officii, 
subtilior interpretatio paucissimos admonet (pauci enim sunt, qui 
assequantur), cum interim simplicior ac magis obvius legum sensus 
omnibus in aperto sit; alioquin quod ad vulgus attinet, cuius et maximus 
est numerus et maxime eget admonitu: quid referat, utrum legem o mn ino 
non condas, an conditam in talem interpreteris sententiam, quam nisi 
magno ingenio et longa disputatione nemo possit eruere? Ad quam 
investigandam neque crassum vulgi iudicium queat attingere, neque vita 
in comparando victu occupata sufficere. 

Iis eorum virtutibus incitati finitimi, qui quidem liberi sunt et suae 
spontis^ (multos enim ipsi iam olim tyrannide liberaverunt) magistratus 
sibi ab illis (alii quotannis, alii in lustrum) impetrant; quos defunctos 
imperio cum honore ac laude reducunt novosque secum rursus in patriam 
revehunt. Atque hl quidem populi optime profecto ac saluberrime 


' Dum = cum. 

^ Crassa = solida. 

^ Suae spontis = sui iuris. 

relpublicae suae consulunt: cuius et salus et pernicies cum ab moribus 
magistratuum pendeat, quosnam potuissent elegisse prudentius, quam quT 
neque ullo pretio queant ab honesto deduci (utpote quod brevi sit 
remigraturis inutile) Ignoti civibus, aut pravo cuiusquam studio aut 
simultate flecti? Quae duo mala, affectus ^ atque avaritiae, sicubi 
incubuere iudiciis, Ilico iustitiam omnem, fortissimum relpublicae 
nervum, dissolvunt. Hos UtopianI populos, quibus qui imperent, ab ipsis 
petuntur, appellant socios, ceteros, quos beneficiis auxerunt, amicos 
vocant. 

Foedera, quae reliquae inter se gentes toties ineunt, frangunt ac 
renovant, ipsi nulla cum gente feriunt. “Quorsum enim foedus”, inquiunt: 
“quasi non hominem homini satis natura conciliet; quam qui 
contempserit: hunc verba scilicet putes curaturum?” In hanc sententiam 
eo vel maxime trahuntur, quod in illis terrarum plagis foedera pactaque 
principum solent parum bona fide servari. 

Etenim in Europa idque his potissimum partibus, quas Christi fides et 
religio possidet, sancta est et inviolabilis ubique maiestas foederum, 
partim ipsa iustitia et bonitate principum, partim summorum reverentia 
metuque pontificum, qui ut nihil in se recipiunt ipsi, quod non 
religiosissime praestant. Ita ceteros omnes principes iubent, ut^ pollicitis 
omnibus modis immorentur, tergiversantes vero pastorali censura et 
severitate compellunt. Merito sane censent turpissimam rem videri, sl 
illorum foederibus absit fides; qui peculiari nomine fideles appellantur. 

At in illo novo orbe terrarum, quem circulus aequator^ vix tam longe 
ab hoc nostro orbe semovet, quam vita moresque dissident, foederum 
nulla fiducia est; quorum ut quodque plurimis ac sanctissimis caeremoniis 
innodatum fiierit"^, ita citissime solvitur inventa facile in verbis calumnia, 
quae sic interim de industria dictant callide, ut numquam tam firmis 
adstringl vinculis queant, quin elabantur aliqua, foedusque et fidem 
pariter eludant. Quam vafriciem, immo quam fraudem dolumque sT 
privatorum deprehenderent intervenisse contractui, magno supercilio rem 


' Affectus = affectionis. 

^ Ceteros ... iubent, ut... immorentur = ceteros ... iubent... immorari. 
^ Aequator = aequinoctialis. 

Fuerit = est. 

sacrilegam et furca dignam clamitarent: hl nimirum ipsi, qui eius consilii 
principibus dati semet gloriantur auctores. Fit ut iustitia tota videatur aut 
non nisi plebeia virtus et humilis, quaeque longo intervallo subsidat Infra 
regale fastigium, aut uti saltem duae sint, quarum altera vulgus deceat 
pedestris et humirepa'; neve usquam saepta transilire queat multis 
undique restricta vinculis, altera principum virtus, quae sicuti sit quam illa 
popularis augustior, sic est etiam longo intervallo liberior, ut cui nihil non 
liceat, nisi quod non libeat. 

Hos mores, ut dixl, principum illic foedera tam male servantium puto 
in causa esse, ne ulla feriant Utopienses, mutaturi fortasse sententiam, sl 
hic viverent. 

Quamquam illls^ videtur, ut optime serventur, male tamen inolevisse 
foederis omnino sanciendi consuetudinem; qua fit, ut (perinde ac sl 
populum populo, quos exiguo spatio collis tantum aut rivus discriminat, 
nulla naturae societas copularet) hostes atque inimicos invicem sese natos 
putent meritoque in mutuam grassari perniciem, nisi foedera prohibeant: 
quin his ipsis quoque initis, non amicitiam coalescere, sed manere 
praedandi licentiam, quatenus per imprudentiam dictandi foederis nihil, 
quod prohibeat, satis caute comprehensum in pactis est. At illi contra 
censent neminem pro inimico habendum, a quo nihil iniuriae profectum 
est; naturae consortium, foederis vice esse; et satius valentiusque homines 
invicem benevolentia quam pactis, animo quam verbis connecti. 

De re imlitari 

Bellum utpote rem plane beluinam, nec ulli tamen beluarum formae 
in tam assiduo, atque^ homini est, usu, summopere abominantur: 
contraque morem gentium ferme omnium nihil aeque ducunt inglorium 
atque petitam e bello gloriam. Eoque, licet assidue militari sese disciplina 
exerceant, neque id viri modo, sed feminae quoque, statis diebus, ne ad 
bellum sint, cum exigat usus, inhabiles: non temere capessunt tamen, ni s i 
quo aut suos fines tueantur, aut amicorum terris Infusos hostes propulsent. 


' Humirepus = qui humi repit. 
^ niis: sal. Utopiensibus. 

^ Atque = quam. 

aut populum quempiam tyrannide pressum, miserati (quod humanitatis 
gratia faciunt), suis viribus tyranni iugo et servitute liberent. Quamquam 
auxilium gratificantur amicis non semper quidem, quo se defendant, sed 
interdum quoque illatas retalient, atque ulciscantur iniurias. Verum id ita 
demum faciunt, sl, re adhuc integra, consulantur ipsi, et probata causa, 
repetitis ac non redditis rebus, belli auctores Inferendi sint, quod non tunc 
solum decernunt, quoties hostili incursu abacta est praeda, verum tum 
quoque multo Infestius, cum eorum negotiatores usquam gentium vel 
iniquarum praetextu legum, vel sinistra derivatione bonarum iniustam 
subeunt iustitiae colore calumniam. 

Nec alia fiiit eius origo belli, quod pro Nephelogetls^ adversus 
Alaopolltas^, paulo ante nostram memoriam, Utopienses gessere, quam 
apud Alaopolltas Nephelogetarum mercatoribus illata praetextu iuris (ut 
visum est ipsis) iniuria. Certe, sive illud ius, sive ea iniuria fiiit, bello tam 
atroci est vindicata, cum ad proprias utriusque partis vires odiaque 
circumiectarum etiam gentium studia atque opes adiungerentur, ut 
florentissimls populorum aliis concussis, aliis vehementer afflictis, 
orientia ex malis mala Alaopolltarum servitus demum ac deditio finierit, 
qua in Nephelogetarum (neque enim sibi certabant Utopienses) 
potestatem concessere: gentis, florentibus Alaopolltarum rebus, haud 
quaquam cum illis conferendae. 

Tam acriter Utopienses amicorum, etiam in pecuniis, iniuriam 
persequuntur, suas ipsorum, non item; qui sicubi circumscripti bonis 
excidant, modo corporibus absit vis, hactenus Irascuntur, uti, quoad 
satisfactio flat, eius commercio gentis abstineant. Non quod minoris^ sibi 
curae cives quam socii sint, sed horum tamen pecuniam intercipi aegrius 
quam suam ferunt; propterea quod amicorum negotiatores, quoniam de 
suo perdunt privato, grave vulnus ex iactura sentiunt. At ipsorum civibus 
nihil nisi de publica perit. Praeterea quod abundabat domi, ac veluti 
supererat, alioqui non emittendum foras. Quo fit uti intertrimentum citra 
cuiusquam sensum accidat. Quo circa nimis crudele censent id damnum 
multorum ulcisci mortibus, cuius damni incommodum nemo ipsorum aut 


' Nephelogetae: nomen commenticium Nebularum Incolas significans; cf. vecpeXt]. 

^ Alaopolitae: nomen commenticium Cives Errantes significans; gf d et XaoQ et noXhai. 
^ Minoris = minori. 

vita, aut victu persentiscat. Ceterum sl quis suorum usquam per iniuriam 
debilitetur aut occidat, sive id publico factum consilio, sive privato sit, per 
legatos, re comperta, nisi deditis noxiis, placari non possunt, quin Ilico 
bellum denuntient. Noxae deditos aut morte, aut servitio puniunt. 

Cruentae victoriae non piget modo e5s, sed pudet quoque, reputantes 
Inscitiam esse quamlibet pretiosas merces nimio emisse. Arte doloque 
victos, oppressos hostes impendio gloriantur, triumphumque ob eam rem 
publicitus agunt, et velut re strenue gesta, tropheum erigunt. Tunc enim 
demum viriliter sese iactant et cum virtute gessisse, quoties ita vicerint, 
quomodo nullum animal praeter hominem potuit, id est ingenii viribus. 
“Nam corporis'”, inquiunt, “ursi, leones, apri, lupi, canes ceteraeque 
beluae dimicant, quarum ut pleraeque nos robore ac ferocia vincunt, ita 
cunctae ingenio et ratione superantur.” 

Hoc unum illi in bello spectant, uti id obtineant, quod sl fuissent ante 
consecuti, bellum non fuerant illaturi; aut sl id res vetet, tam severam ab 
his vindictam expetunt, quibus factum imputant, ut idem ausuros in 
posterum terror absterreat. Hos propositi sui scopos destinant, quos 
mature petunt, at ita tamen, uti prior vitandi periculi cura quam laudis aut 
famae consequendae sit. Itaque protinus, indicto bello, schedulas ipsorum 
publico signo roboratas, locis maxime conspicuis hosticae terrae, clam 
uno tempore multas appendi procurant, quibus ingentia pollicentur 
praemia, sl quis principem adversarium sustulerit; deinde minora, 
quamquam illa quoque egregia, decernunt pro singulis eorum capitibus, 
quorum nomina in iisdem litteris proscribunt; hl sunt, quos secundum 
principem ipsum auctores initi adversus se consilii ducunt. Quicquid 
percussori praefiniunt, hoc geminant el, qui vivum e proscriptis aliquem 
ad se perduxerint^, cum ips5s quoque proscriptos, praemiis iisdem, addita 
etiam impunitate, contra socios invitant. Itaque fit celeriter, ut et ceteros 
mortales suspectos habeant^, et sibi invicem ipsi neque fidentes satis, 
neque fidi sint, maximoque in metu et non minore periculo versentur. 

Nam saepenumero constat evenisse, uti bona pars eorum et princeps in 
primis ipse ab his proderentur, in quibus maximam spem reposuerunt. 


' Corporis: scii, viribus. 

^ Perduxerint = perduxerit. 
^ Habeant: scii proscripti. 

Tam facile quodvTs in facinus impellunt munera, quibus illi nullum 
exhibent modum. Sed memores in quantum discrimen hortantur*, operam 
dant, uti periculi magnitudo beneficiorum mole compensetur, eoque non 
immensam modo auri vim, sed praedia quoque magni reditus in locis 
apud arrilcos tutissimis propria ac perpetua pollicitantur; et summa cum 
fide praestant. 

Hunc licitandi mercandique hostis morem, apud alios improbatum 
velut animi degeneris crudele facinus, illi magnae sibi laudi ducunt, 
tamquam prudentes, qui maximis hoc pacto bellis sine ullo prorsus 
proelio defungantur, humanique ac misericordes etiam, qui paucorum 
nece noxiorum numerosas innocentium vitas redimant, qui pugnando 
fuerint occubituri, partim e suis, partim ex hostibus, quorum turbam 
vulgusque non minus ferme quam suos miserantur, gnari non sua sponte 
eos bellum capessere, sed principum ad id furiis agi. 

SI res hoc pacto non procedat, discidiorum semina iaciunt aluntque, 
fratre principis aut aliquo e nobilibus in spem potiundi regni perducto. SI 
factiones internae languerint, finitimas hostibus gentes excitant 
committuntque, eruto vetusto quopiam titulo, quales numquam regibus 
desunt, suas ad bellum opes polliciti pecuniam affluenter suggerunt. Cives 
parcissime, quos tam unice habent caros, tantique sese mutuo faciunt, ut 
neminem sint e suis cum adverso principe libenter commutaturi. At aurum 
argentumque, quoniam unum hunc in usum^ omne servant, haud gravatim 
erogant, utpote non minus commode victuri, etiam sl universum 
impenderent. 

Quin praeter domesticas divitias est illis foris quoque Infinitus 
thesaurus, quo plurimae gentes, uti ante dixl, in ipsorum aere sunt. Ita 
milites undique conductos ad bellum mittunt, praesertim ex Zapoletls^. 

Hic populus quingentis passuum milibus ab Utopia distat, orientem 
solem versus, horridus, agrestis, ferox, silvas montesque asperos, quibus 
sunt innutriti, praeferunt. Dura gens, aestus, frigoris et laboris patiens, 
deliciarum expers omnium, neque agriculturae studens, et cum 
aedificiorum, tum vestitus indiligens, pecorum dumtaxat curam habent. 


' Hortantur = hortentur. 

^ Unum hunc in usum: scii, ad bellum gerendum. 

^ Zapoletae: nomen commenticium Homines Venales significans; gf Qa et ncoXrjirjQ. 

Magna ex parte venatu et raptu vivunt. Ad solum bellum nati, cuius 
gerendi facultatem studiose quaerunt, repertam cupide amplectuntur, et 
magno numero egressi, cuivis requirenti milites vlll semet offerunt. Hanc 
unam vitae artem noverunt, qua mors quaeritur. Sub quibus merent, 
acriter pro iis et incorrupta fide dimicant. 

Verum in nullum certum diem sese obstringunt, sed ea lege in partes 
veniunt, ut postero die, vel ab hostibus, oblato maiore stipendio, sint 
staturi, iisdem perendie rursus invitati plusculo remigrant. Rarum oritur 
bellum, in quo non bona pars illorum in utroque sint exercitu. Itaque 
accidit cotidie, ut sanguinis necessitudine coniuncti, qui et iisdem in 
partibus' conducti, familiarissime semet invicem utebantur, paulo post in 
contrarias distracti copias, hostiliter concurrant. Et Infestis animis, obliti 
generis, immemores amicitiae, mutuo sese confodiant, nulla alia causa in 
mutuam incitati perniciem, quam quod a diversis principibus exigua 
pecuniola conducti, cuius tam exactam^ habent rationem, ut ad diurnum 
stipendium unius accessione assis facile ad commutandas partes 
impellantur. Ita celeriter imbiberunt avaritiam, quae tamen nulli est eis 
usui. Nam quae sanguine quaerunt, protinus per luxum, et eum tamen 
miserum, consumunt. 

Hic populus Utopiensibus adversus quosvis mortales militat, quod 
tanti ab iis eorum conducatur opera, quanti nusquam alibi. Utopienses 
siquidem ut bonos quaerunt, quibus utantur, ita hos quoque homines 
pessimos, quibus abutantur. Quos, cum usus postulat, magnis impulsos 
pollicitationibus maximis obiciunt periculis, unde plerumque magna pars 
numquam ad exigenda promissa revertitur; superstitibus, quae sunt 
polliciti, bona fide persolvunt, quo ad similes ausus incendantur^. Neque 
enim pensi quicquam habent, quam multos ex eis perdant, rati de genere 
humano maximam merituros gratiam se, sl tota illa colluvie populi tam 
taetri ac nefarii orbem terrarum purgare possent. 

Secundum hos eorum copiis utuntur, pro quibus arma capiunt, deinde 
auxiliaribus ceterorum amicorum turmis. Postremo suos cives adiungunt, 
e quibus aliquem virtutis probatae virum, totius exercitus summae 


' Iisdem in partibus: scii, eiusdem principis. 
^ Exactam = subductam. 

^ Incendantur: scii Zapoletae. 

praeficiunt. Huic duos ita substituunt, uti, eo incolumi, ambo privati sint; 
capto aut interempto, alter e duobus velut hereditate succedat, eique ex 
eventu tertius, ne (ut sunt bellorum sortes variae), periclitante duce, totus 
perturbetur exercitus. E quaque civitate delectus exercetur^ ex his, qui 
sponte nomen profitentur. Neque enim invitus quisquam foras in militiam 
truditur, quod persuasum habeant, sl quis sit natura timidior, non ipsum 
modo nihil facturum strenue, sed metum etiam comitibus incussurum. 
Ceterum sl quod bellum ingruat in patriam. Ignavos huiusmodi, modo 
valeant corpore, in naves mixtos melioribus collocant, aut in moenibus 
sparsim disponunt, unde non sit refugiendi locus. Ita suorum pudor, hostis 
in manibus^, atque adempta fugae spes, timorem obruunt, et saepe 
extrema necessitas in virtutem vertitur. 

At sicuti ad externum bellum ex ipsis nemo protrahitur nolens, ita 
feminas, volentes in militiam comitari maritos, adeo non prohibent, ut 
exhortentur etiam, et laudibus incitent; profectas cum suo quamque viro 
pariter in acie constituunt. Tum sui quemque liberi affines cognati 
circumsistunt, ut hl de proximo sint mutuo sibi subsidio, quos maxime ad 
ferendas invicem suppetias natura stimulat. In maximo probro est coniunx 
absque coniuge redux, aut, amisso parente, reversus filius. Quo fit, uti, sl 
ad ipsorum manus ventum sit, modo perstent hostes, longo et lugubri 
proelio ad internecionem usque decernatur. Nempe, ut omnibus curant 
modis ne ipsis dimicare necesse sit, modo bello possint vicaria 
conducticiorum manu defungi; ita, cum vitari non potest, quin ipsi ineant 
pugnam, tam intrepide capessunt, quam, quoad licuit, prudenter 
detrectabant: nec tam primo ferociunt impetu, quam mora sensim et 
duratione invalescunt tam offirmatis animis, ut interimi citius quam averti 
queant. Quippe victus illa securitas, quae cuique domi est, ademptaque de 
posteris anxia cogitandi cura (nam haec sollicitudo generosbs ubique 
spiritus frangit), sublimem illis animum et vinci dedignantem facit. Ad 
haec militaris disciplinae peritia fiduciam praebet. Postremo rectae 
opiniones (quibus et doctrina et bonis relpublicae Institutis imbuti a pueris 
sunt) virtutem addunt. Qua neque tam vilem habent vitam, ut temere 


' Exercetur = habetur. 

^ In manibus: i.e. ante oculos. 

prodigant; neque tam improbe caram, ut, cum honestas ponendam* 
suadeat, avare turpiterque retineant. 

Dum ubique pugna maxima fervet, lectissimi iuvenes coniurati 
devotique ducem sibi deposcunt adversum: hunc aperte invadunt, hunc ex 
Insidiis adoriuntur; Idem eminus. Idem comminus petitur, longoque ac 
perpetuo cuneo, summissis assidue in fatigatorum locum recentibus, 
oppugnatur. Raroque accidit (nl sibi fuga prospiciat) ut non intereat, aut 
vivus in hostium potestatem veniat. 

SI ab ipsis victoria sit, haudquaquam caede grassantur, fugatos enim 
comprehendunt, quam occidunt libentius. Neque umquam ita 
persequuntur fugientes, ut non unam interim sub signis Instructam aciem 
retineant, adeo ut, sl ceteris superati partibus^ postrema acie sua victoriam 
adepti sint, elabi potius hostes universos sinant, quam Insequi fugientes 
perturbatis suorum ordinibus Insuescant. Memores sibimet baud semel 
usu venisse, ut, mole totius exercitus victa profllgataque, cum hostes 
victoria gestientes hac atque illae abeuntes persequerentur, pauci ipsorum^ 
in subsidiis collocati ad occasiones intenti, dispersos ac palantes illos et, 
praesumpta securitate, neglegentes derepente adorti, totius eventum 
proelii mutaverunt. Extortaque e manibus tam certa et indubitata victoria, 
victi victores invicem vicerunt. 

Haud facile dictu est, astutiores Instruendis Insidiis, an cautiores ad 
vitandas sient"*. Fugam parare credas, cum nihil minus in animo habent, 
contra cum id consilii capiunt, nihil minus cogitare putes. Nam sl nimium 
sese sentiunt aut numero, aut loco premi, tunc aut noctu, agmine silente, 
castra movent, aut aliquo strategemate eludunt, aut interdiu ita sensim 
sese referunt, tali servato ordine, ut non minus periculi sit cedentes quam 
Instantes adoriri. 

Castra diligentissime communiunt fossa praealta lataque, terra, quae 
egeritur, introrsum reiecta; nec in eam rem opera mediastinorum utuntur: 
ipsorum manibus militum res agitur, totusque exercitus in opere est, 
exceptis, qui pro vallo in armis ad subitos casus excubant. Itaque tam 


' Ponendam = deponendam. 

^ Ceteris ... partibus = in ceteris partibus suis. 
^ Ipsorum: scii. Utopiensium. 

Sient = sint. 

multis adnltentibus, magna multumque amplexa loci munimenta o mn i 
fide citius perficiunt. 

Armis utuntur ad excipiendos ictus, firmis, nec ad motum gestumve 
quemlibet ineptis, adeo, ut ne natando quidem molesta sentiant. Nam 
arm a ti natare inter militaris disciplinae rudimenta consuescunt. Tela sunt 
eminus sagittae, quas acerrime simul et certissime iaculantur non pedites 
modo, sed ex equis etiam; comminus vero non gladii, sed secures vel acie 
letales vel pondere, seu caesim seu punctim feriant^ Machinas excogitant 
sollertissime, factas accuratissime celant, ne ante proditae, quam res 
postulet, ludibrio magis quam usui sint; in quibus fabricandis hoc in 
primis respiciunt, uti vectu faciles et habiles circumactu sint. 

Initas cum hostibus indutias tam sancte observant, ut ne lacessiti 
quidem violent. Hostilem terram non depopulantur, neque segetes 
exurunt: immo ne hominum equorumve pedibus conterantur; quantum 
fieri potest, provident, rati in ipsorum usus crescere. Inermem neminem 
laedunt, nisi Idem speculator sit. Deditas urbes tuentur, at nec expugnatas 
diripiunt, sed per quos deditio est impedita, eos enecant, ceteris 
defensoribus in servitutem addictis. Imbellem turbam omnem relinquunt 
intactam. SI quos deditionem suasisse compererint, his e damnatorum 
bonis aliquam partem impertiunt, reliqua sectione auxiliares donant. Nam 
ipsorum nemo quicquam de praeda capit. 

Ceterum, confecto bello, non amicis impensas, in quos Insumpsere, 
sed victis imputant, exiguntque eo nomine, partim pecuniam, quam in 
similes bellorum usus reservant, partim praedia, quae sint ipsis apud eos 
perpetua non exigui census. HuiusmodI reditus nunc apud multas gentes 
habent, qui variis ex causis paulatim nati, supra septingenta ducatorum^ 
milia in singulos annos excrevere, in quos e suis civibus aliquos emittunt 
quaestorum nomine, qui magnifice vivant, personamque magnatum^ illic 
prae se ferant. At multum tamen superest quod Inferatur aerario, nisi 
malint eidem genti credere, quod saepe tantisper faciunt, quoad uti 
necesse sit, vixque accidit umquam, ut totam reposcant. Ex his praediis 


' Feriant = feriunt: scii. Utopienses. 

^ Ducatus: nummus aureus vel argentus, qui tunc temporis tota Europa divulgatus erat. 
^ Magnas, -atis = vir primarius. 

partem assignant illis, qui ipsorum hortatu tale discrimen adeunt, quale 
ante monstravi. 

SI quis princeps, armis adversus eos sumptis, eorum dictionem* paret 
invadere, magnis Ilico viribus extra suos fines occurrunt; nam neque 
temere in suis terris bellum gerunt, neque ulla necessitas tanta est, ut eos 
cogat aliena auxilia in Insulam suam admittere. 


De religionibus Utopiensium 

Religiones sunt non per Insulam modo, verum singulas etiam urbes 
variae, aliis Solem, Lunam aliis, aliis aliud errantium siderum Del vice 
venerantibus. Sunt, quibus homo quispiam, cuius olim aut virtus aut 
gloria enituit, non pro deo tantum, sed pro summo etiam Deo suspicitur. 

At multo maxima pars, eademque longe prudentior, nihil horum, sed 
unum quoddam numen putant Incognitum, aeternum, immensum, 
inexplicabile, quod supra mentis humanae captum sit, per mundum hunc 
universum, virtute^, non mole^ diffusum. Hunc Parentem vocant. 
Origines, auctus, progressus, vices, finesque rerum omnium, huic 
acceptos uni referunt, nec divinos honores alii praeterea ulli applicant. 

Quin ceteris quoque omnibus, quamquam diversa credentibus, hoc 
tamen cum istis convenit, quod esse quidem unum censent summum, cui 
et universitatis opificium et providentia debeatur, eumque communiter 
omnes patria lingua Mythram"* appellant, sed eo dissentiunt, quod idem 
alius apud alios habetur, autumante quoque, quicquid id sit^, quod ipse 
summum ducit, eandem illam prorsus esse naturam, cuius unius numini 
ac maiestati rerum omnium summa omnium consensu gentium tribuitur. 

Ceterum paulatim omnes ab ea superstitionum varietate desciscunt, 
atque in unam illam coalescunt religionem, quae reliquas ratione videtur 
antecellere. Neque dubium est, quin ceterae iam pridem evanuissent, nisi 
quicquid improsperum cuiquam inter mutandae religionis consilia fors 


' Dictionem = dicionem. 

^ Virtute = vi. 

^ Mole = materia. 

Mythra: gf Mithras deus Persicus. 
^ Sit = est. 

obiecisset, non id accidisse casu, sed caelitus immissum interpretaretur 
timor, tamquam numine, cuius relinquebatur cultus, impium contra se 
propositum vindicante. 

At posteaquam acceperunt a nobis Christi nomen, doctrinam, mores, 
miracula, nec minus mirandam tot martyrum constantiam, quorum sponte 
fusus sanguis, tam numerosas gentes in suam sectam longe lateque 
traduxit, non credas quam pronis in eam affectibus etiam ipsi 
concesserint, sive hoc secretius Inspirante Deo, sive quod eadem el visa 
est haeresi proxima, quae est apud ipsos potissima, quamquam hoc 
quoque fuisse non paulum momenti crediderim, quod Christo communem 
suorum victum audierant placuisse, et apud germanissimos Christianorum 
conventus adhuc in usu esse. Certe quoquo id momento accidit, haud 
pauci nostram in religionem coierunt, lymphaque sacra sunt abluti. Verum 
quoniam in nobis quattuor (totidem enim dumtaxat supereramus, nam duo 
fatis concesserant) nemo, id quod doleo, sacerdos erat. Ceteris' initiati, ea 
tamen adhuc sacramenta desiderant, quae apud nos non nisi sacerdotes 
conferunt, intellegunt tamen, optantque ita, ut nihil vehementius. Quin 
hoc quoque sedulo iam inter se disputant, an sine Christiani pontificis 
missu quisquam e suo numero delectus sacerdotii consequatur 
characterem. Et electuri sane videbantur; verum cum ego discederem, 
nondum elegerant. 

Quin hl quoque religioni Christianae, qui non assentiunt, neminem 
tamen absterrent, nullum oppugnant imbutum, nisi quod unus e nostro 
coetu, me praesente, coercitus est. Is cum recens ablutus, nobis contra 
suadentibus, de Christi cultu publice maiore studio, quam prudentia 
dissereret, usque adeo coepit incalescere, ut iam non nostra modo sacra 
ceteris anteferret, sed reliqua protenus universa damnaret. Profana ipsa, 
cultores impios ac sacrilegos, aeterno plectendos Igni vociferaretur. Talia 
diu contionantem comprehendunt, ac reum non spretae religionis, sed 
excitati in populo tumultus agunt peraguntque; damnatum, exilio 
mulctant: siquidem hoc inter antiquissima Instituta numerant: ne sua 
cuiquam religio fraudi sit. 


' Ceteris: scii, sacramentis. 

Utopus enim iam inde ab initio, cum accepisset incolas ante suum 
adventum de religionibus inter se assidue dimicasse, atque 
animadvertisset eam rem, quod in commune dissidentes singulae pro 
patria sectae pugnabant, occasionem praestitisse sibi vincendarum 
omnium. Adeptus victoriam in primis sanxit, uti quam cuique religionem 
libeat, sequi liceat, ut vero alios quoque in suam traducat, hactenus nitl 
possit, uti placide ac modeste suam rationibus astruat: non ut acerbe 
ceteras destruat, sl suadendo non persuadeat, neque vim ullam adhibeat, et 
conviciis temperet. Petulantius hac de re contendentem exilio aut servitute 
mulctant. 

Haec Utopus Instituit non respectu pacis modo, quam assiduo 
certamine atque inexpiabili odio funditus vidit everti, sed quod arbitratus 
est, uti sic decerneretur ipsius etiam religionis interesse: de qua nihil est 
ausus temere definire, velut incertum habens, an varium ac multiplicem 
expetens cultum Deus aliud Inspiret alii. Certe vl ac minis exigere, ut 
quod tu verum credis, idem omnibus videatur, hoc vero et Insolens et 
ineptum censuit. Tum sl maxime una vera sit, ceterae omnes vanae, facile 
tamen praevidit (modo cum ratione ac modestia res agatur) futurum 
denique, ut ipsa per se veri vis emergat aliquando, atque emineat. Sin 
armis et tumultu certetur, ut sint pessimi quique^ maxime pervicaces, 
optimam ac sanctissimam religionem ob vanissimas inter se 
superstitiones, ut segetes inter spinas ac frutices, obrutum Irl^. Itaque hanc 
totam rem in medio posuit, et quid credendum putaret, liberum cuique 
reliquit, nisi quod sancte ac severe vetuit, ne quis usque adeo ab humanae 
naturae dignitate degeneret, ut animas quoque interire cum corpore, aut 
mundum temere ferri, sublata providentia, putet. 

Atque ideo post hanc vitam supplicia vitiis decreta, virtuti praemia 
constituta credunt. Contra sentientem ne in hominum quidem ducunt 
numero: ut qui sublimem animae suae naturam ad pecuini corpusculi 
vilitatem deiecerit, tantum abest, ut inter cives ponant^, quorum Instituta, 
moresque (sl per metum liceat) omnes flocci facturus sit. Cui enim 


' Quique: scii homines. 

^ Obrutum iri: scii Utopus praevidit. 
^ Ponant: scii eum. 

dubium esse potest, quin' is publicas patriae leges, aut^ arte clam eludere, 
aut^ vT nitatur Infringere, dum suae privatim cupiditati serviat, cui nullus 
ultra leges metus, nihil ultra corpus spei superest amplius. Quamobrem 
sic animato nullus communicatur honos, nullus magistratus committitur, 
nulli publico muneri praeficitur. Ita passim velut inertis ac iacentis 
naturae despicitur. Ceterum nullo afficiunt supplicio, quod persuasum 
habeant nulli hoc in manu esse, ut quicquid libet, sentiat; sed nec minis 
adigunt ullis, animum ut dissimulet suum, nec fucos admittunt, et 
mendacia, quae, velut proxima fraudi, mirum quam habent invisa. Verum 
ne pro sua disputet sententia, prohibent, atque id dumtaxat apud vulgus. 
Nam alioquin apud sacerdotes gravesque viros seorsum, non sinunt modo, 
sed hortantur quoque, confisi fore, ut ea tandem vesania rationi cedat. 

Sunt et alii, nec il sane pauci, nempe improhibitl^, veluti neque 
ratione penitus pro se carentes, neque mali, qui, vitio longe diverso, 
brutorum quoque aeternas esse animas opinantur: at nostris tamen neque 
dignitate comparandas, neque ad aequam natas felicitatem. Hominum 
enim cuncti fere tam i mm ensam fore beatitudinem pro certo atque 
explorato habent, ut morbum lamententur omnium, mortem vero nullius, 
nisi quem vident anxie e vita, invitumque divelli. Nempe hoc pro pessimo 
habent augurio, tamquam anima exspes ac male conscia, occulto quopiam 
imminentis poenae praesagio, reformidet exitum. Ad hoc haudquaquam 
gratum Deo eius putant adventum fore, qui, cum sit accersitus, non 
accurrit libens, sed invitus ac detrectans pertrahitur. Hoc igitur mortis 
genus qui intuentur, horrent, itaque defunctos moesti ac silentes efferunt, 
precatique propitium manibus Deum, uti eorum clementer Infirmitatibus 
Ignoscat, terra cadaver obruunt. 

Contra, quicumque alacriter ac pleni bona spe decesserint, hos nemo 
luget, sed cantu prosecuti funus, animas Deo magno commendantes 
affectu, corpora tandem reverenter magis quam dolenter concremant, 
columnamque loco"^, Insculptis defuncti titulis, erigunt. Domum reversi, 
mores actaque eius recensent, nec ulla vitae pars aut saepius, aut libentius. 


' Quin = utrum. 

^ Aut = an. 

^ Improhibiti = inoffensi. 
Loco = eo loco. 

quam laetus tractatur interitus. Hanc probitatis memoriam et vTvTs 
efficacissima rentur incitamenta virtutum, et gratissimum defunctis 
cultum putant, quos interesse quoque de se^ sermonibus opinantur, 
quamquam (ut est hebes mortalium acies) invisibiles. Nam neque felicium 
sorti conveniat libertate carere migrandi, quo velint, et ingratorum fuerit 
prorsus abiecisse desiderium amicos invisendi suos, quibus eos, dum 
viverent, mutuus amor caritasque devinxerat, quam bonis viris, ut cetera 
bona, auctam post fata potius, quam imminutam coniectant. Mortuos ergo 
versari inter viventes credunt, dictorum factorumque spectatores: coque 
res agendas fidentius aggrediuntur^, talibus velut freti praesidibus; et ab 
inhonesto secreto deterret eos credita maiorum praesentia. 

Auguria ceterasque superstitionis vanae divinationes, quarum apud 
alias gentes magna est observatio, neglegunt prorsus, atque irrident. 
Miracula vero, quae nullo naturae proveniunt adminiculo, velut praesentis 
opera, testesque numinis venerantur. Qualia et ibi frequenter exstare 
ferunt, et magnis interdum ac dubiis in rebus, publica supplicatione certa 
cum fiducia procurant, impetrantque. 

Gratum Deo cultum putant naturae contemplationem laudemque ab 
ea^. Sunt tamen, iIque haud sane pauci, qui religione ducti, litteras 
neglegunt, nulli rerum cognitioni student, neque otio prorsus ulli vacant, 
negotiis tantum bonisque in ceteris officiis statuunt futuram post fata 
felicitatem promereri. Itaque alii aegrotis Inserviunt, alii vias reficiunt, 
purgant fossas, pontes reparant, caespites, arenam, lapides effodiunt, 
arbores demoliuntur ac dissecant, bIgIsque ligna, fruges, item alia in urbes 
important, nec in publicum modo, sed privatim quoque ministros, ac plus 
quam servos agunt. Nam quicquid usquam operis est asperum, difficile, 
sordidum, a quo plerosque labor, fastidium, desperatio deterreat, hoc illi 
sibi totum libentes hilaresque desumunt, ceteris otium procurant, ipsi 
perpetuo in opere ac labore versantur, nec imputant"* tamen, nec aliorum 
sugillant vitam, nec suam efferunt, fi quo magis sese servos exhibent, eo 
maiore apud omnes in honore sunt. 


' De se: scii, de defunctis ipsis. 
^ Aggrediuntur: scii, viventes. 

^ Laudem ab ea: scii ortam. 
Imputant scii. sibi. 

Eorum tamen haereses duae sunt, altera caelibum, quT non Venere 
modo in totum abstinent, sed carnium esu quoque, quidam animalium 
etiam omnium; reiectlsque penitus tamquam noxiis vitae praesentis 
voluptatibus, futurae dumtaxat per vigilias ac sudores inhiant, eius 
propediem obtinendae spe alacres interim vegetique. Altera laboris haud 
minus appetens, coniugium praefert, ut cuius nec aspernantur solacium, et 
opus naturae debere se et patriae liberos putant. Nullam voluptatem 
refugiunt, quae nihil eos ab labore demoretur. Carnes quadrupedum vel eo 
nomine diligunt, quod tali cibo se validiores ad opus quodque censeant. 
Hos UtopianI prudentiores, at illos sanctiores reputant. Quos, quod 
caelibatum anteferunt matrimonio, asperamque vitam placidae 
anteponunt, sl rationibus niterentur, irriderent; nunc vero, cum se 
fateantur religione duci, suspiciunt ac reverentur. Nihil enim sollicitius 
observant, quam ne temere quicquam ulla de religione pronuntient. 
HuiusmodI ergo sunt, quos illi peculiari nomine sua lingua Buthrescas 
vocant, quod verbum Latine religiosos licet interpretari. 

Sacerdotes habent eximia sanctitate, eoque admodum paucos. Neque 
enim plus quam tredecim in singulis habent urbibus, pari templorum 
numero, nisi cum Itur ad bellum. Tunc enim septem ex illis, cum exercitu 
profectis, totidem sufficiuntur interim. Sed illi reversi, suum quisque 
locum recuperat; qui supersunt, il, quoad decedentibus illis ordine 
succedant, comites interea sunt pontificis, nam unus reliquis praeficitur. 

Eliguntur a populo, idque ceterorum ritu magistratuum, occultis (ad 
studia' vitanda) suffragiis. Electi a suo collegio consecrantur, ll rebus 
divinis praesunt, religiones curant, ac morum veluti censores sunt: 
magnoque pudori ducitur ab iis quemquam tamquam vitae parum 
probatae accersi compellarive. Ceterum ut hortari atque admonere illorum 
est, ita coercere atque in facinorosos animadvertere principis atque 
aliorum est magistratuum, nisi quod sacris interdicunt, quos improbe 
malos comperiunt. Nec ullum fere supplicium est, quod horreant magis. 
Nam et summa percelluntur Infamia, et occulto religionis metu lacerantur, 
ne corporibus quidem diu futuris in tuto. Quippe nl properam 


' Studia: scii, partium. 

paenitentiam sacerdotibus approbent, comprehensi impietatis poenam 
senatui persolvunt. 

Pueritia iuventusque ab illis ^ eruditur, nec prior litterarum cura quam 
morum ac virtutis habetur: namque summam adbibent industriam, ut 
bonas protinus opiniones et conservandae ipsorum relpublicae utiles, 
teneris adhuc et sequacibus puerorum animis Instillent, quae, ubi pueris 
penitus Insederint, viros per totam vitam comitantur, magnamque ad 
tuendum publicae rei statum (qui non nisi vitiis dllabitur, quae ex 
perversis nascuntur opinionibus) afferunt utilitatem. 

Sacerdotibus (nl feminae sint: nam neque ille sexus excluditur, sed 
rarius et non nisi vidua natuque grandis eligitur) uxores sunt popularium^ 
selectissimae. Neque enim ulli apud Utopienses magistratui maior habetur 
honos usque adeo, ut sl quid etiam flagitii admiserint, nulli publico 
iudicio subsint, Deo tantum ac sibi relinquuntur. Neque enim fas putant 
illum, quantumvis scelestum, mortali manu contingere, qui Deo tam 
singulari modo velut anathema dedicatus est. Qui mos illis facilior est 
observatu, quod sacerdotes et tam pauci, et tanta cum cura deliguntur. 
Nam neque temere accidit, ut, qui ex bonis optimus ad tantam dignitatem 
sollus respectu virtutis evehitur, in corruptelam et vitium degeneret, et sl 
iam maxime contingeret, ut est mortalium natura mutabilis, tamen, qua 
sunt paucitate nec ulla praeter honorem potestate praediti, ad publicam 
certe perniciem nihil magni ab his momenti pertimescendum sit. Quos 
ideo tam raros atque Infrequentes habent, ne dignitas ordinis, quem nunc 
tanta veneratione prosequuntur, communicato cum multis honore 
vilesceret, praesertim cum difficile putent frequentes invenire^ tam bonos, 
ut el sint dignitati pares, ad quam gerendam non sufficit mediocribus esse 
virtutibus. 

Nec eorum aestimatio apud suos maior quam apud exteras etiam 
gentes habetur, quod inde facile patet, unde etiam natum puto. Nempe 
decernentibus proelio copiis, seorsum illi non admodum procul considunt 
in genibus, sacras induti vestes, tensis ad caelum palmis, primum omnium 
pacem, proxime, suis victoriam, sed neutri cruentam parti comprecantur. 


' niis: scii, sacerdotibus. 

^ Popularium = concivium. 

^ Putent... invenire = putent se ... invenire. 

vincentibus suis decurrunt in aciem, saevientesque in profligatos inhibent: 
vidisse tantum atque appellasse praesentes ad vitam satisdiffluentium 
contactus vestium reliquas quoque fortunas ab o mn i bellorum iniuria 
defendit. Qua ex re apud omnes undique gentes, tanta illis veneratio, 
tantum verae maiestatis accessit, ut saepe ab hostibus non minus salutis 
ad cives reportarint, quam ab ipsis ad hostes attulissent. Siquidem 
aliquando constat, inclinata suorum acie, desperatis rebus, cum ipsi in 
fugam verterentur, hostes in caedem ac praedam ruerent, interventu 
sacerdotum interpellatam stragem, ac diremptis invicem copiis, pacem 
aequis condicionibus esse compositam atque constitutam. Neque enim 
umquam fiiit ulla gens tam fera, crudelis ac barbara, apud quos ipsorum 
corpus non sacrosanctum atque inviolabile sit habitum. 

Festos celebrant initialem atque ultimum cuiusque mensis diem, et 
anni item, quem in menses partiuntur circuitu lunae finitos, ut solis 
ambitus annum circinat. Primos quosque dies Cynemernos^, postremos 
ipsorum lingua Trapemernos^ appellant, quae vocabula perinde sonant, ac 
sl primifesti et finifesti vocentur. 

Delubra visuntur egregia, utpote non operosa modo, sed quod erat in 
tanta ipsorum paucitate necessarium, immensi etiam populi capacia. Sunt 
tamen o mn ia subobscura, nec id aedificandi Inscitia factum sed consilio 
sacerdotum ferunt, quod immodicam lucem cogitationes dispergere, 
parciore ac velut dubia colligi animos, et intendi religionem putant. 

Quae quoniam non est ibi apud omnes eadem, et universae tamen 
eius formae quamquam variae ac multiplices, in divinae naturae cultum 
velut in unum finem diversa via commigrant. Idcirco nihil in templis 
visitur auditurve, quod non quadrare ad cunctas"* in commune videatur. SI 
quod proprium sit cuiusquam sectae sacrum, id intra domesticos quisque 
parietes curat; publica^ tali peragunt ordine, qui nulli prorsus ex privatis 
deroget. 


' Satis: scii. est. 

^ Cynemerni: nomen commenticium Dies Caninos significans; p. mcov (gen. mvog) et 
rinepa. 

^ Trapemerni: nomen commenticium Dies Conversionis significans; p. rpensiv et rjpepa. 

Cunctas: scii religiones. 

^ Publica: scii sacra. 

Itaque nulla deorum effigies in templo conspicitur, quo liberum 
cuique sit, qua forma Deum velit e summa religione concipere. Nullum 
peculiare Del nomen invocant, sed Mythrae dumtaxat, quo vocabulo 
cuncti in unam divinae maiestatis naturam, quaecumque sit* illa, 
conspirant, nullae concipiuntur preces, quas non prununtiare quivis 
inoffensa sua secta possit. 

Ad templum ergo in finifestis diebus vespere conveniunt, adhuc 
ieiuni, acturi Deo de anno menseve, cuius id festum postremus dies est, 
prospere acto gratias; postero die, nam is primifestus est, mane ad templa 
confluitur, ut Insequentis anni mensisve, quem ab illo auspicaturi festo 
sint, faustum felicemque successum comprecentur. At in finifestis antea 
quam templum petunt uxores domi ad virorum pedes, liberi ad parentum 
provoluti, peccasse fatentur sese aut admisso aliquo, aut officio 
indiligenter obito, veniamque errati precantur. Ita sl qua se nubecula 
domesticae simultatis offuderat, tali satisfactione discutitur, uti animo 
puro ac sereno sacrificiis intersint, nam interesse turbido religio^ est. 
Eoque odillraeve in quemquam sibi conscii, nisi reconciliati ac defaecatis 
affectibus ad sacrificia non ingerunt sese vindictae celeris magnaeque 
metu. 

Eo cum veniunt, viri in dextram delubri partem, feminae seorsum in 
sinistram commeant. Tum ita se collocant, ut cuiusque domus masculi 
ante patremfamilias consideant, feminarum materfamilias agmen claudat. 
Ita prospicitur, uti omnes omnium gestus foris ab his observentur, quorum 
auctoritate domi ac disciplina reguntur. Quin hoc quoque sedulo cavent, 
uti iunior ibi passim cum seniore copuletur, ne pueri pueris crediti, id 
temporis puerilibus transigant ineptiis, in quo deberent maxime 
religiosum erga superos metum maximum ac prope unicum virtutibus 
incitamentum concipere. 

Nullum animal in sacrificiis mactant, nec sanguine rentur ac 
caedibus divinam gaudere clementiam, qul^ vitam animantibus ideo est 
elargitus, ut viverent. Thus incendunt et alia item odoramenta, ad haec 
cereos numerosos praeferunt, non quod haec nesciant nihil ad divinam 


' Sit = est. 

^ Religio: i.e. sacrilegium. 

^ Qui: i.e. divina clementia = Deus clemens. 

conferre naturam, quippe ut nec ipsas hominum preces: sed et innoxium 
colendi genus placet, et iis odoribus luminibusque ac ceteris etiam 
caerimoniis nescio quomodo sese sentiunt homines erigi, atque in Del 
cultum animo alacriore consurgere. Candidis in templo vestibus amicitur 
populus, sacerdos versicolores induitur, et opere et forma mirabiles 
materia non perinde pretiosa, neque enim auro intextae aut raris 
coagmentatae lapidibus, sed diversis avium plumis tam scite tantoque 
artificio laboratae sunt, ut operis pretium nullius aestimatio materiae 
fuerit aequatura. Ad hoc in illis volucrum pennis plumisque et certis 
earum ordinibus, quibus in sacerdotis veste discriminantur, arcana 
quaedam dicunt contineri mysteria, quorum interpretatione cognita (quae 
per sacrificos' diligenter traditur) divinorum in se beneficiorum, suaeque 
vicissim pietatis in Deum, ac mutui quoque inter se officii admoneantur. 

Cum primum sacerdos ita ornatus ex adyto sese offert, cuncti 
protinus in terram venerabundi procumbunt tam alto ab omni parte 
silentio, ut ipsa rei facies terrorem quendam velut praesentis cuiuspiam 
numinis incutiat. Tellure paulum morati, dato ab sacerdote signo, erigunt 
sese. Tum laudes Deo canunt, quas musicis Instrumentis interstinguunt^, 
aliis magna ex parte formis, quam quae nostro visuntur orbe^. Ex illis 
pleraque sicuti, quae nobis in usu sunt, multum suavitate vincunt, ita 
quaedam nostris ne conferenda quidem sint. Verum una in re haud dubie 
longo nos intervallo praecellunt, quod omnis eorum musica, sive quae 
personatur organis, sive quam voce modulantur humana, ita naturales 
affectus imitatur et exprimit, ita sonus accommodatur ad rem, seu 
deprecantis oratio sit, seu laeta, placabilis, turbida, lugubris. Irata, ita rei 
sensum quendam melodiae forma repraesentat, ut animos auditorum 
mirum in modum afficiat, penetret, incendat. 

Sollemnes ad ultimum conceptis verbis preces sacerdos pariter 
populusque percensent"', ita compositas, ut quae simul cuncti recitant, 
privatim quisque ad semet referat. In his Deum et creationis et 
gubernationis et ceterorum praeterea bonorum omnium, quilibet 


' Sacrificos = sacerdotes. 

^ Interstinguunt = distinguunt. 
^ Orbe = in orbe. 

Percensent = pronuntiant. 

recognoscit auctorem, tot ob recepta beneficia gratias agit, nominatim 
vero quod Deo propitio in eam rempublicam inciderit, quae sit 
felicissima, eam religionem sortitus sit, quam speret esse verissimam. 

Qua in re, sl quid erret, aut sl quid sit alterutra melius, et quod Deus 
magis approbet, orare se' eius bonitas efficiat, hoc ut ipse cognoscat: 
paratum enim sequi se, quaqua versus ab eo ducatur. Sm et haec 
relpublicae forma sit optima, et sua religio rectissima, tum uti et ipsi 
constantiam tribuat, et ceteros mortales omnes ad eadem Instituta vivendi, 
in eandem de Deo opinionem perducat, nisi Inscrutabilem eius voluntatem 
etiam sit, quod in hac religionum varietate delectet. Denique precatur, ut 
facile defunctum exitu ad se recipiat^, quam cito serove praefinire quidem 
non audere se^. Quamquam quod, inoffensa eius maiestate, fiat, multo 
magis ipsi futurum cordi sit, difficillima morte obita, ad Deum pervadere, 
quam ab eo diutius, prosperrimi vitae cursu distineri. Hac prece dicta, 
rursus in terram proni, pauloque post erecti, discedunt pransum, et quod 
superest diei, ludis et exercitio militaris disciplinae percurrunt"'. 


Laus relpublicae Utopiensis 

Descripsi vobis, quam potui, verissime eius formam relpublicae 
quam ego certe non optimam tantum, sed solam etiam censeb, quae sibi 
suo iure possit relpublicae vindicare vocabulum. Siquidem alibi de 
publico loquentes ubique commodo, privatum curant; hic ubi nihil privati 
est, serio publicum negotium agunt certe utrobique merito. Nam alibi, 
quotus quisque est, qui nesciat, nisi quid seorsum prospiciat sibi, 
quantumvis, florente republica, semet tamen fame periturum, coque 
necessitas urget, ut sui potius, quam populi, id est aliorum, habendam sibi 
rationem censeat. Contra hic, ubi o mn ia omnium sunt, nemo dubitat 
(curetur modo, ut plena sint horrea publica) nihil quicquam privati 
cuiquam defiiturum^. Neque enim maligna rerum distributio est neque 


' Orare se = (in his precibus) sacerdotem et populum orare ... 

^ Ad se recipiat: scii. Deus. 

^ Audere se = non audeat (is, qui precatur). 

Percurrunt = degunt. 

^ Nemo dubitat... defuturum = nemo dubitat, quin ... defuturum sit. 

inops, neque mendicus ibi quisquam. Et cum nemo quicquam habeat, 
omnes tamen divites sunt. Nam quid ditius esse potest, quam, adempta 
prorsus omni sollicitudine, laeto ac tranquillo animo vivere; non de suo 
victu trepidum, non uxoris querula flagitatione vexatum, non paupertatem 
lilio metuentem, non de filiae dote anxium, sed de suo suorumque 
omnium, uxoris, filiorum, nepotum, pronepotum, abnepotum, et quam 
longam posterorum seriem suorum, generosi praesumunt, victu esse, ac 
felicitate securum? Quid, quod nihilo minus his prospicitur, qui nunc 
impotes olim laboraverunt quam his, qui nunc laborant. 

Hic aliquis, velim, cum hac aequitate audeat aliarum iustitiam 
gentium comparare, apud quas dispeream, sl ullum prorsus comperio 
iustitiae, aequitatisque vestigium. Nam quae haec iustitia est, ut nobilis 
quispiam, aut aurifex, aut fenerator, aut denique alius quisquam eorum, 
qui aut omnino nihil agunt, aut id quod agunt, eius generis est, ut non sit 
relpublicae magnopere necessarium, lautam ac splendidam vitam, vel ex 
otio, vel supervacuo negotio consequatur, cum interim mediastinus, 
auriga, faber, agricola, tanto tamque assiduo labore, quam vix iumenta 
sustineant, tam necessario, ut sine eo ne unum quidem annum possit ulla 
durare respublica, victum tamen adeo malignum parant, vitam adeo 
miseram ducunt, ut longe potior videri possit condicio iumentorum, 
quibus nec tam perpetuus labor, nec victus multo deterior est, et ipsis 
etiam suavior, nec ullus interim de futuro timor. At hos et labor sterilis 
atque Infructuosus in praesenti stimulat, et inopis recordatio senectutis 
occidit, quippe quibus parcior est diurna merces, quam ut eidem possit 
diei sufficere, tantum abest, ut excrescat et supersit aliquid, quod cotidie 
queat in senectutis usum reponi. 

An non haec iniqua est et ingrata respublica, quae generosis, ut 
vocant, et aurificibus, et id genus reliquis aut otiosis, aut tantum 
adulatoribus, et inanium voluptatum artificibus tanta munera prodigit? 
Agricolis contra, carbonariis, mediastinis, aurigis et fabris, sine quibus 
nulla omnino respublica esset', nihil benigne prospicit. Sed eorum 
florentis aetatis abusa laboribus, annis tandem ac morbo graves, omnium 
rerum indigos, tot vigiliarum immemor, tot ac tantorum oblita 


' Esset = sit. 

beneficiorum miserrima morte repensat ingratissima. Quid, quod ex 
diurno pauperum demenso divites cotidie aliquid, non modo privata 
fraude, sed publicis etiam legibus abradunt, ita quod ante videbatur 
iniustum, optime de republica meritis pessimam referre gratiam, hoc isti 
depravatum etiam fecerunt, tum, provulgata lege, iustitiam. 

Itaque omnes has, quae hodie usquam florent, respublicas animo 
intuenti ac versanti mihi, nihil, sic me amet Deus, occurrit aliud quam 
quaedam conspiratio divitum de suis co mm odis relpublicae nomine 
tituloque tractantium. Comminiscunturque et excogitant omnes modos 
atque artes, quibus, quae malis artibus ipsi congesserunt, ea primum ut 
absque perdendi metu retineant, post hoc ut pauperum omnium opera ac 
laboribus quam minimo sibi redimant, eisque abutantur. Haec 
machinamenta, ubi semel divites publico nomine, hoc est etiam 
pauperum, decreverunt observari, iam leges fiunt. At homines deterrimi 
cum inexplebili cupiditate quae fuerant omnibus suffectura, ea omnia 
inter se partiverint, quam longe tamen ab Utopiensium relpublicae 
felicitate absunt! E qua cum ipso usu sublata penitus omni aviditate 
pecuniae, quanta moles molestiarum recisa, quanta scelerum seges 
radicitus evulsa est! Quis enim nescit fraudes, furta, rapinas, rixas, 
tumultus, iurgia, seditiones, caedes, proditiones, veneficia, cotidianis 
vindicata potius quam refrenata suppliciis, interempta pecunia commori, 
ad haec metum, sollicitudinem, curas, labores, vigilias eodem momento, 
quo pecunia, perituras? Quin paupertas ipsa, quae sola pecuniis visa est 
indigere, pecunia prorsus undique sublata, protinus etiam ipsa decresceret. 

Id, quo fiat illustrius, revolve in animo tecum annum aliquem 
sterilem atque Infecundum, in quo multa hominum milia fames abstulerit, 
contendo plane in fine illius penuriae excussis divitum horreis, tantum 
frugum potuisse reperirl, quantum sl fuisset inter eos distributum, quos 
macies ac tabes absumpsit illam caeli solique parcitatem, nemo omnino 
sensisset. Tam facile victus parari posset, nisi beata illa pecunia, quae 
praeclare scilicet inventa est, ut aditus ad victum per eam patesceret, sola 
nobis ad victum viam intercluderet. 

Sentiunt ista, non dubito, etiam divites, nec Ignorant, quanto potior 
esset' illa condicio: nulla re necessaria carere, quam multis abundare 
superfluis; tam numerosis eripi malis, quam magnis obsideri divitiis. 
Neque mihi quidem dubitare subit, quin vel sui cuiusque commodi ratio, 
vel Christi servatoris auctoritas (qui neque pro tanta sapientia potuit 
Ignorare, quid optimum esset, neque qua erat bonitate id consulere, quod 
non optimum sciret) totum orbem facile in huius relpublicae leges 
iamdudum traxisset, nisi una tantum belua, o mn ium princeps parensque 
pestium superbia, reluctaretur. Haec non suis commodis prosperitatem, 
sed ex alienis metitur incommodis. Haec ne dea quidem fieri vellet, nullis 
relictis miseris, quibus imperare atque Insultare possit, quorum miseriis 
praefulgeat ipsius comparata felicitas, quorum suis explicatis opibus, 
angat atque incendat inopiam. Haec Averni serpens mortalium pererrans 
pectora, ne meliorem vitae capessant viam, velut remora retrahit ac 
remoratur. 

Quae quoniam pressius hominibus Infixa est, quam ut facile possit 
evelli, hanc relpublicae formam, quam omnibus libenter optarim, 
Utopiensibus saltem contigisse gaudeo, qui ea vitae sunt Instituta secuti, 
quibus relpublicae fundamenta iecerunt non modo felicissime, verum 
etiam quantum humana praesagiri coniectura contigit, aeternum duratura. 
Exstirpatis enim domi cum ceteris vitiis ambitionis et factionum 
radicibus, nihil impendet periculi, ne domestico discidio laboretur, quae 
res una multarum urbium egregie munitas opes pessumdedit. At salva 
domi concordia et salubribus Institutis, non omnium finitimorum invidia 
principum (quae saepius id iam olim semper reverberata temptavit) 
concutere illud imperium aut commovere queat.’ 

Haec ubi Raphael recensuit, quamquam haud pauca mihi 
succurrebant, quae in eius populi moribus legibusque perquam absurde 
videbantur Instituta, non solum de belli gerendi ratione et rebus divinis ac 
religione aliisque Insuper eorum Institutis, sed in eo quoque ipso maxime, 
quod m a ximum totius Institutionis fundamentum est vita, scilicet: 
victuque communi, sine ullo pecuniae commercio, qua una re funditus 
evertitur omnis nobilitas, magnificentia, splendor, maiestas, vera, ut 

publica est opinio, decora atque ornamenta relpublicae. Tamen quoniam 
defessum narrando sciebam, neque mihi satis exploratum erat, possetne 
ferre, ut contra suam sententiam sentiretur, praesertim quod recordabar, 
eo nomine quosdam ab illo reprehensos, quasi vererentur, ne non satis 
putarentur sapere, nisi aliquid invenirent, in quo vellicare aliorum inventa 
possent: idcirco et illorum Institutione et ipsius oratione laudata, manu 
apprehendens intro cenatum duco, praefatus tamen aliud nobis tempus 
iisdem de rebus altius cogitandi, atque uberius cum eo conferendi fore, 
quod utinam aliquando contingeret. 

Interea quemadmodum haud possum omnibus assentirl, quae dicta 
sunt, alioqui ab homine citra controversiam eruditissimo simul et rerum 
humanarum peritissime, ita facile confiteor permulta esse in Utopiensium 
republica, quae in nostris civitatibus optarim verius, quam sperarim. 

Secundi libri linis sermonis pomeridiani Raphaelis Hythlodael, de 
legibus et Institutis Utopiensis Insulae paucis adhuc cognitae, per 
clarissimum et eruditissimum virum D. Thomam Morum civem et 
vicecomitem Londinensem. 

Vtopi^E nomen quis nescit? 
Nostris in linguis hodiernis haec 
vox in singularem quandam 
perfectionis imaginem animo 
conceptam est conversa, quam 
vero numquam consequemur 
veram, et semper somnium 
manebit pulchrum. Sic, ut videtur, 
etiam hominibus illis, qui tum 
fuerunt, cum THOMAS MORVS 
(1478-1535) hoc nomen plus 
quingentis annis abhinc libellum 
inscripsit suum, quo generis 
humani societatis, praesertim Anglicae, missis ambagibus 
coarguit acriter vitia, terra et gens visae sunt, quaeque optimam 
rei publicae formam ac civitatis invenissent, ab eo cum argute, 
saepe per ironiam et paene dicacule, tum facete, luculente, 
disserte, summo illustratae colore litteris mandatae sunt. 

Tempora exhinc sunt mutata, et nos in illis mirum mutati in 
modum, ut Morus sapiens longe et perspecte prospexit. Multae 
sunt res, quae etiam nunc meliorem in statum sunt redigendae 
nobis, qui nunc sumus, ad quem adipiscendum ille eis, qui 
attento legunt animo, quae exquisitae sententiae in verbis 
occulte sint conditae, satis superque praebet ansarum. 

Quamquam longe absumus ab ea civitatis forma, cuius 
exemplum Morus ad imitandum legentibus tacitus ante oculos 
proposuit, in qua optima nonnemo fortasse de nostris vivere 
nolit umquam, oratio eius adhuc lectu est digna et perstat, ad 
quam hic liber legendam nova veste indutus invitet. 

